T  A B  U  Ľ  K  Y      Z  H  O  D  Y

T

TABUĽKA  ZHODY
návrhu zákona č. ...................../2005 Z. z. o poistnej zmluve a o zmene a doplnení niektorých zákonov.....................
s právom Európskych spoločenstiev a právom Európskej únie

Právny akt ES/EÚ

SMERNICA RADY európskeho parlamentu a rady
z 10. decembra 1984, ktorou sa mení a dopĺňa prvá smernica (73/239/EHS) o koordinácii zákonov, iných právnych predpisov a správnych opatrení vzťahujúcich sa na začatie a vykonávanie priameho poistenia, s výnimkou životného poistenia, najmä so zreteľom na pomoc turistom (84/641/EHS)	Všeobecne záväzné právne predpisy SR

Zákon č. 95/2002 Z.z. o poisťovníctve a o zmene a doplnení niektorých zákonov
Zákon č…/2005 Z.z. o sprostredkovaní poistenia a sprostredkovaní zaistenia a o zmene a doplnení niektorých zákonov

	
Čl.	Text	Spôsob transpozície	Číslo	Článok	Text

	Zhoda	Administratívna infraštruktúra	Pozná
mky	Štádium legislatívneho procesu	
Čl. 1	Článok 1 prvej smernice znie:
„Článok 1

1. Táto smernica upravuje začatie a vykonávanie samostatnej zárobkovej činnosti v priamom poistení, vrátane poskytovania pomoci uvedenej v odseku 2, ktorú vykonávajú podnikateľské subjekty usadené na území členského štátu, alebo ktoré sa tam chcú usadiť.
2. Činnosť v oblasti poskytovania pomoci predstavuje pomoc poskytovanú osobám, ktoré sa dostanú do ťažkostí počas cestovania, počas pobytu mimo domova alebo mimo svojho trvalého bydliska. Pozostáva z poskytnutia okamžitej pomoci oprávnenej osobe, na základe vopred zaplateného poistného, podľa uzavretej zmluvy o pomoci, keď sa táto osoba ocitne v ťažkej situácii v dôsledku náhodnej udalosti v prípadoch a za podmienok stanovených v zmluve. Pomoc môže byť poskytnutá formou peňažných dávok alebo vo vecných dávkach. Vecné dávky sa môžu poskytovať tiež prostredníctvom personálu a zariadení osoby, ktorá ich poskytuje. Poskytovanie pomoci nezahŕňa opravu, údržbu, záručný servis alebo púhe oznámenie, alebo sprostredkovanie poskytnutia pomoci.
3. Klasifikácia činností uvedených v tomto článku podľa odvetví sa nachádza v prílohe.“	
N	
Zákon č..../2005Z.z.	

§ 49	

Poistenie pomoci  osobám, ktoré sa dostanú do ťažkostí počas cestovania alebo pri pobyte mimo svojho bydliska

§ 49
    Poistenie pomoci osobám, ktoré sa dostanú do ťažkostí počas cestovania alebo pri pobyte  mimo svojho obvyklého pobytu ( ďalej len „asistenčné služby“) sa dohoduje za účelom ochrany poisteného pred ťažkosťami počas cestovania alebo pri pobyte mimo miesta svojho obvyklého pobytu. Predmetom tohto  súkromného poistenia  je poskytnutie okamžitej dostupnej pomoci poisťovateľa poistenému  v prípade, že sa dostane do ťažkostí v dôsledku poistnej udalosti v rozsahu a za podmienok podľa poistnej zmluvy.

	

	

Čl. 2	Článok 2 prvej smernice sa týmto dopĺňa o nasledujúci bod:
„3. Činnosť v oblasti poskytovania pomoci, pri ktorej sa zodpovednosť obmedzuje na nasledovné činnosti poskytované v prípade nehody alebo poruchy cestného vozidla, ktorá sa normálne vyskytuje na území členského štátu poisťovne, ktorá poskytuje poistnú ochranu:

- zabezpečenie opravy priamo na mieste, na ktorú poisťovňa, ktorá poskytuje poistnú ochranu, použije vo väčšine prípadov vlastný personál a zariadenia,

- doprava vozidla na najbližšie alebo najvhodnejšie miesto,
kde sa môže vykonať oprava a zabezpečenie prípadného sprievodu, zvyčajne tým istým spôsobom pre vodiča a cestujúcich do najbližšieho miesta, odkiaľ môžu pokračovať v ceste iným spôsobom,

- ak je tak ustanovené členským štátom poisťovne, ktorá poskytuje pomoc, doprava vozidla, prípadne spolu s vodičom a cestujúcimi, domov, naspäť do východiska cesty alebo do pôvodného cieľa cesty v tom istom štáte, pokiaľ tieto činnosti nevykoná iná poisťovňa v zmysle tejto smernice.

V prípadoch, ktoré sú uvedené v prvých dvoch zarážkach, podmienka, že k nehode alebo poruche musí dôjsť na území členského štátu poisťovne, ktorý poskytuje poistnú pomoc

a) neplatí, ak je tento subjekt organizáciou, ktorej je oprávnená osoba členom, a oprava vozidla alebo jeho doprava sa uskutoční jednoducho po predložení členského preukazu bez platenia zvláštneho poistného prostredníctvom podobnej organizácie v príslušnom štáte na základe dohody o vzájomnosti;

b) nevylučuje poskytovanie takejto pomoci v Írsku a Spojenom kráľovstve prostredníctvom jedinej organizácie pôsobiacej v oboch štátoch. 

V podmienkach uvedených v tretej zarážke, keď sa nehoda alebo porucha stala na území Írska alebo, v prípade Spojeného kráľovstva, na území Severného Írska, vozidlo, prípadne spolu s vodičom a cestujúcimi, môže byť dopravené domov, do východiska cesty alebo do pôvodného cieľa cesty, ktoré sa nachádzajú na území niektorého z týchto dvoch štátov.
Okrem toho sa smernica nevzťahuje na poskytovanie pomoci v prípade nehody alebo poruchy cestného vozidla, ktorá spočíva v odtiahnutí vozidla, ktoré bolo účastníkom dopravnej nehody alebo malo poruchu mimo územia (1) Ú. v. ES L 63, 13.3.1979, s. 1. 110 SK Úradný vestník Európskej únie 06/zv. 1 Luxemburského veľkovojvodstva, prípadne aj spolu s vodičom a cestujúcimi do ich bydliska v prípade, že túto činnosť zabezpečí Automobilový klub Luxemburského veľkovojvodstva.
Poisťovňa podľa tejto smernice môže túto činnosť vykonávať
podľa tohto bodu, iba ak získala oprávnenie pre odvetvie 18 písmena A prílohy bez toho, aby tým boli dotknuté ustanovenia písmena C tejto prílohy. V takom prípade sa táto smernica vzťahuje na uvedené činnosti.“									
Čl. 3	Článok 3 ods. 1 prvej smernice sa týmto dopĺňa o nasledovný pododsek:
„Táto smernica sa nevzťahuje na poisťovne, ktoré spĺňajú
nasledovné podmienky:

- poisťovňa nevykonáva žiadnu činnosť patriacu do pôsobnosti tejto smernice okrem činnosti opísanej v odvetví 18 bodu A prílohy,

- táto činnosť je vykonávaná výlučne v miestnom meradle a tvorí ju iba poskytovanie vecných dávok a

- celkový ročný príjem v súvislosti s touto činnosťou poskytovania pomoci osobám, ktoré sa dostanú do ťažkostí, neprevýši 200 000 ECU.“									
Čl. 4	Článok 4 prvej smernice sa týmto dopĺňa o nasledovné písmeno:

„f) v Dánsku Falck‘s Redningkorps A/S, København.“									
Čl. 5	V predposlednej zarážke článku 8 ods. 1 písm. a) prvej smernice sa vypúšťa „coöperatieve vereniging“.									
Čl. 6	Články 8 ods. 3 a 10 ods. 3 prvej smernice sa týmto dopĺňajú o nasledovný pododsek:

„Tiež nebránia členským štátom, aby podrobili poisťovne, ktoré žiadajú alebo ktorým bolo udelené povolenie pre odvetvie 18 písmena A prílohy, pokiaľ ide o ich priame alebo nepriame zdroje personálu a zariadení, vrátane kvalifikácie ich zdravotníckych tímov a kvality vybavenia, ktoré majú podniky k dispozícii, aby mohli plniť záväzky vyplývajúce im z tohto odvetvia poistenia.“									
Čl. 7	Písmeno e) v článku 9 prvý odsek a v článku 11 ods. 1 prvý pododsek prvej smernice znie:

„e) odhadov nákladov na zavedenie administratívnych služieb a obchodnej siete, predpokladaných finančných zdrojov na ich pokrytie a, v prípade krytia rizík uvedených pod č. 18 v písmene A prílohy zdrojov, ktorými poisťovňa disponuje, aby zabezpečila dohodnutú pomoc;“									
Čl. 8	Článok 13 prvej smernice znie:

„Článok 13
Členské štáty budú navzájom úzko spolupracovať pri vykonávaní dohľadu nad finančnou situáciou poisťovní, ktorým bolo udelené povolenie. Ak bolo uvedeným poisťovniam udelené povolenie pokrývať riziká uvedené v bode 18 písmena A prílohy, budú členské štáty spolupracovať aj pri vykonávaní dohľadu nad zdrojmi, ktoré majú tieto podnikateľské subjekty k dispozícii na zabezpečovanie pomoci, ktorú sa zaviazali poskytovať, v prípade, že ich právne predpisy vyžadujú dohľad nad takými zdrojmi.“									
Čl. 9	Článok 16 ods. 3 prvej smernice sa týmto dopĺňa o nasledovný pododsek:

„V prípade rizík uvedených v bode 18 písmena A prílohy suma vyplatených plnení, ktorá sa používa na výpočet druhého výsledku (základ poistných plnení), tvorí náklady, ktoré znáša poisťovňa v súvislosti s poskytovanou pomocou. Tieto náklady sa vypočítajú podľa právnych predpisov platných v tom členskom štáte, na ktorého území sa nachádza ústredie poisťovne.“									
Čl. 10	V článku 17 odseku 2 písm. a) prvej smernice sa druhá zarážka nahrádza takto:

„- 300 000 ECU v prípade, ak ide o riziká alebo niektoré z rizík obsiahnutých v jednej z tried vymenovaných v písmene A prílohy v bodoch 1, 2, 3, 4, 5, 6, 7, 8, 16 a 18.“									
Čl. 11	Článok 19 prvej smernice znie:

06/zv. 1 SK Úradný vestník Európskej únie 111
„Článok 19
1. Každý členský štát bude vyžadovať od každej poisťovne, ktorej ústredie sa nachádza na jeho území, aby každý rok podala správu o všetkých operáciách, finančnej situácii a solventnosti. ročného zúčtovania jeho finančnej situácie, solventnosti a, pokiaľ ide o pokrytie rizík uvedených v bode 18 písmena A prílohy, aj iných zdrojov, ktoré majú k dispozícii na účely plnenia svojich záväzkov, ak jeho právne predpisy stanovujú dohľad nad takýmito zdrojmi.

2. Členské štáty budú vyžadovať od poisťovní činných na ich území pravidelné predkladanie dokladov potrebných na vykonávanie dohľadu spolu so štatistickými dokumentmi, ktoré sú nevyhnutné a, pokiaľ ide o pokrytie rizík uvedených pod č. 18 v bode A prílohy, budú vyžadovať oznámenie zdrojov, ktoré majú k dispozícii na plnenie svojich záväzkov v prípade, ak ich právne predpisy ustanovujú dohľad nad takými zdrojmi. Príslušné orgány dohľadu si navzájom poskytnú doklady a údaje potrebné na vykonávanie dohľadu.“									
Čl. 12	Článok 26 prvej smernice znie:

„Článok 26
1. Každá poisťovňa, ktorá požiadala o povolenie alebo ktorej bolo udelené povolenie vo viac ako jednom členskom štáte, môže požiadať o poskytnutie nasledovných výhod, ktoré môžu byť udelené iba všetky spolu:

a) miera solventnosti uvedená v článku 25 sa vypočíta na základe celej obchodnej činnosti v rámci spoločenstva; v tomto prípade sa na účely tohto výpočtu vezmú do úvahy iba operácie, ktoré boli realizované všetkými agentúrami alebo pobočkami usadenými v rámci Európskeho spoločenstva;

b) kaucia požadovaná podľa článku 23 ods. 2 písm. e) bude zložená iba v jednom z týchto členských štátov;

c) prostriedky tvoriace garančný fond môžu byť uložené v ktoromkoľvek z členských štátov, v ktorých vykonáva svoje činnosti.

2. Žiadosť o poskytnutie výhod uvedených v odseku 1 sa podáva u príslušných orgánov príslušných členských štátov. V žiadosti musí byť uvedený orgán členského štátu, ktorý bude v budúcnosti vykonávať dohľad nad solventnosťou celej
obchodnej činnosti a agentúr a pobočiek usadených v rámci spoločenstva. Poisťovňa je povinná uviesť odôvodnenie voľby orgánu. Kaucia bude zložená v tomto členskom štáte.

3. Výhody uvedené v odseku 1 môžu byť poskytnuté, iba ak s tým súhlasia príslušné orgány vo všetkých členských štátoch, v ktorých bola žiadosť podaná. Sú účinné odo dňa, keď zvolený orgán dohľadu oznámi ostatným orgánom dohľadu, že bude vykonávať dohľad nad solventnosťou celkovej obchodnej činnosti agentúr alebo pobočiek v rámci spoločenstva. Zvolený orgán dohľadu dostane od ostatných členských štátov údaje potrebné na vykonávanie dohľadu nad celkovou solventnosťou agentúr a pobočiek usadených na ich území.

4. Na žiadosť jedného alebo viacerých dotknutých členských štátov budú výhody poskytnuté podľa tohto článku odňaté súčasne všetkými dotknutými členskými štátmi.“									
Čl. 13	Druhý odsek článku 27 prvej smernice znie:

„Pokiaľ ide o uplatňovanie článku 20, ak poisťovňa spĺňa podmienky pre poskytnutie výhod ustanovené v článku 26 ods. 1, orgán príslušný na overovanie solventnosti agentúr alebo pobočiek v rámci spoločenstva so zreteľom na celú obchodnú činnosť má rovnaké postavenie ako orgán štátu, na ktorého území sa nachádza ústredie poisťovne činnej v spoločenstve.“									
Čl. 14	V bode A prílohy prvej smernice sa pred poslednú vetu dopĺňa toto odvetvie:

„18. Pomoc
Pomoc osobám, ktoré sa dostanú do ťažkostí počas cestovania, počas pobytu mimo domova alebo mimo svojho trvalého bydliska.“									
Čl. 15	Každý členský štát môže na svojom území upraviť poskytovanie pomoci osobám, ktoré sa dostali do ťažkostí za iných okolností, ako sú uvedené v článku 1, na ktoré sa uplatní úprava prvej smernice. Ak niektorý členský štát využije túto možnosť, považuje sa takáto činnosť na účely uplatňovania tejto úpravy za činnosť 112 SK Úradný vestník Európskej únie 06/zv. 1 uvedenú v odvetví 18 písmena A prílohy prvej smernice bez toho, aby boli dotknuté ustanovenia písmena C tejto prílohy. Predchádzajúcim odsekom nie je dotknutá možnosť klasifikácie uvedenej v prílohe prvej smernice, platnej pre činnosti, ktoré zjavne patria do iných odvetví. Udelenie povolenia agentúre alebo pobočke nemožno zamietnuť len na základe toho, že činnosť uvedená v tomto článku je v štáte, na ktorého území sa nachádza ústredie podniku, klasifikovaná inak.									
Čl. 16	1. Členské štáty môžu poskytnúť poisťovniam, ktoré ku dňu oznámenia tejto smernice poskytujú pomoc len na území ich štátu, lehotu piatich rokov od uvedeného dňa, určenú na splnenie požiadaviek stanovených v článkoch 16 a 17 prvej smernice. 

2. Členské štáty môžu poskytnúť každej poisťovni uvedenej v odseku 1, ktorá po uplynutí päťročnej lehoty ešte úplne nedosiahla mieru solventnosti, ďalšiu lehotu nepresahujúcu dva roky na jej dosiahnutie, ak táto poisťovňa v súlade s článkom 20 prvej smernice predložila orgánu dohľadu na schválenie opatrenia, ktoré navrhuje na tento účel prijať.

3. Každá poisťovňa uvedená v odseku 1, ktorá chce svoju činnosť rozšíriť v zmysle článku 8 ods. 2 alebo článku 10 prvej smernice, môže tak urobiť iba za podmienky, že musí okamžite dosiahnuť súlad s touto smernicou.

4. Každá poisťovňa uvedená v odseku 1, ktorá má inú právnu formu, ako je uvedená v článku 8 prvej smernice, môže počas troch rokov odo dňa oznámenia tejto smernice vykonávať svoju súčasnú podnikateľskú činnosť vo forme, ktorú mal k tomuto dňu.

5. Tento článok sa primerane uplatní na poisťovne zriadené po dni oznámenia tejto smernice, ktoré k tomuto dňu prevezmú činnosť vykonávanú iným právnym subjektom.									
	Prechodné ustanovenia
									
Čl. 17	Členské štáty môžu povoliť agentúram alebo pobočkám uvedeným v kapitole III. prvej smernice, ktoré poskytujú pomoc iba na území týchto členských štátov, lehotu najviac piatich rokov, ktorá začína plynúť dňom oznámenia tejto smernice, aby dosiahli súlad s článkom 25 tejto smernice s podmienkou, že tieto agentúry alebo pobočky nerozširujú svoje podnikanie v zmysle článku 10 ods. 2 tejto smernice.
									
Čl. 18	V období ôsmich rokov odo dňa oznámenia tejto smernice sa podmienka, že nehoda alebo porucha sa musí stať na území členského štátu poisťovne, ktorá poskytuje poistnú ochranu, nevzťahuje na činnosti uvedené v tretej zarážke prvého pododseku článku 2 ods. 3 prvej smernice, ak tieto činnosti vykonáva ELPA (Automobilový a turistický klub Grécka).									
	Záverečné ustanovenia
									
Čl. 19	Transpozícia

1. Členské štáty zmenia a doplnia svoje vnútroštátne právne predpisy tak, aby boli v súlade s touto smernicou najneskôr do 30. júna 1987. Bezodkladne o tom informujú Komisiu. Takto zmenené a doplnené právne predpisy sa budú, pokiaľ v článkoch 16, 17 a 18 tejto smernice nie je ustanovené inak, uplatňovať najneskôr od 1. januára 1988.

2. Členské štáty oznámia Komisii znenie hlavných ustanovení zákonov, iných právnych predpisov a správnych opatrení, ktoré prijmú v oblasti pôsobnosti tejto smernice.									
Čl. 20	Komisia do šiestich rokov od oznámenia tejto smernice podá Rade správu o ťažkostiach s jej uplatňovaním. Ak je to vhodné, predloží návrhy na ich odstránenie.									
Čl. 21	Adresáti
Táto smernica je adresovaná členským štátom.
V Bruseli 10. decembra 1984

TABUĽKA  ZHODY
návrhu zákona č. ...................../2005 Z. z. o poistnej zmluve a o zmene a doplnení niektorých zákonov.....................
s právom Európskych spoločenstiev a právom Európskej únie

Právny akt ES/EÚ
Smernica Európskeho parlamentu a Rady 2002/65/ES 
z 23. septembra 2002 o poskytovaní finančných služieb spotrebiteľom na diaľku a o zmene a doplnení smernice Rady 90/619/EHS a smerníc 97/7/ES a 98/27/ES	Všeobecne záväzné právne predpisy SR
Zákon č....    /2005 o ochrane spotrebiteľa pri predaji finančných služieb na diaľku a o zmene a doplnení niektorých zákonov
Zákon č. 95/2002 Z.z. o poisťovníctve a o zmene a doplnení niektorých zákonov v znení neskorších predpisov
Zákon č…/2005 Z.z. o sprostredkovaní poistenia a sprostredkovaní zaistenia a o zmene a doplnení niektorých zákonov
	
Čl.	Text	Spôsob transpozície	Číslo	Článok	Text

	Zhoda	Administratívna infraštruktúra	Pozná
mky	Štádium legislatívneho procesu	
Čl. 1	Cieľ a rozsah pôsobnosti

1. Cieľom tejto smernice je aproximácia zákonov, iných právnych predpisov a správnych opatrení členských štátov týkajúcich sa poskytovania finančných služieb spotrebiteľom na diaľku.
2. V prípade zmlúv o finančných službách, zahŕňajúcich počiatočnú dohodu o poskytnutí služieb, na ktorú nadväzujú nasledujúce operácie alebo sled jednotlivých operácií rovnakého druhu, ktoré sú v určitej časovej súvislosti, sa ustanovenia tejto smernice uplatnia iba na počiatočnú dohodu. 
Ak neexistuje počiatočná dohoda o poskytovaní služieb, ale nasledujúce operácie alebo jednotlivé operácie rovnakého druhu vykonávané v časovej súvislosti sú vykonávané medzi rovnakými zmluvnými stranami, články 3 a 4 sa uplatnia iba pri vykonaní prvej operácie. Ak však žiadna operácia rovnakého druhu nie je vykonávaná dlhšie ako jeden rok, ďalšia operácia sa bude považovať za prvú v novom slede operácií, takže sa uplatnia články 3 a 4.					

	

Čl. 2	Definície

Na účely tejto smernice:(a) "zmluvou na diaľku" je každá zmluva, týkajúca sa finančných služieb, uzatvorená medzi dodávateľom a spotrebiteľom v rámci systému organizovaných predajov na diaľku alebo poskytovania služieb na diaľku, prevádzkovaného dodávateľom, ktorý na účely tejto zmluvy používa výlučne jeden alebo viac prostriedkov diaľkovej komunikácie až do času a vrátane času uzatvorenia zmluvy; (b) "finančnou službou" je každá služba bankového, úverového, poistného, osobného dôchodkového, investičného alebo platobného charakteru; (c) "dodávateľom" je každá fyzická alebo právnická osoba, verejná alebo súkromná, ktorá je v rámci svojej obchodnej alebo profesnej činnosti zmluvným poskytovateľom služieb na základe zmlúv na diaľku; (d) "spotrebiteľom" je každá fyzická osoba, ktorá v zmluvách na diaľku upravených touto smernicou koná na účely, ktoré sa netýkajú jej obchodných alebo profesných činností;  (e) "prostriedkami diaľkovej komunikácie" sú všetky prostriedky, ktoré bez súčasnej fyzickej prítomnosti dodávateľa a spotrebiteľa môžu byť použité pre poskytovanie služby na diaľku medzi týmito stranami; (f) "trvalým dátovým nosičom" je každý nástroj, ktorý umožňuje spotrebiteľovi uchovávať informácie adresované jemu osobne spôsobom dostupným pre budúce použitie po dobu zodpovedajúcu účelu týchto informácií a ktorý umožňuje nezmenenú reprodukciu uložených informácií; (g) "prevádzkovateľom alebo dodávateľom prostriedku diaľkovej komunikácie" je každá verejná alebo súkromná, fyzická alebo právnická osoba, ktorej obchodná alebo odborná činnosť zahŕňa sprístupnenie jedného alebo viacerých prostriedkov diaľkovej komunikácie dodávateľom.	N

	
Zákon č..../2005Z.z.	
§ 3	
Vymedzenie základných pojmov
Na účely tohto zákona sa rozumie
z) poistnou zmluvou uzavretou formou obchodu na diaľku poistná zmluva uzavretá s výhradným použitím prostriedkov diaľkovej komunikácie 4)
––––––––––––––––––––––––––––––––––––––––––
4)Zákon č. ...../2005 Z.z.o ochrane spotrebiteľa pri predaji finančných služieb na diaľku a o zmene a doplnení niektorých zákonov					
Čl. 3	Informovanie spotrebiteľa pred uzatvorením zmluvy na diaľku

1. V dostatočnom časovom predstihu predtým, ako spotrebiteľ bude viazaný zmluvou na diaľku alebo ponukou, budú spotrebiteľovi poskytnuté nasledujúce informácie týkajúce sa:

(1) dodávateľa

(a) totožnosť a hlavný predmet podnikania dodávateľa, geografická adresa sídla dodávateľa, a všetky ostatné geografické adresy dôležité pre vzťahy zákazníka s dodávateľom; 

(b) totožnosť zástupcu dodávateľa, ktorý je usadený v členskom štáte bydliska spotrebiteľa, a geografická adresa dôležitá pre vzťahy zákazníka so zástupcom, ak tento zástupca existuje; 

(c) ak spotrebiteľ jedná s iným podnikateľom, než je dodávateľ, totožnosť tohto podnikateľa, funkcia, v ktorej pôsobí voči spotrebiteľovi, a geografická adresa dôležitá pre vzťahy zákazníka s týmto podnikateľom; 

(d) ak je dodávateľ zapísaný v obchodnom alebo podobnom verejnom registri, obchodný register, v ktorom je dodávateľ zapísaný, a jeho registračné číslo alebo rovnocenný prostriedok identifikácie v tomto registri;  

(e) ak činnosť dodávateľa podlieha povoľovaciemu režimu, údaje o príslušnom orgáne dohľadu; 

(2) finančnej služby

(a) opis hlavných charakteristických znakov finančnej služby; 

(b) celková cena, ktorú má spotrebiteľ zaplatiť dodávateľovi za finančnú službu, vrátane všetkých súvisiacich poplatkov a výdavkov, a všetkých daní platených prostredníctvom dodávateľa, alebo ak nie je možné určiť presnú cenu, základ pre výpočet ceny, umožňujúci spotrebiteľovi jej overenie; 

(c) v prípade potreby upozornenie, že finančná služba je spojená s nástrojmi, zahŕňajúcimi zvláštne riziká súvisiace s ich špecifickými črtami alebo činnosťami, ktoré majú byť vykonané, alebo ktorých cena je závislá na pohyboch na finančných trhoch, na ktoré dodávateľ nemá vplyv, a že historické výnosy nie sú ukazovateľmi budúcich výnosov; 

(d)  upozornenie na prípadnú možnosť existencie aj ďalších daní a/alebo nákladov, ktoré sa neplatia prostredníctvom dodávateľa alebo ktoré nie sú účtované dodávateľom; 

(e) obmedzenia doby platnosti poskytnutých informácií; 

(f) podrobnosti o úhrade a plnení; 

(g) všetky špecifické dodatočné náklady pre spotrebiteľa, spojené s použitím prostriedku diaľkovej komunikácie, ak sú tieto dodatočné náklady účtované; 

(3) zmluvy na diaľku

(a) existencia alebo absencia práva na odstúpenie od zmluvy v súlade s článkom 6, a ak právo na odstúpenie existuje, jeho trvanie a podmienky pre jeho uplatnenie, vrátane informácie o čiastke, ktorú možno požadovať od spotrebiteľa na základe článku 7 ods. 1, ako aj dôsledky neuplatnenia tohto práva; 

(b) minimálna doba platnosti zmluvy na diaľku v prípade finančných služieb, ktoré majú byť poskytované trvalo alebo opakovane; 

(c) informácia o všetkých právach, ktoré môžu mať zmluvné strany na predčasné alebo jednostranné vypovedanie zmluvy na základe podmienok zmluvy na diaľku, vrátane akýchkoľvek zmluvných pokút v týchto prípadoch;  

(d) praktické pokyny pre uplatnenie práva na odstúpenie od zmluvy, uvádzajúce okrem iného adresu, na ktorú má byť oznámenie o odstúpení poslané;  

(e) členský štát alebo členské štáty, ktorých právne predpisy dodávateľ používa ako základ pri nadväzovaní vzťahov so spotrebiteľom pred uzatvorením zmluvy na diaľku; 

(f) všetky zmluvné ustanovenia o práve uplatniteľnom na zmluvu na diaľku a/alebo o príslušnom súde; 

(g) v akom jazyku alebo v akých jazykoch sú poskytnuté zmluvné podmienky a predbežné informácie uvedené v tomto článku, a ďalej v akom jazyku alebo v akých jazykoch sa dodávateľ, so súhlasom spotrebiteľa, zaväzuje komunikovať počas trvania tejto zmluvy na diaľku; 

(4) opravného prostriedku

(a) existencia alebo neexistencia mimosúdnych reklamačných a nápravných postupov pre spotrebiteľa, ktorý je účastníkom zmluvy na diaľku, a ak áno, podmienky ich uplatnenia; 

(b) existencia garančných fondov alebo iných systémov náhrad, neupravených smernicou Európskeho parlamentu a Rady 94/19/ES z 30. mája 1994 o systémoch ochrany vkladov(9) a smernicou Európskeho parlamentu a Rady 97/9/ES z 3. marca 1997 o systémoch náhrad pre investorov(10).

2. Informácie uvedené v odseku 1, ktorých obchodný účel musí byť zrejmý, budú poskytnuté jasným a zrozumiteľným spôsobom vhodným pre použitý prostriedok diaľkovej komunikácie, najmä s ohľadom na princípy dobrej viery v obchodných transakciách a princípy, ktorými sa riadi ochrana tých, ktorí podľa právneho poriadku členských štátov nie sú spôsobilí na právne úkony, napr. neplnoletých osôb.

3. V prípade telefonickej komunikácie   

(a) totožnosť dodávateľa a obchodný účel hovoru iniciovaného dodávateľom budú výslovne uvedené na začiatku každého rozhovoru so spotrebiteľom; 

(b) s výhradou výslovného súhlasu spotrebiteľa je potrebné poskytnúť iba nasledujúce informácie:

- totožnosť osoby, ktorá je v kontakte so spotrebiteľom a jej prepojenie na dodávateľa;

- opis hlavných charakteristických znakov finančnej služby,

- celkovú cenu, ktorú má spotrebiteľ zaplatiť dodávateľovi za finančnú službu, vrátane všetkých daní platených prostredníctvom dodávateľa, alebo, ak nie je možné uviesť presnú cenu, základ pre výpočet ceny umožňujúci spotrebiteľovi jej overenie;

- upozornenie na možnosť, že môžu existovať aj iné dane a/alebo náklady, ktoré nie sú uhradené prostredníctvom dodávateľa alebo ktoré ním nie sú ním účtované;

- existencia alebo absencia práva na odstúpenie od zmluvy v súlade s článkom 6, a ak existuje právo na odstúpenie, jeho trvanie a podmienky pre jeho uplatnenie, vrátane informácie o čiastke, ktorú možno požadovať od spotrebiteľa na základe článku 7 ods. 1.

Dodávateľ bude informovať spotrebiteľa, že ďalšie informácie sú dostupné na požiadanie, a o charaktere týchto informácií. V každom prípade dodávateľ poskytne úplné informácie pri plnení svojich povinností podľa článku 5.

4. Informácie o zmluvných povinnostiach, ktoré musia byť oznámené spotrebiteľovi počas fázy predchádzajúcej uzatvoreniu zmluvy, musia byť v súlade so zmluvnými povinnosťami, ktoré by vyplynuli z práva uplatniteľného na zmluvu na diaľku v prípade, že by táto bola uzatvorená.
	N	
Zákon č..../2005Z.z.	
Druhá hlava 

§ 68	
   INFORMÁCIE  POSKYTOVANÉ  ZÁUJEMCOVI          
                             A POISTNÍKOVI

§ 68

               Poskytovanie informácií

     (1) Záujemcovi musia byť pred uzavretím poistnej zmluvy oznámené informácie uvedené v § 69 a poistníkovi musia byť počas trvania tejto zmluvy oznamované informácie uvedené v § 70.

     (2) Informácie podľa odseku 1 musia byť oznamované jasným, presným a zrozumiteľným spôsobom, písomne a v slovenskom jazyku. Tieto informácie môžu byť poskytnuté aj v inom ako slovenskom jazyku, ak to výslovne požaduje záujemca alebo poistník alebo ak má možnosť voľby práva, ktoré bude pre poistnú zmluvu použité, alebo ak sa na tom poisťovateľ s poistníkom dohodnú.

§ 69

Informácie, ktoré musia byť záujemcovi oznámené pred uzavretím poistnej zmluvy

     (1) Záujemcovi musia byť pred uzavretím poistnej zmluvy oznámené tieto informácie o poisťovateľovi
a)	obchodné meno, právna forma obchodnej spoločnosti poisťovateľa a hlavný predmet jej činnosti,
b)	názov členského štátu, kde je ústredná správa poisťovateľa, prípadne sídlo agentúry  alebo  pobočky poisťovateľa, ktorá uzatvára poistnú zmluvu,
c)	adresa ústrednej správy poisťovateľa, prípadne agentúry alebo pobočky, ktorá uzatvára  poistnú zmluvu,
d)	ak sa jedná o poistnú zmluvu uzavretú formou obchodu na diaľku, miesto registrácie poisťovateľa v obchodnom alebo obdobnom verejnom registri, jeho  registračné číslo alebo rovnocenný prostriedok identifikácie v takomto registri,
e)	 informácie o názve a sídle orgánu zodpovedného za výkon štátneho  dozoru nad jeho činnosťou, ak činnosť poisťovateľa podlieha povoľovaciemu režimu.

     (2) Záujemcovi musia byť pred uzavretím poistnej zmluvy týkajúcej sa poistenia osôb oznámené tieto informácie 
a)	definícia všetkých poistení a všetkých opcií,
b)	doba trvania poistnej zmluvy,
c)	spôsob zániku poistnej zmluvy,
d)	spôsoby platenia poistného a jeho splatnosť,
e)	spôsoby výpočtu a rozdelenie bonusov, ak sú obsahom poistnej zmluvy a  spôsob, akým sa podiel na výnose alebo prebytku poistného určuje, ak je v poistnej zmluve dohodnuté, že účastník poistenia má nárok na podiel na výnose alebo prebytku poistného,
f)	spôsob určenia výšky odkúpnej hodnoty,
g)	informácie o výške poistného za každé dohodnuté súkromné poistenie vrátane doplnkového súkromného poistenia, ak boli požadované,
h)	definícia podielov na ktoré je viazané súkromné poistenie, v prípade súkromného poistenia viazaného na investičné podiely,
i)	povaha podkladových aktivít pre poistné zmluvy viazané na investičné podiely,
j)	podmienky a lehoty týkajúce sa práva na  odstúpenie od poistnej zmluvy, spôsob určenia možných odpočítateľných súm, informácie o adrese, na ktorú je možné odstúpenie od poistnej zmluvy zaslať, dôsledky neuplatnenia práva na odstúpenie,
k)	všeobecné informácie o daňových právnych predpisoch, ktoré sa vzťahujú na dané súkromné poistenie,
l)	spôsob vybavovania sťažností poistníkov, poistených alebo oprávnených osôb,
m)	právo platné pre poistnú zmluvu tam, kde strany nemajú volný výber práva platného pre poistnú zmluvu alebo právo, ktoré navrhuje poisťovateľ v prípadoch, keď strany majú možnosť výberu platného práva.

     (3) Pred uzavretím poistnej zmluvy týkajúcej sa poistenia osôb uzatváranej na diaľku musia byť záujemcovi oznámené tiež informácie o		
a)	možnosti existencie daní alebo iných nákladov, ktoré sa neplatia prostredníctvom poisťovateľa alebo ktoré nie sú účtované poisťovateľom,
b)	zvláštnych poplatkoch za použitie prostriedkov komunikácie na diaľku,
c)	minimálnej dĺžke trvania poistnej zmluvy,
d)	jazyku, prípadne jazykoch, v ktorých so súhlasom záujemcu bude poisťovateľ komunikovať s poistníkom počas trvania poistnej zmluvy uzatvorenej na diaľku a v ktorých sú poskytované poistné podmienky a ďalšie informácie.
	
     (4) Poisťovateľ je povinný informovať záujemcu o uzavretí poistnej zmluvy týkajúcej sa poistenia osôb a uzatvorenej formou obchodu na diaľku, že na základe požiadania môže obdržať ďalšie informácie, ako aj o povahe týchto informácií.

     (5) Informácie podľa odsekov 3 a 4 musia byť dané k dispozícii záujemcovi na trvalom nosiči dát pred tým, ako je záujemca viazaný poistnou zmluvou. Poistník má právo  kedykoľvek počas trvania poistnej zmluvy uzatvorenej na diaľku obdržať poistné podmienky vo vytlačenej podobe a zmeniť spôsob komunikácie na diaľku.

§ 70

Informácie, ktoré musia byť poistníkovi oznámené  počas trvania poistnej zmluvy

     Poistníkovi musia byť počas trvania poistnej zmluvy oznámené informácie
a)	o zmene právnej formy obchodnej spoločnosti poisťovateľa,  adresy jeho ústrednej správy, a ak to prichádza do úvahy i o zmene adresy agentúry alebo pobočky, ktorá uzavrela poistnú zmluvu,
b)	uvedené v § 69 ods. 2 písm. a) až  i)  pri akejkoľvek zmene poistných podmienok alebo pri zmene právneho predpisu, ktorým sa riadia  vzťahy vyplývajúce z poistnej zmluvy, a
c)	o každoročnom stave bonusov.

Čl. 4	Ďalšie informačné požiadavky

1. Ak v právnych predpisoch spoločenstva existujú ustanovenia upravujúce finančné služby, ktoré obsahujú požiadavky predchádzajúceho informovania okrem tých, ktoré sú uvedené v článku 3 ods. 1, tieto požiadavky zostanú v platnosti. 

2. Až do ďalšieho zosúlaďovania členské štáty môžu ponechať alebo zaviesť prísnejšie ustanovenia o požiadavkách predchádzajúceho informovania, ak sú tieto ustanovenia v súlade s právom spoločenstva.

3. Členské štáty oznámia Komisii vnútroštátne ustanovenia o požiadavkách predchádzajúceho informovania podľa odsekov 1 a 2 tohto článku, ak sú tieto požiadavky doplnením požiadaviek uvedených v článku 3 ods. 1. Komisia vezme do úvahy oznámené vnútroštátne ustanovenia pri príprave správy uvedenej v článku 20 ods. 2.

4. Komisia na účely vytvorenia vysokej úrovne transparentnosti zabezpečí všetkými vhodnými prostriedkami, aby informácie o vnútroštátnych ustanoveniach, ktoré jej boli oznámené, boli sprístupnené spotrebiteľom a dodávateľom.									
Čl. 5	Oznámenie zmluvných podmienok a predbežných informácií

1. Dodávateľ oznámi spotrebiteľovi všetky zmluvné podmienky a informácie uvedené v článku 3 ods. 1 a článku  4 v papierovej forme alebo na inom trvalom nosiči, ktorý je k dispozícii a dostupný spotrebiteľovi, v dostatočnom časovom predstihu pred zaviazaním spotrebiteľa zmluvou na diaľku alebo ponukou. 

2. Dodávateľ splní svoju povinnosť podľa odseku 1 bezprostredne po uzatvorení zmluvy, ak zmluva bola uzatvorená na žiadosť spotrebiteľa pomocou prostriedku diaľkovej komunikácie, ktorý neumožňuje poskytnutie zmluvných podmienok a informácií v súlade s odsekom 1.  

3. Kedykoľvek počas zmluvného vzťahu má spotrebiteľ právo na svoju žiadosť získať zmluvné podmienky v papierovej forme. Okrem toho má spotrebiteľ právo zmeniť používané prostriedky diaľkovej komunikácie, ak to nie je nezlučiteľné s uzatvorenou zmluvou alebo s typom poskytovanej finančnej služby.  									
Čl. 6	Právo na odstúpenie

1. Členské štáty zabezpečia, aby spotrebiteľ mal lehotu 14 kalendárnych dní na odstúpenie od zmluvy bez zmluvnej pokuty a bez uvedenia dôvodu. Táto lehota však bude predĺžená na 30 kalendárnych dní pri zmluvách na diaľku týkajúcich sa životného poistenia, ktoré upravuje smernica 90/619/EHS, a dôchodkového zabezpečenia jednotlivcov. 

Lehota na odstúpenie začne plynúť:

- dňom uzatvorenia zmluvy na diaľku s výnimkou uvedeného životného poistenia, kde táto lehota začne plynúť od času, keď spotrebiteľ bude informovaný o uzatvorení zmluvy na diaľku, alebo   

- odo dňa, keď spotrebiteľ obdrží zmluvné podmienky a informácie v súlade s článkom  5 ods. 1 alebo 2, ak je tento dátum neskorší ako dátum uvedený v prvej zarážke. 

Členské šNtáty môžu popri práve na odstúpenie stanoviť, že účinnosť zmlúv týkajúcich sa investičných služieb bude pozastavená počas lehoty ustanovenej v tomto odseku.

2. Právo na odstúpenie sa nebude uplatňovať na:

(a) finančné služby, ktorých cena závisí od pohybov na finančnom trhu, na ktoré dodávateľ nemá vplyv, ku ktorým môže dôjsť počas lehoty na odstúpenie, napríklad služby súvisiace s:
- devízami,

- nástrojmi peňažného trhu,

- prevoditeľnými cennými papiermi,

- podielmi v podnikoch kolektívneho investovania,

- zmluvami o termínových finančných obchodoch, vrátane rovnocenných nástrojov uhrádzaných v hotovosti,

- termínovými úrokovými obchodmi (FRA),

- úrokovými, menovými a ekvitnými swapmi,

- opciami na kúpu alebo predaj akýchkoľvek nástrojov uvedených v tomto bode, vrátane rovnocenných nástrojov uhrádzaných v hotovosti. Táto kategória zahŕňa najmä opcie na menu a na úrokové sadzby; 

(b) zmluvy o cestovnom poistení a poistení batožiny alebo podobné krátkodobé poistné zmluvy uzatvorené na dobu kratšiu ako jeden mesiac; 

(c) zmluvy, ktoré boli úplne vykonané obidvoma stranami na výslovnú žiadosť spotrebiteľa predtým, ako spotrebiteľ uplatnil svoje právo na odstúpenie. 

3. Členské štáty môžu ustanoviť, že právo na odstúpenie sa nebude uplatňovať na:

(a) úvery určené najmä na účely nadobudnutia alebo zachovania vlastníckych práv k pozemkom alebo existujúcej alebo plánovanej stavbe, alebo na účely renovácie alebo zhodnotenia budovy, alebo 

(b) úvery zabezpečené hypotekárnym právom k nehnuteľnosti alebo právom súvisiacim s nehnuteľnosťou, alebo

(c) vyhlásenia spotrebiteľov za účasti úradníka, ak úradník potvrdí, že spotrebiteľ má zaručené práva podľa článku 5 ods. 1.

Týmto odsekom nie je dotknuté právo na čas na rozmyslenie v prospech spotrebiteľov, ktorí majú bydlisko v členskom štáte, kde toto právo existuje v čase prijatia tejto smernice. 

4. Členské štáty, ktoré využijú možnosť uvedenú v odseku 3, to oznámia Komisii.

5. Komisia poskytne informácie oznámené členskými štátmi Európskemu parlamentu a Rade a zabezpečí, aby boli sprístupnené aj spotrebiteľom a dodávateľom, ktorí o ne požiadajú.  

6. Ak spotrebiteľ uplatní svoje právo na odstúpenie, pred uplynutím príslušnej lehoty to oznámi podľa praktických pokynov, ktoré mu boli poskytnuté v súlade s článkom   3 ods. 1 bod 3 písm. d) prostriedkami, ktoré možno dokázať v súlade s vnútroštátnymi právnymi predpismi. Lehota sa bude považovať za zachovanú, ak oznámenie, pokiaľ je v papierovej forme alebo na inom trvalom nosiči, ktorý je k dispozícii a dostupný príjemcovi, bude odoslané pred uplynutím tejto lehoty. 

7. Tento článok sa nevzťahuje na úverové zmluvy zrušené podľa podmienok článku 6 ods. 4 smernice  97/7/ES alebo článku  7 smernice Európskeho parlamentu a Rady 94/47/ES z 26. októbra 1994 o ochrany kupujúcich v súvislosti s niektorými prvkami zmlúv o kúpe práva na sezónne užívanie nehnuteľnosti.

Ak bola k zmluve na diaľku na danú finančnú službu priložená ďalšia zmluva na diaľku, týkajúca sa služieb poskytovaných dodávateľom alebo treťou osobou na základe dohody medzi treťou osobou a dodávateľom, táto dodatočná zmluva na diaľku bude zrušená bez zmluvnej pokuty, ak spotrebiteľ uplatní svoje právo na odstúpenie ustanovené v článku  6 ods. 1.

8. Ustanoveniami tohto článku nebudú dotknuté zákony a iné predpisy členských štátov, ktorými sa spravuje zrušenie alebo ukončenie alebo neúčinnosť zmluvy na diaľku alebo práva spotrebiteľa na plnenie svojich zmluvných povinností pred uplynutím lehoty stanovenej v zmluve na diaľku. To platí bez ohľadu na podmienky zrušenia zmluvy a jeho právne účinky.	N	
Zákon č..../2005Z.z.	
§ 23
ods.4 a 5	
     (4) V prípade, ak ide o poistnú zmluvu uzavretú formou obchodu na diaľku, má poistník právo odstúpiť od poistnej zmluvy bez uvedenia dôvodu v lehote 14 dní odo dňa uzatvorenia poistnej zmluvy alebo odo dňa, kedy mu boli oznámené poistné podmienky, ak k tomuto oznámeniu dôjde na jeho žiadosť po uzavretí poistnej zmluvy; v prípade, ak ide o životné poistenie je poistník oprávnený bez uvedenia dôvodu odstúpiť od poistnej zmluvy v lehote 30 dní odo dňa, keď mu boli oznámené poistné podmienky, ak k tomuto oznámeniu dôjde na jeho žiadosť po uzavretí poistnej zmluvy.

   5) Ustanovenie odseku 4 sa nepoužije na poistné zmluvy patriace do poistenia pomoci osobám v núdzi počas cestovania alebo pobytu mimo miesta svojho  obvyklého  pobytu, vrátane poistenia finančných strát bezprostredne súvisiacich s cestovaním, ak bolo v týchto poistných zmluvách dohodnuté poistenie na dobu kratšiu ako jeden mesiac.

					
Čl. 7	Platba za službu poskytnutú pred odstúpením

1. Ak spotrebiteľ uplatní svoje právo na odstúpenie podľa článku 6 ods. 1, možno od neho požadovať iba to, aby bez zbytočného odkladu zaplatil za službu skutočne poskytnutú dodávateľom v súlade so zmluvou. Plnenie zmluvy sa môže začať až po tom, ako spotrebiteľ dá svoj súhlas. Čiastka, ktorú má zaplatiť nesmie:

- presiahnuť čiastku, ktorá je primeraná rozsahu už poskytnutej služby v porovnaní s celkovým rozsahom služieb, ktoré majú byť poskytnuté podľa zmluvy;

- byť v žiadnom prípade taká, aby mohla byť považovaná za zmluvnú pokutu.

2. Členské štáty môžu ustanoviť, že od spotrebiteľa nie je možné požadovať žiadnu čiastku pri odstúpení od poistnej zmluvy. 

3. Dodávateľ môže požadovať od spotrebiteľa čiastku na základe odseku 1, iba ak môže dokázať, že spotrebiteľ bol riadne informovaný o čiastke, ktorú má zaplatiť v súlade s článkom  3 ods. 1 bod 3 písm. a). V žiadnom prípade však nesmie požadovať túto platbu, ak začal s plnením zmluvy pred uplynutím lehoty na odstúpenie, ustanovenej v článku 6 ods. 1, bez predchádzajúcej žiadosti spotrebiteľa.

4. Dodávateľ vráti spotrebiteľovi bez zbytočného odkladu a najneskôr do 30 kalendárnych dní všetky sumy, ktoré od neho prijal v súlade so zmluvou na diaľku, s výnimkou čiastky uvedenej v odseku 1. Táto lehota začne plynúť dňom, kedy dodávateľ obdrží oznámenie o odstúpení.

5. Spotrebiteľ vráti dodávateľovi všetky sumy a/alebo majetok, ktorý obdržal od dodávateľa, bez zbytočného odkladu a najneskôr do 30 kalendárnych dní. Táto lehota začne plynúť dňom, kedy spotrebiteľ odošle oznámenie o odstúpení.  	N	
Zákon č..../2005Z.z. 	
§ 23
ods.6	     
     (6) Poisťovateľ je povinný bez zbytočného odkladu, najneskôr do 30 dní odo dňa odstúpenia od poistnej zmluvy podľa odseku 4, vrátiť poistníkovi zaplatené poistné, od ktorého sa odpočíta to, čo už zo súkromného poistenia plnil, a poistník alebo poistený, ktorý súčasne nie je poistníkom, prípadne oprávnená osoba je v rovnakom čase povinný vrátiť poisťovateľovi sumu vyplateného poistného plnenia, ktorá presahuje výšku zaplateného poistného.
					
Čl. 8	Platba kartou

Členské štáty zabezpečia existenciu vhodných opatrení, aby umožnili spotrebiteľovi: 

- požiadať o zrušenie platby, ak bola jeho platobná karta podvodne použitá v súvislosti so zmluvami na diaľku,  

- v prípade tohto podvodného použitia znovupripísanie zaplatenej sumy alebo jej vrátenie.									
Čl. 9	Nevyžiadané služby

Bez toho, aby boli dotknuté ustanovenia členských štátov o konkludentnom obnovení zmlúv na diaľku, ak tieto predpisy umožňujú automatické obnovenie, členské štáty prijmú potrebné opatrenia, aby:  

- zakázali poskytovanie finančných služieb spotrebiteľovi bez predchádzajúcej žiadosti z jeho strany, ak toto poskytnutie zahŕňa žiadosť o okamžitú alebo odloženú platbu,  

- oslobodili spotrebiteľa od všetkých povinností v prípade nevyžiadaných dodávok služieb, pričom absencia odpovede nepredstavuje súhlas.
									
Čl. 10	Nevyžiadaná komunikácia

1. Použitie nasledujúcich diaľkových komunikačných techník dodávateľom vyžaduje predchádzajúci súhlas spotrebiteľa:  

(a) automatizovaných volacích systémov bez ľudského zásahu (volacích automatov); 

(b) faxov.

2. Členské štáty zabezpečia, aby prostriedky diaľkovej komunikácie okrem tých, ktoré sú uvedené v odseku 1, ak umožňujú individuálnu komunikáciu:

(a) neboli povolené bez získania súhlasu dotknutých spotrebiteľov, alebo  

(b) sa mohli použiť, iba ak spotrebiteľ nevyjadril žiadne výslovné námietky. 

3. Opatrenia uvedené v odsekoch 1 a 2 nesmú znamenať náklady pre spotrebiteľov.									
Čl. 11	Sankcie

Členské štáty stanovia primerané sankcie pre prípad, že dodávateľ poruší vnútroštátne právne predpisy prijaté v súlade s touto smernicou.

Na tento účel môžu predovšetkým ustanoviť, že spotrebiteľ môže zrušiť zmluvu kedykoľvek bez toho, že by mu z toho vznikli náklady, a bez zmluvnej pokuty.  

Tieto sankcie musia byť účinné, primerané a odrádzajúce.									
Čl. 12	Kogentná povaha ustanovení tejto smernice

1. Spotrebitelia sa nesmú vzdať práv, ktoré im boli priznané touto smernicou. 

2. Členské štáty prijmú potrebné opatrenia, ktorými zabezpečia, že spotrebiteľ nestratí ochranu, ktorú mu poskytuje táto smernica z dôvodu, že ako právo uplatniteľné na zmluvu bude zvolené právo tretej krajiny, ak táto zmluva má úzku súvislosť s územím jedného alebo viacerých členských štátov.									
Čl. 13	Opravné prostriedky v súdnom a správnom konaní 

1. Členské štáty zabezpečia, aby existovali primerané a účinné prostriedky pre zabezpečenie súladu s touto smernicou v záujme spotrebiteľov. 

2. Prostriedky uvedené v odseku 1 zahŕňajú ustanovenia, podľa ktorých jeden alebo niekoľko nasledujúcich orgánov, určených vnútroštátnym právnym poriadkom, môže konať v súlade s vnútroštátnym právnym poriadkom pred súdmi alebo príslušnými správnymi orgánmi s cieľom zabezpečiť uplatňovanie vnútroštátnych právnych predpisov prijatých na vykonanie tejto smernice:

(a) verejnoprávne inštitúcie alebo ich zástupcovia; 

(b) spotrebiteľské organizácie, majúce oprávnený záujem na ochrane spotrebiteľov; 

(c) profesijné organizácie, majúce oprávnený záujem na konaní. 

3. Členské štáty prijmú potrebné opatrenia, aby zabezpečili, že prevádzkovatelia a dodávatelia prostriedkov diaľkovej komunikácie ukončia praktiky, o ktorých bolo vyhlásené na základe súdneho rozhodnutia, správneho rozhodnutia alebo rozhodnutia vydaného orgánom dohľadu, ktoré im bolo oznámené, že sú v rozpore s touto smernicou, ak sú títo prevádzkovatelia alebo dodávatelia schopní to urobiť.  									
Čl. 14	Mimosúdna opravné prostriedky

1. Členské štáty budú podporovať vytvorenie alebo rozvoj primeraných a účinných mimosúdnych reklamačných a nápravných postupov pre riešenie spotrebiteľských sporov, týkajúcich sa finančných služieb poskytovaných na diaľku.  

2. Členské štáty budú najmä podporovať orgány príslušné na mimosúdne riešenie sporov, aby spolupracovali pri riešení cezhraničných sporov, týkajúcich sa finančných služieb poskytovaných na diaľku.	N	Z.../2005 Z.z.	§ 42 ods.5	                 § 42
Poistenie právnej ochrany

(5) Poisťovateľ je povinný uzavrieť s poistníkom rozhodcovskú zmluvu podľa osobitného predpisu 13) na riešenie sporov vyplývajúcich z poistenia právnej ochrany, ak ten, kto s poisťovateľom poistnú zmluvu uzaviera, pri uzavretí poistnej zmluvy o to požiada. V poistnej zmluve musí byť uvedené, že poistník má právo požiadať o uzavretie rozhodcovskej zmluvy; v prípade uzavretia rozhodcovskej zmluvy sa v poistnej zmluve  uvedie udaj o jej uzavretí. Ak pri riešení sporu dôjde k stretu záujmov alebo nezhodám pri urovnávaní sporu, je poisťovateľ povinný informovať poisteného o jeho práve riešiť spor rozhodcovským konaním.

13) Zákon č. 244/2002 Z.z.  o rozhodcovskom konaní					
Čl. 15	Dôkazné bremeno

Bez toho, aby bol dotknutý článok 7 ods. 3 môžu členské štáty ustanoviť, že dôkazné bremeno v súvislosti s povinnosťami dodávateľa informovať spotrebiteľa a v súvislosti so súhlasom spotrebiteľa s uzatvorením zmluvy, a prípadne s jej plnením, môže spočívať na dodávateľovi.  

Všetky zmluvné podmienky, ktoré ustanovujú, že dôkazné bremeno týkajúce sa splnenia všetkých alebo časti povinností dodávateľa, ktoré preňho vyplývajú z tejto smernice, by malo spočívať na spotrebiteľovi, budú považované za nekalé v zmysle smernice Rady 93/13/EHS z 5. apríla 1993 o nekalých podmienkach v spotrebiteľských zmluvách(12).									
Čl. 16	Prechodné opatrenia

Členské štáty môžu uplatniť vnútroštátne ustanovenia, ktoré sú v súlade s touto smernicou, na dodávateľov usadených v členskom štáte, ktorý ešte netransponoval túto smernicu a ktorého právny poriadok neobsahuje povinnosti zodpovedajúce povinnostiam ustanoveným v tejto smernici.  									
Čl. 17	Smernica 90/619/ES

V článku 15 ods. 1 smernice 90/619/EHS prvý pododsek sa nahrádza takto:  

"1. Každý členský štát ustanoví, že poistník, ktorý uzatvorí individuálnu zmluvu o životnom poistení, bude mať lehotu 30 kalendárnych dní od momentu, keď bol informovaný o uzatvorení zmluvy, v rámci ktorej môže zrušiť zmluvu."  	N	
Zákon č..../2005	
§23 ods .6
druhá veta	
     Ak ide o životné poistenie je poistník oprávnený bez uvedenia dôvodu odstúpiť od poistnej zmluvy v lehote 30 dní odo dňa, keď mu boli oznámené poistné podmienky, ak k tomuto oznámeniu dôjde na jeho žiadosť po uzavretí poistnej zmluvy.
					
Čl. 18	Smernica 97/7/ES

Týmto sa smernica 97/7/ES mení a dopĺňa takto:

1. Prvá zarážka článku 3 ods. 1 sa nahrádza takto: 

"- zmluvy, ktoré sa vzťahujú na ktorékoľvek finančné služby, na ktoré sa vzťahuje smernica Európskeho parlamentu a Rady 2002/65/ES z 23. septembra 2002 o poskytovaní finančných služieb spotrebiteľom na diaľku a o zmene a doplnení smernice Rady 90/619/EHS a smerníc 97/7/ES a 98/27/ES(*),"; 
________________
      (*)Ú. v. ES L 271, 9. 10. 2002, s. 16.

2. Príloha II sa vypúšťa.									
Čl. 19	Smernica 98/27/ES

V prílohe smernice 98/27/ES sa dopĺňa tento bod: 

"11. Smernica Európskeho parlamentu a Rady 2002/65/ES z 23. septembra 2002 o poskytovaní finančných služieb spotrebiteľom na diaľku a o zmene a doplnení smernice Rady 90/619/EHS a smerníc 97/7/ES a 98/27/ES(*)."
________________
      (*)Ú. v. ES L 271, 9. 10. 2002, s. 16.									
Čl. 20	Preskúmanie

1. Po vykonaní tejto smernice Komisia preskúma fungovanie vnútorného trhu s finančnými službami, pokiaľ ide o poskytovanie týchto služieb. Mala by sa pokúsiť analyzovať a podrobne opísať problémy, s ktorými sa stretávajú alebo by sa mohli stretnúť spotrebitelia a dodávatelia, vyplývajúce najmä z rozdielov medzi vnútroštátnymi ustanoveniami, týkajúcimi sa informácií a práva na odstúpenie.

2. Najneskôr do 9. apríla 2006 Komisia informuje Európsky parlament a Radu o problémoch, s ktorými sa stretávajú spotrebitelia aj dodávatelia v snahe o kúpu alebo predaj finančných služieb, a v prípade potreby predloží návrhy na zmenu a/alebo ďalšie zosúladenie ustanovení o informáciách a práve na odstúpenie vo vnútroštátnych právnych predpisoch spoločenstva, týkajúcej sa finančných služieb a/alebo služieb zahrnutých do článku 3.									
Čl. 21	Transpozícia

1. Členské štáty uvedú do účinnosti zákony, iné právne predpisy a správne opatrenia potrebné na dosiahnutie súladu s touto smernicou najneskôr do 9. októbra 2004. Ihneď bezodkladne o tom informujú Komisiu. 

Členské štáty uvedú priamo v prijatých ustanoveniach alebo pri ich úradnom uverejnení odkaz na túto smernicu. Podrobnosti o odkaze upravia členské štáty.

2. Členské štáty oznámia Komisii znenie základných ustanovení vnútroštátneho práva, ktoré prijmú v oblasti pôsobnosti tejto smernice, spolu s tabuľkou, v ktorej uvedú prijaté vnútroštátne ustanovenia zodpovedajúce ustanoveniam tejto smernice.  									
Čl. 22	Nadobudnutie účinnosti

Táto smernica nadobúda účinnosť dňom jej uverejnenia v Úradnom vestníku Európskych spoločenstiev.									
Čl. 23	Adresáti

Táto smernica je adresovaná členským štátom.
V Bruseli 23. septembra 2002									

TABUĽKA  ZHODY
návrhu zákona č. ...................../2005 Z. z. o poistnej zmluve a o zmene a doplnení niektorých zákonov........................
s právom Európskych spoločenstiev a právom Európskej únie

Právny akt ES/EÚ
SMERNICA EURÓPSKEHO PARLAMENTU A RADY 2002/83/ES 
z 5. novembra 2002 o životnom poistení
	Všeobecne záväzné právne predpisy SR

Návrh zákona č. ...................../2005 Z. z. o . . o poistnej zmluve a o zmene a doplnení niektorých zákonov........................
  Zákonč. 95/20002 Z.z o poisťovníctve v znení neskorších predpisov.......................

Čl.	Text	Spôsob transpozície	Číslo	Článok	Text

	Zhoda	Administratívna infraštruktúra	Pozná
mky	Štádium legislatívneho procesu	

Čl. 1	HLAVA I
DEFINÍCIE A ROZSAH PÔSOBNOSTI

Definície
1. Na účely tejto smernice:
a) „poisťovňa“ znamená spoločnosť, ktorá obdržala úradné  povolenie v súlade s článkom 4;
b) „pobočka“ znamená agentúru alebo pobočku poisťovne;
S akoukoľvek trvalou prítomnosťou podniku na území členského štátu sa zaobchádza rovnakým spôsobom ako s agentúrou alebo pobočkou, a to aj vtedy, keď táto prítomnosť nemá formu pobočky alebo agentúry, pozostáva však len z kancelárie riadenej vlastnými pracovníkmi spoločnosti alebo osobou, ktorá je nezávislá, má však trvalé oprávnenie konať v mene spoločnosti, ako by konala agentúra;
c) „prevádzkareň“ znamená ústredie, agentúry alebo pobočky spoločnosti;
d) „záväzok“ znamená záväzok reprezentovaný jedným z druhov poistenia alebo operácií uvedených v článku 2;
e) „domovský členský štát“ znamená členský štát, v ktorom sa nachádza ústredie poisťovne kryjúcej záväzok;
f) „členský štát pobočky“ znamená členský štát, v ktorom sa nachádza pobočka kryjúca záväzok;
g) „členský štát záväzku“ znamená členský štát, v ktorom má poistník svoje obvyklé bydlisko, alebo ak je poistenec je právnickou
osobou, členský štát, v ktorom sa nachádza jej prevádzka,
ktorej sú týka zmluva;
h) „členský štát poskytovania služieb“ znamená členský štát záväzku, ak je záväzok krytý poisťovňou alebo pobočkou nachádzajúcou sa v inom členskom štáte;
i) „kontrola“ znamená vzťah medzi materským podnikom a dcérskym podnikom v zmysle definície článok 1 smernice
Rady 83/349/EHS (1) alebo podobný vzťah medzi akoukoľvek fyzickou a právnickou osobou a podnikom;
j) „kvalifikovaný podiel“ znamená priamy alebo nepriamy podiel v spoločnosti, ktorý predstavuje 10 % alebo viac základného imania alebo hlasovacích práv alebo ktorý umožňuje vykonávať významný vplyv na riadenie spoločnosti, v ktorej tento podiel existuje.
Na účely tejto definície v súvislosti s článkom 8 a 15 a ďalších úrovní podielov uvedených v článku 15 sa zohľadnia hlasovacie práva uvedené v článku 92 smernice 2001/34/ES Európskeho parlamentu a Rady z 28. mája 2001 o prijímaní cenných papierov na kótovanie na burze cenných papierov a o informáciách, ktoré sa o týchto cenných papieroch musia zverejňovať (2);
k) „materský podnik“ znamená materský podnik, ako ho definuje článok 1 a 2 smernice 83/349/EHS;
l) „dcérsky podnik“ znamená dcérsky podnik, ako ho definuje článok 1 a 2 smernice 83/349/EHS; akýkoľvek dcérsky podnik dcérskeho podniku sa tiež považuje za dcérsky podnik podniku, ktorý je pre tento podnik konečným materským podnikom;
m) „regulovaný trh“ znamená:
- v prípade trhu situovaného v členskom štáte regulovaný trh, ako ho definuje článok 1 ods. 13 smernice 93/22/EHS a
- v prípade trhu situovaného v tretej krajine finančný trh uznávaný domovským členským štátom poisťovne, ktorý spĺňa porovnateľné požiadavky. Akékoľvek finančné nástroje, s ktorými sa obchoduje na tomto trhu, musia mať kvalitu porovnateľnú s kvalitou týchto nástrojov, s ktorými sa obchoduje na regulovanom trhu, alebo trhoch daného členského štátu;
n) „príslušné orgány“ znamenajú vnútroštátne orgány, ktoré majú právomoc na základe zákona alebo iného právneho predpisu vykonávať dohľad nad poisťovňami;
o) „zodpovedajúce aktíva“ znamenajú vyjadrenie záväzkov spoločnosti, ktoré možno vyžadovať splniť v určitej mene aktívami vyjadrenými alebo realizovateľnými v rovnakej mene;
p) „umiestnenie aktív“ znamená existenciu aktív, či už  hnuteľných alebo nehnuteľných, v rámci členského štátu, nebude sa však vysvetľovať tak, že zahrnuje požiadavku, aby sa hnuteľné aktíva uložili alebo aby nehnuteľné aktíva boli predmetom reštriktívnych opatrení, ako je registrácia hypoték; aktíva, ktoré predstavujú nároky voči dlžníkom, sa považujú za situované v členskom štáte, v ktorom sú realizovateľné;
q) „rizikový kapitál“ znamená záväzky splatné pri úmrtí mínus matematické rezervy hlavného rizika;
r) „úzke väzby“ znamenajú situáciu, v ktorej dve alebo viac fyzických alebo právnických osôb je spojených:
i) podielom, ktorý znamená vlastníctvo, priame alebo prostredníctvom kontroly najmenej 20 % hlasovacích práv alebo základného imania danej spoločnosti, alebo
(1) Ú. v. ES L 193, 18.7.1983, s. 1. Smernica naposledy doplnená a upravená smernicou 2001/65/ES Európskeho parlamentu a Rady (Ú. v. ES L 283, 27.10.2001, s. 28). (2) Ú. v. ES L 184, 6.7.2001, s. 1. 12 SK Úradný vestník Európskej únie 06/zv. 6
ii) kontrolou, ktorá znamená vzťah medzi materským podnikom a dcérskym podnikom, vo všetkých prípadoch uvedené v článku 1 ods. 1 a 2 smernice 83/349/EHS, alebo podobný vzťah medzi akoukoľvek fyzickou alebo právnickou osobou a spoločnosťou; akýkoľvek dcérsky podnik dcérskeho podniku sa tiež považuje za dcérsky podnik materského podniku, ktorý stojí v čele týchto podnikov.
Situácia, v ktorej dve alebo viac fyzických alebo právnických osôb sú trvalo prepojené s jednou a rovnakou osobou prostredníctvom kontrolného vzťahu, sa bude tiež považovať za vytvorené úzke spojenie medzi týmito osobami.
2. Vždy, keď táto smernica odkazuje na euro, hodnota výmenného kurzu národnej meny bude taká, aká sa príjme k 31. decembru každého roku, z posledného dňa predchádzajúceho mesiaca októbra, pre ktorú sú hodnoty výmenného kurzu euro dostupné vo všetkých relevantných menách spoločenstva.		

	

	

	

Čl. 2	Rozsah pôsobnosti 
Táto smernica sa týka začatia a výkonu samostatnej zárobkovej činnosti priameho poistenia vykonávanej podnikmi, ktoré sú usadené v členskom štáte alebo si želajú usadiť sa v ňom, vo forme činností definovaných ďalej:
1. tieto druhy poistenia, ktoré sú na zmluvnom základe:
a) životné poistenie, to znamená, poistné odvetvie, ktoré zahrnuje najmä poistenie pre prípad dožitia len stanoveného veku, len poistenie pre prípad úmrtia, poistenie pre prípad dožitia stanoveného veku alebo pre prípad úmrtia, životné poistenie spojené s kapitalizačnými zmluvam, poistenie vena, poistenie prostriedkov na výživu;
b) dôchodkové poistenie;
c) doplnkové poistenie vykonávané poisťovňami poskytujúcimi životné poistenie, to znamená najmä poistenie pre prípad ublíženia na zdraví vrátane práceneschopnosti, poistenie pre prípad smrti následkom úrazu a poistenie pre prípad invalidity následkom úrazu alebo choroby, keď sa tieto rôzne druhy poistenia uzatvárajú popri životnom poistení;
d) druh poistenia v Írsku a Spojenom kráľovstve označovaný ako „permanent health insurance not subject to cancellation“;
2. tieto operácie, ak sú na zmluvnom základe, pokým podliehajú dohľadu správnych orgánov zodpovedných za dohľad nad súkromným poistením;
a) tontiny, pričom združenia podielnikov sa zakladajú s cieľom spoločne kapitalizovať svoje príspevky a následne rozdeliť aktíva takto akumulované medzi pozostalými alebo medzi oprávnenými po zosnulých;
b) kapitalizačné operácie na základe poistnom a matematických výpočtov, pričom za jednu platbu alebo vopred dohodnuté pravidelné platby sa prevezmú záväzky určitého trvania a v určitej výške;
c) správa skupinových dôchodkových fondov, t. j. operácie pozostávajúce pre danú spoločnosť zo správy investícií a najmä aktív reprezentujúcich rezervy subjektov, ktoré vykonávajú platby pri úmrtí alebo dožití alebo v prípade prerušenia alebo skrátenia činnosti;
d) operácie uvedené v písm. c), keď sú tieto sprevádzané poistením kryjúcim buď zachovanie kapitálu, alebo platbu minimálneho úroku;
e) operácie vykonávané takými poisťovňami, ako sú uvedené v kapitole 1 hlave 4 knihy IV francúzskeho „poisťovacieho zákonníka“.
3. Operácie predpísané alebo upravené v právnych predpisoch sociálneho poistenia viazané na dĺžku ľudského života, ak sa realizujú alebo spravujú na vlastné riziko poisťovňami v súlade so zákonmi členského štátu.									
Čl. 3	Vylúčené činnosti a subjekty
Táto smernica sa nevzťahuje na:
1. poistné odvetvia uvedené v prílohe k smernici 73/239/EHS s výnimkou uplatňovania článku 2 ods. 1 písm. c);
2. operácie zabezpečovacích a vzájomných poisťovacích inštitúcií, ktorých plnenia sa líšia podľa dostupných zdrojov a ktoré vyžadujú od každého zo svojich členov príslušné paušálne príspevky;
3. operácie vykonávané inými organizáciami ako podnikmi uvedenými v článku 2, ktorých cieľom je poskytovať plnenia zamestnaným osobám alebo samostatne zárobkovo činným osobám podnikov alebo skupiny podnikov alebo povolania alebo skupiny povolaní v prípade úmrtia alebo dožitia alebo prerušenia alebo skrátenia činnosti, bez ohľadu na to, či tieto záväzky vznikajú alebo nevznikajú z týchto operácií a sú vždy plne kryté matematickými rezervami;
4. poistenie predstavujúce súčasť zákonného systému sociálneho zabezpečenia, s výnimkou uplatňovania článku 2 ods. 3;
5. organizácie, ktoré sa zaväzujú poskytovať plnenia len v prípade úmrtia, ak výška týchto platieb neprekračuje priemerné náklady na pohreb pri jednom úmrtí, alebo ak sa tieto platby poskytujú vo forme vecných plnení;
6. vzájomné poisťovacie spolky, ak:
- stanovy obsahujú ustanovenia o výzve na ďalšie príspevky alebo o znižovaní plnení alebo nárokovaní pomoci od iných osôb, ktoré sa zaviazali ich poskytovať, a 06/zv. 6 SK Úradný vestník Európskej únie 13
- príjem z ročných príspevkov na činnosti zahrnuté do tejto smernice neprekračuje 5 miliónov eur tri po sebe nasledujúce roky. Ak sa táto suma prekročí za tri po sebe nasledujúce roky, táto smernica sa použije s účinnosťou od štvrtého roku.
Ustanovenia tohto odseku však nebránia, aby vzájomný poisťovací spolok požiadal o povolenie alebo pokračoval v činnosti na základe licencie podľa tejto smernice;
7. „Versorgungsverband deutscher Wirtschaftsorganisationen“ v Nemecku, ak jeho stanovy nebudú menené a doplnené, čo sa týka rozsahu týchto činností;
8. činnosti spoločností dôchodkového poistenia v oblasti dôchodkového poistenia predpísané v zákone o dôchodkoch zamestnancov (TEL) a ďalších súvisiacich fínskych právnych predpisov za predpokladu, že:
a) dôchodkového poisťovne, ktoré už sú podľa fínskeho práva povinné viesť oddelené účtovníctvo a systémy správy pre svoje činnosti v oblasti dôchodkového poistenia, navyše k dátumu vstupu založia samostatné právne subjekty na výkon týchto činností;
b) fínske orgány umožnia nediskriminačným spôsobom všetkým štátnym príslušníkom a spoločnostiam členských štátov vykonávať podľa fínskych právnych predpisov činnosti uvedené v článku 2 týkajúce sa tohto vyňatia, či už prostredníctvom:
- vlastníctva alebo účasti v existujúcej poisťovni alebo skupine,
- vytvárania alebo účasti novej poisťovne alebo skupiny, vrátane dôchodkových poisťovní;
c) fínske orgány predložia Komisii na schválenie správu do troch mesiacov odo dňa pristúpenia, v ktorej sa uvedie, aké opatrenia sa vykonali na oddelenie činností TEL od bežných poisťovacích činností vykonávaných fínskymi poisťovňami s cieľom dosiahnuť súlad so všetkými požiadavkami tejto smernice.									

Čl. 4	HLAVA II
PRÍSTUP K ČINNOSTIAM V OBLASTI ŽIVOTNÉHO POISTENIA

Zásada povoľovania
Začatie činností zahrnutých do tejto smernice podlieha predchádzajúcemu úradnému povoleniu.
O takéto oprávnenie žiada orgány domovského členského štátu:
a) akýkoľvek podnik, ktorý zriadi svoje ústredie na území tohto štátu;
b) akýkoľvek podnik, ktorý po získaní povolenia požadovaného v prvom pododseku, rozšíri svoju činnosť na celé odvetvie alebo iné odvetvia.		

Čl. 5	Rozsah povolenia
1. Povolenie platí pre celé spoločenstvo. Umožní poisťovni vykonávať činnosť buď na základe práva usadiť sa, alebo slobody poskytovať služby.
2. Povolenie sa poskytne pre určité poistné odvetvie podľa zoznamu prílohy I. Bude zahrnovať celé odvetvie, ak si žiadateľ neželá kryť len niektoré riziká patriace do tejto triedy. Príslušné orgány môžu obmedziť povolenie požadované pre jedno z odvetví na operácie stanovené v pláne činností uvedenom v článku 7.
Každý členský štát môže poskytnúť povolenie pre dve alebo viac odvetví, ak jeho vnútroštátne právne predpisy umožňujú tieto odvetvia vykonávať súčasne.									
Čl. 6	Podmienky pre získanie povolenia
1. Domovský členský štát vyžaduje od každej poisťovne, ktorá žiada o povolenie, aby:
a) prijala jednu z nasledujúcich foriem:
- v prípade Belgického kráľovstva: „societé anonyme/naamloze vennootschap“, „société en commandite par actions/ommanditaire vennotschap op aandelen“, association d’„assurance utuelle/nderlinge verzekeringsvereniging“, „société coopérative/ coöperatieve vennootschap“,
- v prípade Dánskeho kráľovstva: „aktieselskaber“, „gensidige selskaber“, pensionskasser omfattet af lov om forsikringsvirksomhed (tværgående pensionskasser)
- v prípade Spolkovej republiky Nemecko: „Aktiengesellschaft“, „Versicherungsverein auf Gegenseitigkeit“, „öffentlich-rechtliches Wettbewerbsversicherungsunternehmen“,
- v prípade Francúzskej republiky: „société anonyme“, „société d’assurance mutuelle“, institution de prévoyance régie par le code de la sécurité sociale, „institution de prévoyance régie par le code rural“ a „mutuelles régies par le code de la mutualité“,
- v prípade Írska: „incorporated companies limited by shares or by guarantee or unlimited“, „societies registered under the Industrial and Provident Societies Acts“ and „societes registered under the Friendly Societies Acts“,
- v prípade Talianskej republiky: „societá per azioni“, „societá cooperativa“, „mutua di assicurazione“,
- v prípade Luxemburgského veľkovojvodstva: „société anonyme“, „société en commandite par actions“, „association d’assurances mutuelles“, „société coopérative“, 14 SK Úradný vestník Európskej únie 06/zv. 6
- v prípade Holandského kráľovstva: „naamloze vennootschap“, „onderlinge waarborgmaatschappij“,
- v prípade Spojeného kráľovstva: „incorporated companies limited by shares or by guarantee or unlimited“, „societies registered under the Industrial and Provident Societies Act“, „societies registered or incorporated under the Friendly Societies Acts“, „the association of underwriters knows as Lloyd‘s“
- v prípade Helénskej republiky: „ανώνυμη εταιρία“;
- v prípade Španielskeho kráľovstva: „sociedad anónima“, „sociedad mutua“, „sociedad cooperativa“,
- v prípade Portugalskej republiky: „sociedade anónima“, „mútua de seguros“,
- v prípade Rakúskej republiky: „Aktiengesellschaft“, „Versicherungsverein auf Gegenseitigkeit“,
- v prípade Fínskej republiky: „keskinäinen vakuutusyhtiuo/
omsesidigtförsäkringsbolag“,„vakkutusosakeyhtio/försäkringsaktiebolag“, „vakuutusyhdistys/försäkringsförening“,
- v prípade Švédskeho kráľovstva: „försäkringsaktiebolag“, „ömsesidiga försäkringsbolag“, „understödsföreningar“.
Poisťovňa môže tiež prijať formu európskej spoločnosti, keď sa taká zriadi.
Navyše, členské štáty môžu podľa potreby zakladať spoločnosti v akejkoľvek forme verejného práva za predpokladu, že také orgány majú za svoj cieľ poisťovacie operácie podľa podmienok rovnocenných podmienkam, podľa ktorých fungujú spoločnosti súkromného práva;
b) obmedziť svoje ciele na činnosti upravené v tejto smernici a operácie z nej priamo vyplývajúce s vylúčením všetkých ďalších komerčných činností;
c) predložiť plán činností v súlade s článkom 7;
d) vlastniť minimálny garančný fond upravený v článku 29 ods. 2;
e) účinne ich viesť osobami s dobrou povesťou s príslušnou odbornou spôsobilosťou alebo skúsenosťami.
2. Keď existujú úzke väzby medzi poisťovňou a inými fyzickými alebo právnickými osobami, príslušné orgány poskytnú povolenie, len ak tieto spojenia nebránia účinnému výkonu ich funkcií dohľadu.
Príslušné orgány teda zamietnu povolenie, ak zákony, iné právne predpisy a správne opatrenia nečlenskej krajiny, ktorými sa spravuje jedna alebo viac fyzických alebo právnických osôb, s ktorými má poisťovňa úzke väzby, alebo ťažkosti spojené s ich vymáhaním bránia účinnému výkonu funkcií dohľadu.
Príslušné orgány vyžadujú, aby im poisťovne poskytovali trvalo informácie, ktoré vyžadujú na monitorovanie dodržiavania podmienok uvedených v tomto odseku.
3. Členské štáty vyžadujú, aby ústredia poisťovní boli situované v rovnakom členskom štáte ako ich sídla.
4. Od poisťovne žiadajúcej o povolenie na rozšírenie svojej činnosti na ďalšie odvetvia alebo o rozšírenie povolenia kryjúceho len niektoré z rizík patriacich do jedného odvetvia sa vyžaduje, aby predložila plán činnosti v súlade s článkom 7.
Navyše sa vyžaduje predloženie dôkazu o tom, že spoločnosť dosahuje mieru solventnosti upravenú v článku 28 a garančný fond uvedený v článku 29 ods. 1 a 2.
5. Členské štáty neprijmú ustanovenia vyžadujúce predchádzajúce schválenie alebo systematické oznamovanie všeobecných a osobitných poistných podmienok, sadzieb poistného, technických základov, používaných najmä na výpočet sadzieb poistného a technických rezerv alebo formulárov a iných tlačív, ktoré poisťovňa mieni použiť vo svojom styku s poistníkmi.
Bez ohľadu na prvý pododsek môže domovský členský štát výlučne na účely overenia dodržiavania vnútroštátnych ustanovení týkajúcich sa zásad poistnej matematiky vyžadovať systematické oznamovanie technických základov používaných na výpočet sadzieb poistného a technických rezerv bez toho, aby táto požiadavka predstavovala predchádzajúcu podmienku pre výkon činností poisťovne. Ustanovenia tejto smernice nebránia členským štátom, aby ponechali v platnosti alebo zavedení zákonov, iných právnych predpisov a správnych opatrení vyžadujúcich schvaľovanie stanov a poskytovanie akýchkoľvek ďalších dokumentov potrebných pre riadny výkon dohľadu.
Najneskôr do 1. júla 1999 Komisia predloží správu Rade o uplatňovaní tohto odseku.
6. Ustanovenia uvedené v odseku 1 až 5 nemôžu vyžadovať, aby sa akákoľvek žiadosť o oprávnenie posudzovala podľa ekonomických požiadaviek trhu.									
Čl. 7	Plán činnosti
Plán činnosti uvedený v článku 6 ods. 1 písm. c) a ods. 4 zahŕňa údaje alebo doklady o:
a) povahe záväzkov, ktoré poisťovňa navrhuje kryť;
b) základných zásadách týkajúcich sa zaistenia;
c) položkách tvoriacich minimálny garančný fond;
d) odhadoch týkajúcich sa nákladov na vytvorenie administratívnych služieb a organizovanie zaisťovacej činnosti finančných zdrojov určených na krytie týchto nákladov; 06/zv. 6 SK Úradný vestník Európskej únie 15 navyše, počas prvých troch finančných rokov:
e) pláne uvádzajúcom podrobné odhady príjmov a výdavkov v súvislosti s priamou činnosťou, postúpeným a prevzatým zaistením;
f) predpokladanej súvahe;
g) predpokladané finančné zdroje určené na krytie záväzkov z poistenia a miery solventnosti.									
Čl. 8	Akcionári a spoločníci s kvalifikovanou účasťou
Príslušné orgány domovského členského štátu neudelia podniku povolenie vykonávať poisťovaciu činnosť predtým, ako budú informované o totožnosti akcionárov alebo spoločníkov, priamych alebo nepriamych, či sú to fyzické alebo právnické osoby, ktoré majú kvalifikované účasti v tejto spoločnosti, a o výškach týchto podielov.
Rovnaké orgány zamietnu povolenie, ak po zohľadnení potreby zabezpečiť zdravé a obozretné riadenie poisťovne nie sú spokojné s kvalifikáciou akcionárov alebo členov.									
Čl. 9	Zamietnutie povolenia
Akékoľvek rozhodnutie o zamietnutí oprávnenia musí byť riadne odôvodnené a oznámené dotknutej spoločnosti.
Každý členský štát ustanoví právo napadnúť rozhodnutie o zamietnutí opravným prostriedkom na súde. Rovnaké právo sa ustanoví pre prípady, v ktorých príslušné orgány sa nezaoberali žiadosťou o oprávnenie po uplynutí obdobia šiestich mesiacov od dátumu jej doručenia.									

Čl. 10	HLAVA III
PODMIENKY VÝKONU POISŤOVACÍCH ČINNOSTÍ

KAPITOLA 1
ZÁSADY A METÓDY FINANČNÉHO DOHĽADU

Príslušné orgány a predmet dohľadu
1. Finančný dohľad nad poisťovňou vrátane činnosti, ktorú táto vykonáva buď prostredníctvom pobočiek, alebo na základe slobody poskytovať služby, patrí do výlučnej príslušnosti domovského členského štátu. Ak príslušné orgány členského štátu záväzku majú dôvod uvažovať tak, že činnosti poisťovne by mohli ovplyvniť jej finančný stav, budú informovať príslušné orgány domovského členského štátu spoločnosti. Tieto orgány overia, či podnik dodržuje zásady obozretného podnikania stanovené v tejto smernici.
2. Tento finančný dohľad zahŕňa v súvislosti s celou činnosťou poisťovne preskúmanie jej stavu solventnosti, zavedenie technických rezerv, vrátane matematických opatrení a aktív kryjúcich ich v súlade s pravidlami stanovenými alebo postupmi dodržiavanými v domovskom členskom štáte podľa opatrení prijatých na úrovni spoločenstva.
3. Príslušné orgány domovského členského štátu vyžadujú od každej poisťovne, aby mala riadne administratívne a účtovné postupy a primerané interné kontrolné mechanizmy.		 

Čl. 11	Dohľad nad pobočkami zriadenými v inom členskom štáte 
Členský štát pobočky stanoví, že keď poisťovňa s oprávnením v inom členskom štáte vykonáva činnosť prostredníctvom pobočky, príslušné orgány domovského členského štátu môžu potom, ako najprv informovali príslušné orgány členského štátu, v ktorom sa nachádza pobočka, vykonávať sami alebo prostredníctvom sprostredkovateľov, ktorých vymenujú na tento účel, overenie informácií potrebných na zabezpečenie finančného dohľadu nad podnikom na mieste. Orgány členského štátu pobočky sa môžu zúčastniť tohto overenia.									
Čl. 12	Zákaz povinného postúpenia časti poistného kmeňa
Členské štáty nemôžu požadovať od poisťovní, aby postúpili časť svojich predpísaných činností uvedených v článku 2 organizácii alebo organizáciám určeným vnútroštátnymi právnymi predpismi.									
Čl. 13	Účtovné, finančné a štatistické informácie: právomoci dohľadu
1. Každý členský štát bude vyžadovať od každej poisťovne, ktorej ústredie sa nachádza na jeho území, aby vypracovala ročné zúčtovanie, zahrnujúce všetky druhy operácií, jej finančnú situáciu a solventnosť.
16 SK Úradný vestník Európskej únie 06/zv. 6
2. Členské štáty budú vyžadovať od poisťovní so sídlom na ich území, aby pravidelne predkladali doklady potrebné na výkon dohľadu spolu so štatistickými dokumentmi. Príslušné orgány si budú navzájom poskytovať akékoľvek dokumenty a informácie, ktoré sú užitočné na účely dohľadu.
3. Každý členský štát podnikne všetky opatrenia potrebné na zabezpečenie, aby príslušné orgány mali právomoci a prostriedky potrebné na dohľad nad činnosťou poisťovní so sídlom na ich území, vrátane činností vykonávaných mimo týchto území, v súlade so smernicami Rady upravujúcimi tieto činnosti, a na účel zisťovania, že tieto sa uplatnili.
Tieto právomoci a prostriedky musia umožniť najmä príslušným orgánom, aby:
a) vykonali podrobné zisťovanie týkajúce sa situácie poisťovne a celej jej činnosti okrem iného prostredníctvom:
- zhromažďovania informácií alebo požiadaním o predloženie dokumentov týkajúcich sa jej poisťovacej činnosti,
- vykonali zisťovanie na mieste v prevádzkových priestoroch
poisťovne;
b) podnikli akékoľvek opatrenia v súvislosti s poisťovňou, jej riaditeľmi alebo manažérmi alebo osobami, ktoré ju kontrolujú, ktoré sú príslušné a potrebné na zabezpečenie, aby pokračovala činnosť spoločnosti v súlade so zákonmi, inými právnymi predpismi a správnymi opatreniami, s ktorými spoločnosť musí postupovať v súlade v každom členskom štáte a najmä s plánom činnosti, pokým tento ostáva záväzný, a predchádzať alebo napraviť akékoľvek nedostatky, ktoré by mohli ohroziť záujmy poistených osôb;
c) zabezpečili, aby sa tieto opatrenia vykonali, ak treba, prostredníctvom vymáhania, podľa potreby súdnou cestou. Členské štáty môžu tiež prijať opatrenia pre príslušné orgány, aby získali akékoľvek informácie týkajúce sa zmlúv, ktoré spravujú sprostredkovatelia.									
Čl. 14	Prevod poistného kmeňa
1. Podľa podmienok stanovených vo vnútroštátnych právnych predpisoch každý členský štát oprávni poisťovňu s ústredím na jeho území previesť celý alebo časť kmeňa poistných zmlúv, uzatvorených buď na základe práva usadiť sa, alebo slobody poskytovať služby na preberajúcu poisťovňu založenú v rámci spoločenstva, ak príslušné orgány domovského členského štátu preberajúcej poisťovne osvedčia, že po zohľadnení tohto prevodu, táto bude dosahovať potrebnú mieru solventnosti.
2. Keď pobočka navrhuje prevod celého alebo časti svojho kmeňa zmlúv, uzatvorených buď na základe práva usadiť sa, alebo slobody poskytovať služby, treba sa poradiť s členským štátom pobočky.
3. V prípadoch uvedených v odseku 1 a 2 orgány domovského členského štátu prevádzajúcej poisťovne povolia prevod po dosiahnutí dohody s príslušnými orgánmi členských štátov záväzku.
4. Konzultované príslušné orgány členských štátov predložia svoje stanovisko alebo súhlas príslušným orgánom domovského členského štátu prevádzajúcej poisťovne do troch mesiacov od doručenia žiadosti; ak konzultované orgány v tejto lehote nepredložili svoje stanovisko alebo súhlas, považuje sa to za priaznivé stanovisko alebo súhlas.
5. Prevod povolený v súlade s týmto článkom bude zverejnený tak, ako to upravujú vnútroštátne právne predpisy v členskom štáte záväzku. Tieto prevody sú automaticky účinné voči poistníkom, poisteným a akýmkoľvek iným osobám, ktoré majú práva alebo povinnosti vznikajúce z postúpených zmlúv. Týmto ustanovením nie sú dotknuté práva členského štátu poskytnúť poistníkom možnosť zrušiť zmluvy v rámci stanovenej lehoty po postúpení.									
Čl. 15	Kvalifikovaná účasť
1. Členské štáty budú vyžadovať od akejkoľvek fyzickej alebo právnickej osoby, ktorá navrhuje držať priamo alebo nepriamo kvalifikovanú účasť v poisťovni, aby najprv informovala príslušné orgány domovského členského štátu, uviedla výšku uvažovanej účasti. Táto osoba musí podobne informovať príslušné orgány domovského členského štátu, ak navrhuje zvýšiť svoju kvalifikovanú účasť tak, aby pomer hlasovacích práv alebo základného imania v držbe tejto osoby dosiahol alebo prekročil 20 %, 33 % alebo 50 %, alebo aby sa poisťovňa stala jej dcérskym podnikom. Príslušné orgány domovského členského štátu budú mať maximálne tri mesiace od dátumu oznámenia uvedeného v prvom pododseku, aby vyjadrili svoj nesúhlas s takýmto plánom, ak z hľadiska potreby zabezpečiť riadne a obozretné riadenie poisťovne nie sú spokojné s kvalifikáciou osoby uvedenej v prvom pododseku. Ak nevyjadria s plánom nesúhlas, môžu stanoviť maximálnu lehotu pre jeho uplatnenie.
2. Členské štáty budú vyžadovať od každej fyzickej alebo právnickej osoby, ktorá navrhuje vzdať sa priamo alebo nepriamo kvalifikovanej účasti v poisťovni, aby najprv informovala príslušné orgány domovského členského štátu, uviedla výšku svojej zamýšľanej účasti. Táto osoba musí podobne informovať príslušné orgány, ak navrhuje znížiť svoju kvalifikovanú účasť tak, že podiel hlasovacích práv alebo základného imania, ktorý má v držbe, klesne pod 20 %, 33 % alebo 50 %, alebo že poisťovňa prestane byť jej dcérskym podnikom. 06/zv. 6 SK Úradný vestník Európskej únie 17
3. Ako sa o nich dozvedia, poisťovne informujú príslušné orgány svojich domovských členských štátov o akomkoľvek nadobudnutí alebo predaji podielov svojho základného imania, ktoré spôsobia, že podiely prekročia alebo poklesnú pod jednu z hraníc uvedených v odseku 1 a 2. Budú tiež najmenej raz za rok ich informovať o menách akcionárov a spoločníkov vlastniacich kvalifikované účasti a o výške týchto účastí, ako to napríklad uvádzajú informácie obdržané na výročných valných zhromaždeniach akcionárov a spoločníkov alebo v dôsledku dodržiavania právnych predpisov týkajúcich sa spoločností kótovaných na burze cenných papierov.
4. Členské štáty vyžadujú, aby v prípadoch, ak vplyv vykonávaný osobami uvedenými v odseku 1 bude pravdepodobne pôsobiť v neprospech obozretného a riadneho riadenia poisťovne, príslušné orgány domovského členského štátu vykonali príslušné opatrenia, aby ukončili túto situáciu. Tieto opatrenia môžu pozostávať napríklad zo súdneho príkazu, sankcií proti vedeniu alebo z pozastavenia výkonu hlasovacích práv spojených s akciami v držbe dotknutých akcionárov alebo spoločníkov. Podobné opatrenia budú platiť pre fyzické alebo právnické osoby, ktoré nepostupujú v súlade s povinnosťou poskytovať vopred informácie ustanovenou v odseku 1. Ak sa podiel nadobudne bez ohľadu na nesúhlas príslušných orgánov, členské štáty bez ohľadu na akékoľvek ďalšie sankcie, ktoré sa prijmú, zabezpečia buď, aby sa výkon príslušných hlasovacích práv pozastavil, alebo aby hlasy boli neplatné, alebo aby bolo možné ich vyhlásiť za neplatné.									
Čl. 16	Povinnosť mlčanlivosti
1. Členské štáty zabezpečia, aby všetky osoby, ktoré pracujú alebo pracovali pre príslušné orgány, ako aj audítori alebo experti, konajúci v mene príslušných orgánov, boli viazaní povinnosťou mlčanlivosti. Znamená to, že žiadne dôverné informácie, ktoré získajú počas výkonu ich povinností, nesmú byť sprístupnené žiadnej osobe alebo orgánu akejkoľvek povahy, okrem súhrnnej alebo zovšeobecnenej formy, ktorá znemožňuje identifikovanie jednotlivých poisťovní, čím nie sú dotknuté prípady, na ktoré sa vzťahuje trestné právo. Napriek tomu, keď v poisťovacej spoločnosti bol vyhlásený konkurz alebo sa povinne likvidovala, dôverné informácie, ktoré sa netýkajú tretích osôb zapojených do pokusov zachrániť spoločnosť, možno sprístupniť v občianskom konaní.
2. Odsek 1 nebráni príslušným orgánom rôznych členských štátov vo výmene informácií v súlade so smernicami uplatňovaných na poisťovne. Tieto informácie podliehajú podmienkam povinnosti mlčanlivosti uvedeným v odseku 1.
3. Členské štáty môžu uzatvárať zmluvy o spolupráci upravujúce výmenu informácií s príslušnými orgánmi tretích krajín alebo s orgánmi alebo inštitúciami tretích krajín v zmysle definície odseku 5 a 6, len ak sprístupnené informácie podliehajú zárukám povinnosti mlčanlivosti najmenej rovnocenným zárukám uvedeným v tomto článku. Táto výmena informácií musí byť určená na plnenie úlohy dohľadu spomínaných orgánov alebo inštitúcií. Ak informácie pochádzajú z iného členského štátu, môžu sa sprístupniť iba s výslovným súhlasom príslušných orgánov, ktoré ich sprístupnili, a podľa potreby len na účely, na ktoré tieto orgány poskytli svoj súhlas.
4. Príslušné orgány prijímajúce dôverné informácie podľa odseku 1 a 2 ich môžu použiť len v rámci plnenia svojich povinností:
- kontroly plnenia podmienok upravujúcich začatie poisťovacej činnosti a zabezpečenia monitorovania výkonu tejto činnosti, najmä v súvislosti s monitorovaním technických rezerv, miery solventnosti, administratívnych a účtovných postupov a mechanizmov vnútornej kontroly, alebo
- aby uložili sankcie alebo
- v správnom konaní o odvolaní proti rozhodnutiam príslušného orgánu alebo
- v súdnych sporoch začatých podľa článku 67 alebo podľa osobitných ustanovení tejto smernice a ďalších smerniciach prijatých v oblasti poisťovní.
5. Odsek 1 a 4 nebráni výmene informácií v rámci členského štátu, v ktorom existujú dva alebo viac príslušných orgánov v rovnakom členskom štáte alebo medzi členskými štátmi, medzi príslušnými orgánmi a:
- orgánmi príslušnými pre úradný dohľad nad úverovými inštitúciami a ďalšími finančnými inštitúciami a orgánmi príslušnými na dohľad nad finančnými trhmi,
- orgánmi zapojenými do likvidácie a konkurzu poisťovní a do ďalších podobných konaní a
- osobami zodpovedajúcimi za vykonávanie zákonných auditov účtovníctva poisťovní a ďalších finančných inštitúcií pri výkone ich funkcií dohľadu a sprístupnení informácií potrebných na plnenie ich povinností orgánom, ktoré spravujú (povinné) likvidačné konanie alebo garančné fondy. Informácie prijaté týmito orgánmi, inštitúciami a osobami podliehajú povinnosti mlčanlivosti stanovenej v odseku 1. 18 SK Úradný vestník Európskej únie 06/zv. 6
6. Bez ohľadu na ustanovenia odseku 1 a 4 môžu členské štáty povoliť výmenu informácií medzi príslušnými orgánmi a:
- orgánmi príslušnými na dohľad nad orgánmi zapojenými do likvidácie a konkurzu poisťovní a ďalších podobných konaní alebo
- orgánmi príslušnými na dohľad nad osobami poverenými výkonom zákonných auditov účtovníctva poisťovní, úverových inštitúcií, investičných spoločností a ďalších finančných inštitúcií alebo
- nezávislými aktuármi poisťovní vykonávajúcimi dozor nad týmito podnikmi a orgánmi zodpovednými za dohľad nad týmito aktuármi. 
Členské štáty, ktoré využijú možnosť ustanovenú v prvom pododseku, vyžadujú najmenej splnenie nasledujúcich podmienok:
- tieto informácie sú určené na účely vykonávania dohľadu alebo dozoru uvedeného v prvom pododseku,
- informácie prijaté v tejto súvislosti podliehajú podmienkam povinnosti mlčanlivosti stanovenej v odseku 1,
- keď informácie pochádzajú z iného členského štátu môžu byť sprístupnené iba s výslovným súhlasom príslušných orgánov, ktoré ich sprístupnili, a podľa potreby len na účely, na ktoré tieto orgány poskytli svoj súhlas.
Členské štáty oznámia Komisii a ostatným členským štátom
názvy orgánov, osôb a inštitúcií, ktoré môžu obdržať informácie podľa tohto odseku.
7. Bez ohľadu na ustanovenia odseku 1 a 4 môžu členské štáty s cieľom posilniť stabilitu vrátane integrity finančného systému povoliť výmenu informácií medzi príslušnými orgánmi a orgánmi alebo inštitúciami príslušnými zo zákona za zisťovanie a skúmanie porušenia práva obchodných spoločností. 
Členské štáty, ktoré využili možnosť upravenú v prvom pododseku, vyžadujú prinajmenšom splnenie nasledujúcich podmienok:
- informácie sú určené na účely plnenia úloh uvedených v prvom pododseku,
- informácie prijaté v tejto súvislosti podliehajú podmienkam povinnosti mlčanlivosti stanoveným v odseku 1,
- keď informácie pochádzajú z iného členského štátu, môžu byť sprístupnené bez výslovného súhlasu príslušných orgánov, ktoré ich sprístupnili, a podľa potreby výlučne na účely, na ktoré tieto orgány poskytli svoj súhlas.
Keď v členskom štáte orgány alebo inštitúcie uvedené v prvom pododseku vykonávajú svoje úlohy zisťovania alebo vyšetrovania za pomoci osobitne odborne spôsobilých osôb vymenovaných na tento účel a nezamestnaných vo verejnom sektore, možnosť výmeny informácií upravená v prvom odseku sa môže rozšíriť na tieto osoby podľa podmienok stanovených v druhom pododseku. Na uplatnenie tretej zarážky druhého pododseku orgány alebo inštitúcie uvedené v prvom pododseku oznámia príslušným orgánom, ktoré sprístupnili informácie, mená a presnú zodpovednosť osôb, ktorým sa tieto poslali. Členské štáty oznámia Komisii a ostatným členským štátom mená inštitúcií alebo orgánov, ktoré môžu prijímať informácie podľa tohto odseku. Do 31. decembra 2000 Komisia vypracuje správu o používaní tohto odseku.
8. Členské štáty môžu oprávniť príslušné orgány na prenos informácií určených na plnenie ich úloh:
- centrálnym bankám a iným orgánom s podobnou funkciou v ich právomoci ako menové orgány,
- podľa potreby iným verejným orgánom príslušným na dohľad nad platobnými systémami a môžu oprávniť tieto inštitúcie alebo orgány na oznamovanie príslušným orgánom týchto informácií, ako ich tieto môžu potrebovať na účely odseku 4. Informácie obdržané v tejto súvislosti budú podliehať podmienkam povinnosti mlčanlivosti stanovených v tomto článku.
9. Bez ohľadu na ustanovenia odsekov 1 a 4 môžu členské štáty podľa ustanovení zákonov ďalej oprávniť sprístupnenie určitých informácií iným oddeleniam ich ústrednej vládnej správy zodpovedným za právne predpisy o dohľade nad úverovými inštitúciami, finančnými inštitúciami, investičnými spoločnosťami a poisťovňami a inšpektorom konajúcim v mene týchto oddelení. Také sprístupnenie však možno vykonať len podľa potreby z dôvodov dohľadu nad obozretným podnikaním. Členské štáty však zabezpečia, aby informácie obdržané podľa odseku 2 a 5 a informácie obdržané prostredníctvom overovania na mieste uvedeného v článku 11 neboli nikdy sprístupnené v prípadoch uvedených v tomto odseku, okrem výslovného súhlasu príslušných orgánov, ktoré sprístupnili informácie, alebo príslušných orgánov členského štátu, v ktorom sa vykonávalo overovanie na mieste. 06/zv. 6 SK Úradný vestník Európskej únie 19									
Čl. 17	Povinnosti audítorov
1. Členské štáty prinajmenšom zabezpečia, že:
a) každá osoba oprávnená v zmysle smernice Rady 84/253/EHS (1), plniaca v poisťovni úlohu opísanú v článku
51 smernice Rady 78/660/EHS (2), článku 37 smernice 83/349/EHS alebo článku 31 smernice Rady 85/611/EHS (3) alebo iné zákonom uložené úlohy, má povinnosť bezodkladne oznámiť príslušným orgánom akúkoľvek skutočnosť alebo rozhodnutie týkajúce sa tejto spoločnosti, o ktorej sa dozvedela pri výkone tejto úlohy, ktorá:
- predstavuje závažné porušenie zákonov, iných právnych predpisov a správnych opatrení, ktoré stanovujú podmienky upravujúce povoľovanie alebo ktoré špecificky riadia výkon činností poisťovní, alebo
- ovplyvňuje nerušené fungovania poisťovne alebo
- vedie k odmietnutiu osvedčenia účtov alebo k vyjadreniu výhrad;
b) táto osoba má obdobnú povinnosť oznámiť akékoľvek skutočnosti a rozhodnutia, o ktorých sa dozvie počas plnenia svojej úlohy, ako je uvedené v písmene a), v spoločnosti, ktorá má úzke väzby spôsobené kontrolným vzťahom s poisťovňou, v rámci ktorého táto osoba vykonáva vyššie uvedenú úlohu.
2. Dobromyseľné sprístupnenie príslušným orgánom osobami oprávnenými v zmysle smernice 84/253/EHS akejkoľvek skutočnosti alebo rozhodnutia uvedeného v odseku 1 nepredstavuje porušenie akéhokoľvek obmedzenia sprístupňovať informácie uloženého zmluvou alebo akýmkoľvek právnym predpisom alebo správnym opatrením a nezakladá pre tieto osoby žiadnu zodpovednosť.									
Čl. 18	Výkon činností životného a neživotného poistenia
1. Bez toho, aby boli dotknuté ustanovenia odseku 3 a 7, žiadna spoločnosť nemôže byť zároveň oprávnená tak podľa tejto smernice, ako aj podľa smernice 73/239/EHS.
2. Bez ohľadu na ustanovenia odseku 1 členské štáty môžu stanoviť, že:
- podniky oprávnené podľa tejto smernice môže tiež získať oprávnenie v súlade s článkom 6 smernice 73/239/EHS na riziká uvedené v odvetví 1 a 2 v prílohe k tejto smernici,
- podniky oprávnené podľa článku 6 smernice 73/239/EHS výlučne na riziká uvedené v odvetví 1 a 2 v prílohe k tejto smernici môžu získať oprávnenie podľa tejto smernice.
3. Pokiaľ v odseku 6 nie je uvedené inak, spoločnosti uvedené v odseku 2 a tie, ktoré k:
- 1. januáru 1981 pre spoločnosti oprávnené v Grécku,
- 1. januáru 1986 pre spoločnosti oprávnené v Španielsku a Portugalsku,
- 1. januáru 1995 pre spoločnosti oprávnené v Rakúsku, Fínsku a Švédsku a
- 15. marcu 1979 pre všetky ostatné spoločnosti vykonávali súčasne činnosti zahrnuté do tejto smernice a činnosti zahrnuté do smernice 73/239/EHS, môžu pokračovať v súčasnom výkone týchto činností za predpokladu, že každá činnosť je samostatne riadená v súlade s článkom 19 tejto smernice.
4. Členské štáty môžu zabezpečiť, aby spoločnosti uvedené v odseku 2 dosiahli súlad s účtovnými pravidlami upravujúcimi poisťovne oprávnené podľa tejto smernice pre všetky svoje činnosti.
Do dosiahnutia koordinácie v tomto smere členské štáty môžu tiež stanoviť, že v súvislosti s pravidlami o likvidácii činnosti týkajúce sa rizík uvedených v odvetví 1 a 2 v prílohe k smernici 73/239/EHS vykonávaných spoločnosťami uvedenými v odseku 2 sa spravujú pravidlami platnými pre činnosti životného poistenia.
5. Keď podnik vykonávajúci činnosti uvedené v prílohe k tejto smernici 73/239/EHS má finančné, obchodné alebo administratívne spojenia s poisťovňou vykonávajúcou činnosti zahrnuté do tejto smernice, príslušné orgány členských štátov, na ktorých území sa nachádzajú sídla týchto podnikov, zabezpečia, aby účty daných spoločností neboli skreslené zmluvami medzi týmito spoločnosťami alebo akýmkoľvek dojednaním, ktoré by mohlo ovplyvniť rozdelenie výdavkov a príjmov.
6. Akýkoľvek členský štát môže vyžadovať od poisťovacích spoločností, ktorých sídla sa nachádzajú na jeho území, aby počas obdobia, ktoré stanoví daný členský štát, prestali so súčasným výkonom činností, v ktorých boli tieto zapojené k dátumom uvedeným v odseku 3.
7. Ustanovenia tohto článku budú preskúmané na základe správy Komisie pre Radu vo vzťahu k budúcej harmonizácie pravidiel pri likvidácii a každopádne do 31. decembra 1999.
(1) Ú. v. ES L 126, 12.5.1984, s. 20.
(2) Ú. v. ES L 222, 14.8.1978, s. 11. Smernica naposledy zmenená a doplnená smernicou 2001/65/ES Európskeho parlamentu a Rady (Ú. v. ES L 283, 27.10.2001. s. 28).
(3) Ú. v. ES L 375, 31.12.1985, s. 3. Smernica naposledy zmenená a doplnená smernicou 2001/108/ES Európskeho parlamentu a Rady (Ú. v. ES L 41, 13.2.2001, s. 35). 20 SK Úradný vestník Európskej únie 06/zv. 6									
Čl. 19	Oddelenie správy životného a neživotného poistenia
1. Samostatná správa uvedená v článku 18 ods. 3 musí byť organizovaná takým spôsobom, aby činnosti zahrnuté do tejto smernice boli oddelené od činností zahrnutých do smernice 73/239/EHS s cieľom, aby:
- príslušné záujmy poistníkov so životnou poistkou a poistníkov s neživotnou poistkou neboli poškodené a najmä aby výnosy zo životného poistenia boli v prospech poistníkov so životnou poistkou, akoby poisťovňa vykonávala len činnosti životného poistenia,
- minimálne finančné záväzky, najmä miery solventnosti, v súvislosti s tou či inou z týchto dvoch činností, najmä činnosťou podľa tejto smernice a činnosťou podľa smernice
73/239/EHS, neboli kryté inou činnosťou. Pokým sú však minimálne finančné záväzky plnené podľa podmienok stanovených v druhej zarážke prvého pododseku a za predpokladu, že príslušný orgán je informovaný, poisťovňa môže používať tieto explicitné položky miery solventnosti, ktoré sú ešte k dispozícii pre jednu alebo druhú činnosť. Príslušné orgány budú analyzovať výsledky oboch činností, aby sa tak zabezpečil postup v súlade s ustanoveniami tohto odseku.
2. 
a) Účty sa budú pripravovať takým spôsobom, aby sa vykázali zdroje výsledkov za každú z dvoch činností, životné poistenie a neživotné poistenie. Na tento účel všetok príjem (najmä poistné, platby zaisťovateľov a príjmy z investícií) a výdavky (najmä vysporiadanie poistenia, dodatky k technickým opatreniam, zaisťovacie poplatky, prevádzkové výdavky v súvislosti s poisťovacou činnosťou) sa rozčlenia podľa svojho pôvodu. Položky spoločné pre obe činnosti sa zaúčtujú podľa metód rozdelenia, ktoré prijme príslušný orgán.
b) Poisťovne musia na základe účtov vypracovať výkaz jasne identifikujúci položky, ktoré predstavujú každú mieru solventnosti v súlade s článkom 27 tejto smernice a článkom 16 ods. 1 smernice 73/239/EHS.
3. Ak jedna z mier solventnosti nie je dostatočná, príslušné orgány použijú pre nedostatočnú činnosť opatrenia upravené v príslušnej smernici, bez ohľadu na výsledky v druhej činnosti. Odlišne od druhej zarážky prvého pododseku odseku 1 tieto opatrenia môžu zahrnovať povolenie prevodu z jednej činnosti do druhej.									

Čl. 20	KAPITOLA 2
PRAVIDLÁ TÝKAJÚCE SA TECHNICKÝCH REZERV A ICH KRYTIA

Vytvorenie technických rezerv
1. Domovský členský štát bude vyžadovať od každej  poisťovne, aby vytvorila dostatočné technické rezervy, vrátane matematických rezerv v súvislosti so svojou celou činnosťou. Výška týchto technických rezerv sa stanoví podľa nasledovných zásad.
A 
i) výška technických rezerv pre životné poistenie sa vypočíta prostredníctvom dostatočne obozretného perspektívneho poistnomatematického ocenenia so zohľadnením všetkých budúcich záväzkov, ako sú stanovené v poistných podmienkach pre každú existujúcu zmluvu, vrátane:
- všetkých zaručených plnení, vrátane zaručených odkupných hodnôt,
- poistných prémií, na ktoré poistníci už majú buď kolektívny, alebo individuálny nárok bez ohľadu na ich označenie - udelené, deklarované alebo pridelené,
- všetkých opcií dostupných pre poistníkov podľa zmluvných podmienok,
- výdavkov vrátane provízií po odpočítaní budúceho splatného poistného;
ii) používanie retrospektívnej metódy je povolené, ak možno preukázať, že výsledné technické rezervy nie sú nižšie, ako by sa požadovalo podľa dostatočne obozretnej perspektívnej kalkulácie, alebo ak perspektívna metóda nemôže byť použitá pre typ danej zmluvy:
iii) obozretné ocenenie nie je ocenením „najlepšieho odhadu“, malo by však zahrnovať príslušnú mieru pre negatívnu odchýlku relevantných faktorov;
iv) metóda ocenenia technických rezerv musí byť nielen ako taká obozretná, ale musí aj zohľadniť metódu ocenenia aktív kryjúcich tieto rezervy;
v) technické rezervy sa vypočítajú samostatne pre každú zmluvu. Používanie príslušných aproximácií alebo zovšeobecnení je však povolené, ak pravdepodobne poskytne približne rovnaký výsledok ako individuálne výpočty. Zásada samostatného výpočtu v žiadnom prípade nebude brániť stanoveniu ďalších opatrení pre všeobecné riziká, ktoré nie sú individualizované; 06/zv. 6 SK Úradný vestník Európskej únie 21
vi) ak je odkupná hodnota zmluvy zaručená, výška matematických rezerv pre zmluvu je vždy najmenej rovnako veľká ako hodnota zaručená v tom čase;
B. použitá úroková sadzba sa zvolí obozretne. Stanoví sa v súlade s pravidlami príslušného orgánu v domovskom členskom štáte s použitím nasledujúcich zásad:
a) pre všetky zmluvy príslušný orgán domovského členského štátu poisťovne stanoví jednu alebo viac maximálnych úrokových sadzieb, najmä v súlade s nasledujúcimi pravidlami:
i) ak zmluvy obsahujú záruku úrokovej sadzby, príslušný orgán v domovskom členskom štáte stanoví jednu maximálnu úrokovú sadzbu. Môže sa líšiť podľa meny, na ktorú zmluva znie, za predpokladu, že to nebude predstavovať viac ako 60 % sadzby emisií obligácií štátu, na ktorého menu zmluva znie. Ak sa členský štát rozhodne podľa druhej vety prvého pododseku stanoviť maximálnu úrokovú sadzbu pre zmluvy, ktoré znejú na menu iného členského štátu, najprv sa poradí s príslušným orgánom členského štátu, na ktorého menu zmluva znie;
ii) ak však aktíva poisťovne nie sú ocenené ich nákupnou cenou, členský štát môže stanoviť, že jedna alebo viac maximálnych sadzieb sa môže vypočítať so zohľadnením výnosu príslušných súčasných aktív, mínus finančná marža, a najmä za zmluvy s bežným poistným, navyše zohľadniť očakávaný výnos z budúcich aktív. Finančná marža a maximálna úroková sadzba alebo sadzby, použité pre očakávaný výnos z budúcich aktív, stanoví príslušný orgán domovského členského štátu;
b) zo stanovenia maximálnej úrokovej sadzby nevyplýva, že poisťovňa bude viazaná použiť až takú vysokú sadzbu;
c) domovský členský štát môže rozhodnúť neuplatniť písmeno a) na nasledujúce kategórie zmlúv:
- zmluvy viazané na fondy,
- zmluvy s jednorazovým poistným na obdobie do osem rokov,
- zmluvy bez podielu na zisku a dôchodkové zmluvy bez odkupnej hodnoty.
V prípadoch uvedených v prvej a tretej zarážke prvého pododseku sa pri výbere obozretnej úrokovej sadzby môže zohľadniť mena, na ktorú zmluva znie, a príslušné aktíva v súčasnosti v držbe, a ak sú aktíva spoločnosti ocenené ich súčasnou hodnotou, očakávaný výnos z budúcich aktív. Za žiadnych okolností nesmie byť použitá úroková sadzba vyššia ako výnos z aktív, vypočítaný v súlade s účtovnými pravidlami v domovskom členskom štáte, mínus príslušný odpočet;
d) členský štát vyžaduje od poisťovne, aby vytvorila vo svojich účtoch rezervu na splnenie záväzkov úrokovej sadzby voči poistníkom, ak súčasný alebo očakávaný výnos 
z aktív spoločnosti nie je dostatočný na krytie týchto záväzkov;
e) Komisii a príslušným orgánom členských štátov, ktoré o to požiadajú, sa oznámia maximálne úrokové sadzby stanovené podľa písmena a);
C. štatistické prvky ocenenia a prídel na použité výdavky sa zvolí obozretne so zohľadnením štátu záväzku, druhu poistenia a administratívnych nákladov a provízií, ktorých vznik sa očakáva;
D. v prípade zmlúv s podielom na zisku môže metóda výpočtu technických rezerv zohľadniť buď implicitne, alebo explicitne budúce podiely na prémiách všetkých druhov spôsobom, ktorý je v súlade s ostatnými predpokladmi pre budúci vývoj, a pri súčasnej metóde rozdelenia podielov na prémiách;
E. budúce výdavky možno zohľadniť implicitne, napríklad použitím budúceho poisteného bez poplatkov za správu. Celkový prídel, implicitný alebo explicitný, však nebude menší ako obozretný odhad príslušných budúcich výdavkov;
F. metóda výpočtu technických rezerv nesmie podliehať zmenám z roka na rok, vznikajúcim z ľubovoľných zmien metódy alebo základov pre výpočet, a zohľadní rozdelenie ziskov náležitým spôsobom počas trvania každého poistenia.
2. Poisťovne sprístupnia verejnosti základy a metódy používané na výpočet technických rezerv vrátane opatrení pre podiely na prémiách.
3. Domovský členský štát vyžaduje od každej poisťovne, aby kryla technické rezervy v súvislosti s celou svojou činnosťou zodpovedajúcimi aktívami, v súlade s článkom 26. Z hľadiska výkonu činnosti v spoločenstve sa tieto aktíva musia nachádzať v spoločenstve. Členské štáty nevyžadujú od poisťovní, aby umiestnili svoje aktíva v danom členskom štáte. Domovský členský štát však môže povoliť zmiernenie pravidiel umiestnenia aktív.
4. Ak domovský členský štát umožní krytie akýchkoľvek technických rezerv nárokmi voči zaisťovateľom, musí stanoviť takto povolené percento. V tomto prípade nesmie požadovať umiestnenie aktív predstavujúcich tieto nároky. 22 SK Úradný vestník Európskej únie 06/zv. 6		

Čl. 21	Poistné pre nové obchody
Poistné pre nové obchody sa stanoví v dostatočnej výške na základe primeraných aktuálnych predpokladov tak, aby umožnilo poisťovniam plniť všetky svoje záväzky a najmä vytvoriť primerané technické rezervy. Na tento účel sa môžu zohľadniť všetky aspekty finančnej situácie poisťovne bez systematického a trvalého vstupu iných zdrojov ako poistného a príjmov z neho, ktorý by mohol ohroziť solventnosť spoločnosti z dlhodobého hľadiska.									
Čl. 22	Aktíva kryjúce technické rezervy
Aktíva kryjúce technické rezervy zohľadnia typ činnosti vykonávanej poisťovňou takým spôsobom, aby sa zaistila bezpečnosť, výnos a obchodovateľnosť jej investícií, pričom podnik zabezpečí ich diverzifikované a primerané rozloženie.									
Čl. 23	Kategórie prípustných aktív
1. Domovský členský štát nemôže povoliť poisťovniam kryť ich technické rezervy prostredníctvom iných ako nasledujúcich kategórií aktív:
A. finančné umiestnenie
a) dlhové cenné papiere, obligácie a iné nástroje peňažného
a kapitálového trhu;
b) pôžičky;
c) akcie a iné účasti s variabilným výnosom;
d) podiely v podnikoch kolektívneho investovania do prevoditeľných cenných papierov (PKIPCP) a iných investičných fondoch;
e) pozemky, budovy a práva k nehnuteľnostiam;
B. dlhy a pohľadávky
f) dlhy zaisťovateľov vrátane podielov zaisťovateľov na technických rezervách;
g) vklady zložené postupujúcim spoločnostiam a dlhy postupujúcich spoločností;
h) dlhy poistníkov a sprostredkovateľov vznikajúce z priamych operácií a operácií zaistenia;
i) zálohy na poistky;
j) vratky daní;
k) pohľadávky voči garančným fondom;
C. iné
l) iné hmotné stále aktíva ako pozemky a budovy, ocenené na základe obozretnej amortizácie;
m) banková a pokladničná hotovosť, vklady v úverových inštitúciách a akejkoľvek inej inštitúcii oprávnenej prijímať vklady;
n) obstarávacie náklady prevedené do ďalšieho obdobia;
o) úroky a nájomné budúcich období, iné časovo rozlíšené príjmy a preddavky;
p) právo stavby a právo užívania.
2. V prípade združenia poisťovateľov označovaného ako „Lloyd‘s“ zahŕňajú kategórie aktív tiež záruky a akreditívy vystavené úverovými inštitúciami v zmysle smernice Európskeho parlamentu a Rady 2000/12/ES (1) alebo poisťovňami spolu s overiteľnými čiastkami vznikajúcimi z poistiek životného poistenia v miere, v akej predstavujú fondy patriace členom.
3. Zahrnutie akéhokoľvek aktíva alebo kategórie aktív uvedených v odseku 12 neznamená, že všetky tieto aktíva by mali byť automaticky akceptované na krytie technických rezerv. Domovský členský štát stanoví podrobnejšie pravidlá na úpravu podmienok na používanie prijateľných aktív; v tejto súvislosti môže vyžadovať oceniteľné zábezpeky alebo záruky, najmä v prípade dlhov dlžných zaisťovateľmi. 
Pri stanovení a uplatňovaní pravidiel, ktoré stanoví, domovský členský štát najmä zabezpečí, aby sa postupovalo v súlade s týmito zásadami:
i) aktíva kryjúce technické opatrenia budú ocenené bez akýchkoľvek dlhov vzniknutých z ich nadobudnutia;
ii) všetky aktíva musia byť ocenené na základe obozretnosti, zohľadňujúc riziko akýchkoľvek čiastok, ktoré nebudú realizovateľné. Najmä iné hmotné stále aktíva ako pozemky a budovy môžu byť akceptované ako krytie technických rezerv, iba ak sú ocenené na základe opatrenej amortizácie;
iii) pôžičky, či už podnikom, štátu alebo medzinárodnej organizácii, miestnym alebo regionálnym orgánom alebo fyzickým osobám možno akceptovať ako krytie technických rezerv, len ak existujú dostatočné záruky, čo sa týka ich zabezpečenia, či už tieto sú na základe postavenia dlžníka, hypoték, bankových záruk alebo záruk poskytnutých poisťovňami alebo iných foriem zabezpečenia; (1) Ú. v. ES L 126, 26.5.2000, s. 1. Smernica zmenená a doplnená smernicou 2000/2/8/ES (Ú. v. ES L 275, 27.10.2000, s. 37). 06/zv. 6 SK Úradný vestník Európskej únie 23
iv) odvodené nástroje ako opcie, termínové obchody alebo swapy v súvislosti s aktívami kryjúcimi technické opatrenia možno použiť, pokým tieto prispejú k znižovaniu investičných rizík alebo uľahčia účinnú správu portfólia. Musia byť ocenené na obozretnom základe a možno ich zohľadniť v ocenení základných aktív 
v) prevoditeľné cenné papiere, s ktorými sa neobchoduje na regulovaných trhoch, možno akceptovať ako krytie technických rezerv, len ak ich možno realizovať krátkodobo alebo ak sú tieto podielmi v úverových inštitúciách, poisťovacích spoločnostiach v rámci limitov povolených v článku 6 alebo investičných spoločnostiach usadených v členskom štáte;
vi) dlhy a pohľadávky voči tretej osobe možno akceptovať ako krytie technických rezerv len po odpočítaní všetkých čiastok dlžných rovnakej tretej osobe;
vii) hodnota akýchkoľvek dlhov a nárokov akceptovaných ako krytie technických rezerv sa musí vypočítať na obozretnom základe s riadnym zohľadnením rizika, že akékoľvek čiastky nebudú realizovateľné. Najmä dlhy dlžné poistníkmi a sprostredkovateľmi vznikajúce z poisťovacích operácií a operácií zaistenia možno akceptovať, len pokým tieto neboli splatné po dobu dlhšiu ako tri mesiace.
viii) keď dané aktíva zahrnujú finančné umiestnenie v dcérskom podniku, ktorý spravuje všetky alebo časť finančných umiestnení poisťovne v jej mene, domovský členský štát musí pri používaní pravidiel a zásad stanovených v tomto článku zohľadniť základné aktíva dcérskeho podniku; domovský členský štát môže zaobchádzať s aktívami iných dcérskych podnikov rovnakým spôsobom;
ix) obstarávacie náklady prevedené do ďalšieho obdobia možno akceptovať ako krytie technických rezerv len v rozsahu, ktorý je konzistentný s výpočtom matematických rezerv.
4. Napriek odsekom 1, 2, a 3 môže domovský členský štát za mimoriadnych okolností a na žiadosť poisťovne dočasne a náležite odôvodneným rozhodnutím akceptovať iné kategórie aktív ako krytie technických rezerv, pokiaľ v článku 22 nie je ustanovené inak.									
Čl. 24	Pravidlá pre diverzifikáciu umiestnenia
1. Čo sa týka aktív kryjúcich technické rezervy, domovský členský štát vyžaduje od každej poisťovne, aby umiestnila najviac:
a) 10 % svojich celkových hrubých technických rezerv do jedného pozemku alebo budovy alebo niekoľkých pozemkov alebo budov dostatočne blízko pri sebe, aby sa dali účinne považovať za jednu investíciu;
b) 5 % celkových hrubých technických rezerv do akcií a iných obchodovateľných cenných papierov, s ktorými sa obchoduje ako s akciami, obligáciami, dlhovými cennými papiermi, a iných nástrojov peňažného a kapitálového trhu od toho istého podniku alebo pôžičiek poskytnutých tomu istému dlžníkovi, spolu vzaté, ak ide o iné pôžičky ako pôžičky poskytnuté štátu, regionálnemu alebo miestnemu orgánu alebo medzinárodnej organizácii, ktorej členom je jeden alebo viac členských štátov. Tento limit sa môže zvýšiť na 10 %, ak podnik umiestni najviac 40 % svojich hrubých technických rezerv do pôžičiek alebo cenných papierov emitujúcich orgánov a dlžníkov, v ktorých umiestnil viac ako 5 % svojich aktív;
c) 5 % celkových hrubých technických rezerv do nezabezpečených pôžičiek, vrátane 1 % pre akúkoľvek jednu nezabezpečenú pôžičku, inú ako pôžičky poskytované úverovým inštitúciám, poisťovniam - pokiaľ to článok 6 umožňuje - a investičných spoločností založených v členskom štáte. Limity možno zvýšiť na 8 %, respektíve 2 % rozhodnutím prijatým v jednotlivom prípade príslušným orgánom domovského členského štátu;
d) 3 % celkových hrubých technických rezerv vo forme pokladničnej hotovosti;
e) 10 % zo svojich hrubých technických rezerv v iných akciách, iných cenných papieroch považovaných za akcie a dlhových cenných papieroch, s ktorými sa neobchoduje na regulovanom trhu.
2. Neexistencia limitu v odseku 1 pre umiestnenie v akejkoľvek danej kategórii neznamená, že aktíva v tejto kategórii by sa mali akceptovať ako krytie technických rezerv bez obmedzenia. Domovský členský štát stanoví podrobnejšie pravidlá pre stanovenie podmienok na používanie prijateľných aktív. Najmä zabezpečí, aby sa pri stanovení a uplatňovaní týchto pravidiel dodržiavali tieto zásady:
i) aktíva kryjúce technické rezervy musia byť diverzifikované a rozložené takým spôsobom, aby sa zabezpečilo, že nebude existovať nadmerná závislosť na určitej kategórii aktív, investičnom trhu alebo umiestnení; 24 SK Úradný vestník Európskej únie 06/zv. 6
ii) investície do určitých typov aktív, ktoré preukazujú vysokú úroveň rizika, či už z dôvodu povahy aktíva alebo kvality emitenta, sa musia obmedziť na obozretnú úroveň;
iii) obmedzenia daných kategórií aktív musia zohľadniť ošetrenie zaistením vo výpočte technických rezerv;
iv) keď dané aktíva zahŕňajú investíciu do dcérskeho podniku, ktorý spravuje všetky alebo časť investícií poisťovne v jej mene, domovský členský štát musí pri používaní pravidiel a zásad stanovených v tomto článku zohľadniť základné aktíva v majetku dcérskeho podniku; domovský členský štát môže zaobchádzať s aktívami iných dcérskych podnikov rovnakým spôsobom;
v) percento aktív kryjúcich technické rezervy, ktoré podliehajú nelikvidným investíciám, sa musí udržovať na obozretnej úrovni;
vi) keď určité aktíva zahŕňajú pôžičky alebo dlhové cenné papiere emitované určitými úverovými inštitúciami, domovský členský štát môže pri uplatňovaní pravidiel a zásad obsiahnutých v tomto článku zohľadniť základné aktíva v majetku týchto úverových inštitúcií. Tento prístup možno použiť, len ak úverová inštitúcia má svoje ústredie v členskom štáte a je v úplnom vlastníctve tohto členského štátu a/alebo miestnych orgánov tohto štátu a ich činnosť v súlade so stanovami pozostáva z poskytovania pôžičiek - prostredníctvom sprostredkovateľov - štátom alebo miestnym orgánom, alebo pôžičiek nimi zaručenými, alebo pôžičiek subjektom úzko spojeným so štátom alebo miestnymi orgánmi.
3. V súvislosti s podrobnými pravidlami stanovujúcich podmienky používania akceptovateľných aktív zaobchádzajú členské štáty obmedzujúcejšie s:
- pôžičkami, ktoré nie sú zabezpečené bankovou zárukou, zárukou poisťovne, hypotékou alebo akoukoľvek inou formou zábezpeky, v porovnaní s takto zabezpečenými pôžičkami,
- PKIPCP nekoordinované v zmysle smernice 85/611/EHS a ďalšími investičnými fondmi v porovnaní s PKIPCP koordinovanými v zmysle tejto smernice,
- cennými papiermi, s ktorými sa neobchoduje na regulovanom trhu, v porovnaní s tými, s ktorými sa takto obchoduje,
- obligáciami, dlhovými cennými papiermi a ďalšími nástrojmi peňažného a kapitálového trhu neemitovanými štátom, miestnymi alebo regionálnym orgánmi alebo podnikmi patriacimi do zóny A v zmysle definície smernice 2000/12/ES, alebo ktorých emitentmi sú medzinárodné organizácie, ktorých členom nie je ani jeden členský štát spoločenstva, v porovnaní s rovnakými finančnými nástrojmi
emitovanými týmito subjektmi.
4. Členské štáty môžu zvýšiť limit stanovený v odseku 1 písm. b) na 40 % v prípade určitých dlhových cenných papierov, ak ich emituje úverová inštitúcia, ktorá má svoje ústredie v členskom štáte a podlieha zo zákona osobitnému úradnému dohľadu určenému na ochranu držiteľov týchto dlhových cenných papierov. Najmä čiastky odvodené od emisie týchto dlhových cenných papierov sa musia investovať v súlade so zákonom do aktív, ktoré počas celého obdobia platnosti dlhových cenných papierov dokážu kryť nároky viažuce sa k dlhovým cenným papierom a ktoré by sa v prípade neplnenia emitenta použili podľa priority na preplatenie istiny a platbu nabehnutých úrokov.
5. Členské štáty nebudú vyžadovať od poisťovní, aby tieto investovali do daných kategórií aktív.
6. Napriek odseku 1 môže domovský členský štát za výnimočných okolností a na žiadosť poisťovne dočasne a na základe odôvodneného rozhodnutia povoliť výnimky z pravidiel stanovených v odseku 1 písm. a) až e), pokiaľ v článku 22 nie je ustanovené inak.									
Čl. 25	Zmluvy spojené s PKIPCP alebo akciovým indexom
1. Ak sú plnenia na základe zmluvy priamo viazané na hodnotu podielov v PKIPCP alebo na hodnotu aktív obsiahnutých v internom fonde poisťovne, zvyčajne rozdeleného na podiely, technické rezervy v súvislosti s týmito plneniami sa musia vyjadriť podľa možností čo najpresnejšie týmito podielmi alebo v prípade, keď podiely nie sú stanovené, týmito aktívami.
2. Ak sú plnenia na základe zmluvy priamo spojené s akciovým indexom alebo nejakou inou referenčnou hodnotou, ako je uvedená v odseku 1, technické rezervy v súvislosti s týmito plneniami musia byť vyjadrené podľa možností čo najpresnejšie buď podielmi považovanými za také, že predstavujú referenčnú hodnotu, alebo, ak tieto jednotky nie sú stanovené, aktívami príslušnej záruky a obchodovateľnosti, ktorá zodpovedá podľa možností čo najviac tým, z ktorých vychádza daná referencia.
3. Články 22 a 24 sa nebudú uplatňovať na aktíva držané na krytie záväzkov, ktoré sú priamo spojené s plneniami uvedenými v odseku 1 a 2. Odkazy na technické rezervy v článku 24 sa považujú za odkazy na technické rezervy s výnimkou tých, ktoré sa týkajú týchto záväzkov.
4. Ak plnenia uvedené v odseku 1 a 2 zahŕňajú záruku investičnej výkonnosti alebo nejaké iné zaručené plnenie, na príslušné dodatočné technické rezervy sa vzťahujú články 22, 23 a 24. 06/zv. 6 SK Úradný vestník Európskej únie 25									
Čl. 26	Pravidlá zhodnosti
1. Pokiaľ ide o pravidlá zhodnosti, na účely článku 20 ods. 3 a 54 členské štáty postupujú v súlade s prílohou II.
2. Tento článok sa neuplatní na záväzky uvedené v článku 25.									

Čl. 27	KAPITOLA 3
PRAVIDLÁ TÝKAJÚCE SA MIERY SOLVENTNOSTI A GARANČNÉHO FONDU

Dostupná miera solventnosti
1. Každý členský štát bude vyžadovať od každej poisťovne, ktorej ústredie sa nachádza na jeho území, primeranú dostupnú mieru solventnosti v súvislosti s celou jej činnosťou, ktorá je vždy prinajmenšom rovná požiadavkám v tejto smernici.
2. Dostupná miera solventnosti pozostáva z aktív poisťovne bez akýchkoľvek predvídateľných záväzkov, mínus akékoľvek nehmotné položky, vrátane:
a) splateného základného imania alebo, v prípade vzájomných poisťovacích spolkov, splatené počiatočné členské vklady plus akékoľvek účty členov, ktoré spĺňajú tieto kritériá:
i) stanovy musia stanovovať, že platby z týchto účtov členom
sa môžu byť vykonané, len ak to nespôsobí, že dostupná miera solventnosti klesne pod požadovanú úroveň, alebo po zrušení spoločnosti, ak boli všetky ostatné dlhy spoločnosti vysporiadané;
ii) stanovy musia v súvislosti v prípade platieb uvedených v bode i) z iných dôvodov ako individuálne ukončenie členstva stanoviť, že musia byť oznámené príslušným orgánom najmenej mesiac vopred a tieto môžu v rámci tohto obdobia platbu zakázať;
iii) príslušné ustanovenia stanov možno meniť a doplniť len potom, ako príslušné orgány vyhlásili, že nemajú žiadnu námietku proti úprave bez toho, aby boli dotknuté kritériá uvedené v bodoch i) a ii);
b) rezervné fondy (zákonné a voľné) nezodpovedajúce záväzkom z poistenia;
c) zisk alebo strata prenesená po odpočte dividend na vyplatenie;
d) pokiaľ sú povolené podľa vnútroštátnych právnych predpisov, ziskové rezervy objavujúce sa v súvahe, ak sa tieto môžu použiť na krytie akýchkoľvek strát, ktoré môžu vzniknúť, a ak sa neboli určené na rozdelenie medzi poistníkov. Dostupná miera solventnosti sa zníži o čiastku vlastných akcií priamo vo vlastníctve poisťovne.
3. Dostupná miera solventnosti môže tiež pozostávať z:
a) kumulatívnych prednostných akcií a podriadených úverov do najviac do výšky 50 % nižšej položky z dostupnej miery solventnosti a požadovanej miery solventnosti, najviac 25 % z toho bude pozostávať z podriadených úverov s pevnou splatnosťou alebo kumulatívnych prednostných akcií s pevnou splatnosťou za predpokladu, že existujú záväzné dohody, podľa ktorých v prípade konkurzu alebo likvidácie poisťovne budú podriadené úvery alebo prednostné akcie za nárokmi všetkých ostatných veriteľov a nebudú splatené, pokým sa v danom čase nevysporiadajú všetky ostatné splatné dlhy. Podriadené úvery musia tiež spĺňať tieto podmienky:
i) zohľadniť možno len plne splatené fondy;
ii) pre úvery s pevnou dobou splatnosti musí pôvodná doba splatnosti predstavovať najmenej päť rokov. Najneskôr jeden rok pred dátumom splatnosti musí poisťovňa predložiť príslušným orgánom na ich schválenie plán, ktorý dokumentuje, ako sa zachová dostupná miera solventnosti na danej úrovni alebo ako dosiahne požadovanú úroveň pri splatnosti, pokým rozsah, do ktorého môže byť úver zahrnutý do dostupnej miery solventnosti, sa postupne neznižuje počas najmenej posledných piatich rokov pred dátumom splatnosti. Príslušné orgány môžu povoliť predčasné splatenie týchto pôžičiek za predpokladu, že žiadosť podala emitujúca poisťovňa a jej dostupná miera solventnosti neklesne pod požadovanú úroveň;
iii) úvery, ktorých splatnosť nie je stanovená, sa musia splatiť len podľa päťročného oznámenia, ak pôžičky sa už ďalej nepovažujú za zložku dostupnej miery solventnosti, alebo ak sa pre predčasné splatenie osobitne nevyžaduje predchádzajúc  súhlas príslušných orgánov. V tomto prípade to poisťovňa musí oznámiť príslušným orgánom najmenej šesť mesiacov pred dátumom navrhovaného splatenia, špecifikujúc dostupnú mieru solventnosti a požadovanú mieru solventnosti, tak predtým, ako aj po tomto splatení. Príslušné orgány povolia splatenie, len ak dostupná miera solventnosti poisťovne neklesne pod požadovanú úroveň;
iv) úverová zmluva nesmie obsahovať žiadne ustanovenie, podľa ktorého sa dlh sa stane splatným pred dátumami dohodnutého splácania za určených okolností iných ako likvidácia poisťovne;
v) úverová zmluva sa môže zmeniť a doplniť len potom, ako príslušné orgány vyhlásili, že proti zmene a doplneniu nemajú žiadne námietky; 26 SK Úradný vestník Európskej únie 06/zv. 6
b) cenné papiere bez určeného dátumu splatnosti a ďalšie nástroje, vrátane kumulatívnych prednostných akcií okrem tých uvedených v písmene a) do najviac 50 % nižšej hodnoty z dostupnej maže solventnosti a požadovanej miery solventnosti pre všetky tieto cenné papiere a podriadené úvery uvedené v písmene a) za predpokladu, že tieto spĺňajú tieto podmienky:
i) nemožno ich splatiť z podnetu držiteľa alebo bez predchádzajúceho súhlasu príslušného orgánu;
ii) zmluva na emisiu musí umožniť poisťovni odložiť platbu úroku z úveru;
iii) nároky veriteľa voči poisťovni musia byť v poradí úplne za nárokmi všetkých nepodriadených veriteľov;
iv) dokumenty upravujúce emisiu cenných papierov musia upravovať schopnosť absorbovať stratu dlhu a nezaplateného úroku, pričom umožnia poisťovni pokračovať v jej činnosti;
v) zohľadniť možno len úplne splatené čiastky.
4. Na základe žiadosti podporenej dôkazmi podniku u príslušného orgánu domovského členského štátu a so súhlasom tohto príslušného orgánu môže dostupná miera solventnosti pozostávať tiež z:
a) do 31. decembra 2009 čiastky rovnej 50 % budúcich ziskov spoločnosti, neprevyšujúcej však 25 % z nižšej hodnoty jeho dostupnej miery solventnosti a požadovanej miery solventnosti. Čiastka budúcich ziskov sa získa vynásobením odhadovaného ročného zisku koeficientom, ktorý predstavuje priemerné obdobie určené na trvanie poistiek. Použitý koeficient nesmie prekročiť hodnotu šesť. Odhadovaný ročný zisk neprekročí aritmetický priemer ziskov dosiahnutých za posledných päť finančných rokov v činnostiach uvedených v článku 2 ods. 1 Príslušné orgány môžu súhlasiť len so zahrnutím takej čiastky pre dostupnú mieru solventnosti:
i) ak sa príslušným orgánom predloží správa aktuálne odôvodňujúca pravdepodobnosť dosiahnutia týchto ziskov v budúcnosti; a
ii) pokiaľ časť budúcich ziskov zodpovedajúcich skrytým čistým rezervám uvedeným v písmene c), ešte nebola zohľadnená;
b) ak sa nepoužíva zillmerizovanie alebo ak použité zillmerizovanie predstavuje menej ako opatrenia pre obstarávacie náklady zahrnuté do poistného, rozdiel medzi nezillmerizovanými alebo čiastočne zillmerizovanými matematickými rezervami a matematickými rezervami zillmerizovaným so sadzbou rovnou zahrnutiu akvizičných nákladov zahnutých do poistného. Toto číslo však nesmie prekročiť 3,5 % čiastky rozdielu medzi relevantnými kapitálovými čiastkami činností životného poistenia a matematickými rezervami pre všetky poistky, pre ktoré je zillmerizovanie možné. Rozdiel sa zníži o čiastku akýchkoľvek neodpísaných obstarávacích nákladov vložených ako aktívum;
c) akékoľvek skryté čisté rezervy vznikajúce z ocenenia aktív, pokým tieto skryté čisté rezervy nie sú mimoriadnej povahy;
d) jedna polovica nesplateného základného imania alebo počiatočných členských vkladov, ak splatená čiastka dosahuje 25 % tohto základného imania alebo počiatočných členských vkladov, najviac do výšky 50 % nižšej z hodnôt dostupnej a požadovanej miery solventnosti.
5. Zmeny a doplnenia odsekov 2, 3 a 4 s cieľom zohľadniť vývoj, ktorý odôvodňuje technickú úpravu prvkov spôsobilých pre dostupnú mieru solventnosti, sa prijmú v súlade s postupom stanoveným v článku 65 ods. 2		
							
Čl. 28	Požadovaná miera solventnosti
1. Pokiaľ v článku 29 nie je ustanovené inak, požadovaná miera solventnosti sa stanoví tak, ako je to stanovené v odseku 2 až 7 podľa poistných odvetví, v ktorých je poisťovňa činná.
2. Pre iné druhy poistenia uvedené v článku 2 ods. 1 písm. a) a b) ako poistenia spojené s investičnými fondmi a pre operácie uvedené v článku 2 ods. 3 sa požadovaná miera solventnosti rovná čiastke z týchto dvoch nasledujúcich výsledkov:
a) prvý výsledok:
podiel 4 % matematických rezerv týkajúcich sa priamej činnosti a prevzatého zaistenia bez postúpených zaistení sa vynásobí pomerom celkových matematických rezerv bez odpočítania postúpených zaistení za posledný finančný rok voči hrubým celkovým matematickým rezervám. Tento pomer v žiadnom prípade nesmie byť nižší ako 85 %;
b) druhý výsledok:
pre poistky, v ktorých rizikový kapitál nepredstavuje záporné číslo, podiel 0,3 % tohto kapitálu prevzatého poisťovňou sa vynásobí pomerom celkového rizikového kapitálu za posledný finančný rok nerozdeleného ako záväzok spoločnosti po postúpení zaistenia a retrocesii voči celkovému rizikovému kapitálu bez zaistenia; tento pomer v žiadnom prípade nesmie byť nižší ako 50 %. Pre krátkodobé poistenie pre prípad úmrtia s trvaním najviac tri roky bude podiel 0,1 %. Pre toto poistenie s trvaním dlhším ako tri roky, ale nie viac ako päť rokov, bude vyššie uvedený podiel 0,15 %. 06/zv. 6 SK Úradný vestník Európskej únie 27
3. Pre doplnkové poistenie uvedené v článku 2 ods. 1 písm. c) sa požadovaná miera solventnosti rovná požadovanej miere solventnosti pre poisťovne podľa článku 16a smernice 73/239/EHS s výnimkou ustanovení článku 17 tejto smernice.
4. Pre „permanent health insurance not subject to cancellation“ (dlhodobé nezrušiteľné zdravotné poistenie) uvedené v článku 2 ods. 1 písm. d) sa požadovaná miera solventnosti rovná:
a) podielu 4 % matematických rezerv, vypočítaných v súlade
s odsekom 2 písm. a) tohto článku; a
b) požadovanej miery solventnosti pre poisťovne podľa článku 16a smernice 73/239/EHS, pričom sa neuplatnia ustanovenia článku 17 uvedenej smernice. Podmienka uvedená v článku 16a ods. 6 písm. b) uvedenej smernice, že treba vytvoriť rezervu pre narastajúci vek, však možno nahradiť požiadavkou, že činnosť sa bude vykonávať skupinovo.
5. Pre kapitalizačné operácie uvedené v článku 2 ods. 2 písm. b) sa požadovaná miera solventnosti rovná podielu 4 % matematických rezerv, vypočítaných v súlade s odsekom 2 písm. a) tohto článku.
6. Pre tontiny uvedené v článku 2 ods. 2 písm. a) sa požadovaná miera solventnosti rovná 1 % ich aktív.
7. Pre poistenia spojené s investičnými fondmi zahrnuté do článku 2 ods. 1 písm. a) a b) a pre operácie uvedené v článku 2 ods. 2 písm. c) a e) sa požadovaná miera solventnosti rovná súčtu nasledujúceho:
a) pokým poisťovňa preberá investičné riziko, podielu 4 % technických rezerv vypočítaných podľa odseku 2 písm. a) tohto článku;
b) pokým podnik nepreberá žiadne investičné riziko, ale pridelenie prostriedkov na krytie výdavkov na správu je stanovené na obdobie dlhšie ako päť rokov, podiel 1 % technických rezerv vypočítaný podľa odseku 2 písm. a) tohto článku;
c) pokým podnik nepreberá žiadne investičné riziko a pridelenie prostriedkov na krytie nákladov na správu nie je stanovené na obdobie dlhšie ako päť rokov, čiastka ekvivalentná 25 % čistých výdavkov na správu za posledný finančný rok týkajúcich sa tejto činnosti;
d) pokým poisťovňa kryje riziko úmrtia, podiel 0,3 % rizikového kapitálu vypočítaný podľa odseku 2 písm. b) tohto článku.									
Čl. 29	Garančný fond
1. Jedna tretina požadovanej miery solventnosti podľa článku 28 tvorí garančný fond. Tento fond bude tvorený z položiek uvedených v článku 27 ods. 2, 3 a so súhlasom príslušného orgánu domovského členského štátu ods. 4 písm. c).
2. Garančný fond nesmie byť nižší ako 3 milióny EUR. Akýkoľvek členský štát môže upraviť štvrtinové zníženie minimálneho garančného fondu v prípade vzájomných poisťovacích spolkov, združení založených na zásade vzájomnosti a tontín.									
Čl. 30	Preskúmanie výšky garančného fondu
1. Čiastka v eurách stanovená v článku 29 ods. 2 sa bude posudzovať každoročne od 20. septembra 2003 s cieľom zohľadniť zmeny európskeho indexu spotrebiteľských cien, zahrnujúceho všetky členské štáty, ako to uverejňuje Eurostat. Čiastka sa automaticky upraví zvýšením základnej čiastky v eurách o percentuálnu zmenu tohto indexu v období od 20. marca 2002 a do dátumu posúdenia a zaokrúhli sa na násobok 100 000 eur. Ak je percentuálna zmena od poslednej úpravy menšia ako 5 %, žiadna úprava sa neuskutoční.
2. Komisia bude každoročne informovať Európsky parlament a Radu o posúdení a upravenej čiastke uvedenej v odseku 1.									
Čl. 31	 Aktíva nepoužívané na krytie technických rezerv
1. Členské štáty nestanovia žiadne pravidlá týkajúce sa výberu aktív, ktoré sa nepoužijú na krytie technických rezerv podľa článku 20.
2. Pokiaľ v článku 20 ods. 3, článku 37 ods. 1, 2, 3 a 5 a článku 39 ods. 1 druhom pododseku nie je ustanovené inak, členské štáty neobmedzia voľné nakladanie s týmito aktívami, či už hnuteľnými alebo nehnuteľnými, ktoré tvoria súčasť aktív poisťovní, ktorým bolo udelené povolenie.
3. Odseky 1 a 2 nebránia žiadnym opatreniam, ktoré sú členské štáty oprávnené prijať pri zachovaní záujmov poistených ako vlastníci alebo spoločníci dotknutných poisťovní. 28 SK Úradný vestník Európskej únie 06/zv. 6									

Čl. 32	KAPITOLA 4
ZMLUVNÉ PRÁVO A POISTNÉ PODMIENKY

Rozhodné právo
1. Rozhodným právom pre zmluvy týkajúce sa činností uvedených v tejto smernici je právo členského štátu záväzku. Ak to však právo tohto štátu umožňuje, zmluvné strany sa môžu rozhodnúť pre právo inej krajiny.
2. Ak je poistník fyzickou osobou a má bydlisko v inom členskom štáte ako v štáte, ktorého je štátnym príslušníkom, zmluvné strany sa môžu rozhodnúť pre právo členského štátu, ktorého je štátnym príslušníkom.
3. Ak je štát zložený z viacerých územných jednotiek, z ktorých každá má svoju vlastnú právnu úpravu týkajúcu sa zmluvných povinností, každá jednotka sa bude považovať za krajinu na účely identifikovania rozhodného práva podľa tejto smernice. Členský štát, v ktorom rôzne územné jednotky majú svoju vlastnú právnu úpravu týkajúcu sa zmluvných povinností, nie je povinný uplatňovať ustanovenia tejto smernice pre konflikty, ktoré vzniknú medzi právom týchto jednotiek.
4. Ustanovenia tohto článku neobmedzia používanie ustanovení práva štátu súdu v situácii, keď sú kogentné, bez ohľadu na právo, ktorým sa inak spravuje zmluva. Ak tak stanovuje právo členského štátu, kogentnú právnu úpravu členského štátu záväzku možno použiť, ak a v rozsahu, ako sa podľa práva členského štátu táto právne úprava musí použiť bez ohľadu na rozhodné právo pre zmluvu.
5. Pokiaľ v odseku 1 až 4 nie je ustanovené inak, členské štáty uplatnia na poistné zmluvy uvedené v tejto smernici svoju všeobecnú úpravu súkromného medzinárodného práva týkajúceho sa zmluvných záväzkov.	N	
Zákon č..../2005 o poistnej zmluve..	
§65

§66

	
Rozhodné právo

§ 65

     (1) Ak osobitný predpis členského štátu ustanovuje povinné poistenie,  táto povinnosť je  splnená, ak je poistná zmluva uzavretá v súlade  s osobitnými predpismi členského štátu, ktoré sa týkajú tohto súkromného poistenia. Ak sa poistné riziko nachádza na území viacerých členských štátov, platí pre poistnú zmluvu právo členského štátu, ktorý ustanovuje povinné súkromné  poistenie.

     (2) Ak osobitný predpis členského štátu ustanovuje povinnosť uzavrieť poistnú zmluvu a súčasne právo tohto členského štátu  ukladá poisťovateľovi povinnosť oznámiť oprávneným orgánom zánik súkromného poistenia z akéhokoľvek dôvodu, môže tento zánik poisťovateľ uplatniť voči poškodeným tretím osobám   len za podmienok ustanovených osobitným predpisom tohto štátu.

§ 66

     (1)  Poistná zmluva uzatváraná v poistení , ktoré patrí do poistenia veci a iných majetkových hodnôt   sa riadi právnym poriadkom toho členského štátu  v ktorom sa nachádza poistné riziko. Účastníci zmluvy sa môžu dohodnúť, že sa budú riadiť  iným právnym poriadkom.

     (2) Členským štátom, v ktorom  sa  nachádza  poistné riziko, je členský štát
a)	na území ktorého sa nachádzajú poistené  nehnuteľnosti, ich súčasti  a príslušenstvo, veci ktoré sa v nich alebo na nich nachádzajú, ak sú tou istou  poistnou zmluvou poistené,
b)	kde je registrovaný dopravný prostriedok,
c)	kde poistník uzavrel poistnú zmluvu na dobu najviac štyroch mesiacov, ktorá sa týka poistných rizík spojených s cestovaním, bez ohľadu na poistné odvetvie,
d)	v ktorom má poistník obvyklý pobyt  alebo sídlo v ostatných prípadoch.

     (3) V prípade, že poistná zmluva obsahuje jedno alebo viac poistných rizík, ktoré sú umiestnené vo viacerých členských štátoch, je táto zmluva na účely tohto zákona považovaná za niekoľko poistných zmlúv, z ktorých každá sa  týka toho poistného rizika alebo jeho časti, ktoré sa nachádza na území jedného z členských štátov, ak sa účastníci  v poistnej zmluve nedohodli  inak.

     (4) V prípade, ak má členský štát niekoľko územných častí s vlastnou právnou úpravou záväzkových vzťahov, na účely tohto paragrafu sa považuje každá územná časť za štát.

     (5) Ustanovenia odsekov 1 až 3 sa použijú len v prípade, ak zákon neustanovuje, že na poistnú zmluvu sa musí aplikovať slovenský právny poriadok  alebo, ak právny poriadok iného členského štátu, v ktorom je umiestnené poistné riziko alebo právny poriadok  členského štátu, ktorého právny poriadok ustanovuje povinnosť uzavrieť poistnú zmluvu, neustanovuje použitie svojich právnych predpisov bez ohľadu na to, ktorým právnym poriadkom by sa inak poistná zmluva riadila.

§ 67

     (1) Na poistné zmluvy uzatvárané v poistení, ktoré patrí do poistenia osôb sa použije právny poriadok členského štátu, v ktorom má poistník obvyklý pobyt  alebo sídlo, ak sa účastníci poistnej zmluvy nedohodli na použití iného právneho poriadku. Ak je poistník fyzickou osobou s obvyklým pobytom v  členskom štáte,  občanom ktorého nie je, môžu sa účastníci zmluvy dohodnúť že bude použitý právny poriadok štátu, ktorého občanom je poistník. Ustanovenie § 66 ods. 4 platí obdobne.					
Čl. 33	Všeobecný záujem
Členský štát záväzku nebude brániť poistníkovi v uzavretí zmluvy s poisťovňou, ktorej bolo udelené povolenie podľa podmienok článku 4, pokiaľ to nie je v rozpore s právnymi predpismi na ochranu všeobecných záujmov v členskom štáte záväzku.									
Čl. 34	Pravidlá týkajúce sa poistných podmienok a sadzieb poistného
Členské štáty neprijmú ustanovenia vyžadujúce predchádzajúce schválenie alebo systematické oznamovanie všeobecných a osobitných poistných podmienok, sadzieb poistného, technických základov používaných najmä na výpočet sadzieb poistného a technických rezerv alebo formulárov a ďalších tlačených dokumentov, ktoré má poisťovňa záujem použiť v styku s poistníkmi. Napriek prvému pododseku môže domovský členský štát výlučne na účely overenia dodržiavania vnútroštátnych právnych predpisov týkajúcich sa poistnomatematických zásad vyžadovať systematické oznamovanie technických základov používaných najmä na výpočet sadzieb poistného a technických rezerv bez toho, aby táto požiadavka predstavovala predchádzajúcu podmienku pre poisťovňu pre výkon jej činnosti. Najneskôr do 1. júla 1999 Komisia predloží Rade správu o vykonávaní týchto opatrení.									
Čl. 35	Lehota pre odstúpenie
1. Každý členský štát stanoví, že poistník, ktorý uzatvoril individuálnu zmluvu na životné poistenie, má lehotu od 14 do 30 dní od času, kedy bol informovaný o tom, že zmluva bola uzatvorená, v rámci ktorej môže odstúpiť od zmluvy. Oznámenie poistníka o odstúpení ho oslobodzuje od akýchkoľvek budúcich povinností vznikajúcich zo zmluvy. Ostatné právne účinky a podmienky odstúpenia budú stanovené právom rozhodným pre zmluvu podľa článku 32, najmä pokiaľ ide o podrobnosti o informovaní poistenca, že zmluva bola uzavretá.
2. Členské štáty nemusia uplatniť odsek 1 na zmluvy s trvaním šesť mesiacov a menej, ani ak pre postavenie poistenca alebo okolnosti, v ktorých sa zmluva uzatvárala, poistenec nepotrebuje túto osobitnú ochranu. Členské štáty vo svojich právnych predpisoch stanovia prípady, keď sa odsek 1 neuplatní.	N	
Zákon č..../2005 Z.z.	
§23	
§ 23
Odstúpenie

     (1) Ak poistník alebo poistený  pri uzatváraní poistnej zmluvy  úmyselne alebo z nedbanlivosti nepravdivo alebo neúplne odpovie  na písomné otázky poisťovateľa, týkajúce sa súkromného poistenia, ktoré má byť uzavreté, má poisťovateľ právo od poistnej zmluvy odstúpiť, v prípade, ak by pri pravdivom a úplnom zodpovedaní otázok takúto poistnú zmluvu neuzavrel. Toto právo môže poisťovateľ uplatniť  do troch mesiacov odo dňa, keď takúto skutočnosť zistil, inak toto právo zaniká. To platí obdobne v prípade zmeny poistnej zmluvy.

     (2) Právo odstúpiť od poistnej zmluvy za rovnakých podmienok ako poisťovateľ má i poistník, ak mu poisťovateľ alebo poisťovateľom poverený zástupca  nepravdivo odpovedal na  písomné otázky týkajúce sa  súkromného poistenia, ktoré má byť uzavreté.

     (3) Odstúpením od poistnej zmluvy sa zmluva ruší od začiatku. Poisťovateľ je povinný bez zbytočného odkladu, najneskôr  v lehote do 30 dní odo dňa účinnosti odstúpenia od poistnej zmluvy, vrátiť zaplatené poistné, po odpočítaní toho, čo už  plnil. V prípade odstúpenia  zo strany poisťovateľa, sa od zaplateného poistného odpočítajú i náklady spojené so vznikom a správou súkromného poistenia. Poistník alebo poistený, ktorý nie je súčasne poistníkom, prípadne oprávnená osoba, ktorá prijala plnenie, je v rovnakej dobe ako poisťovateľ povinný vrátiť poisťovateľovi čiastku vyplateného poistného plnenia, ktorá presahuje výšku zaplateného poistného.

     (4)  V prípade, ak ide o poistnú zmluvu uzavretú formou obchodu na diaľku,  má poistník právo odstúpiť od poistnej zmluvy bez uvedenia dôvodu v lehote  14 dní odo dňa uzatvorenia poistnej zmluvy alebo odo dňa, kedy mu boli oznámené poistné podmienky, ak k tomuto oznámeniu dôjde na jeho žiadosť po uzavretí poistnej zmluvy; v prípade, ak ide o životné poistenie je poistník oprávnený bez uvedenia dôvodu odstúpiť od poistnej zmluvy v lehote 30 dní odo dňa, keď mu boli oznámené poistné podmienky, ak k tomuto oznámeniu dôjde na jeho žiadosť po uzavretí poistnej zmluvy.

     (5) Ustanovenie odseku 4 sa nepoužije na poistné zmluvy patriace do poistenia pomoci osobám v núdzi počas cestovania alebo pobytu mimo miesta svojho trvalého obvyklého  pobytu, vrátane poistenia finančných strát bezprostredne súvisiacich s cestovaním, ak bolo v týchto poistných zmluvách dohodnuté poistenie na dobu kratšiu ako jeden mesiac.

     (6) Poisťovateľ je povinný bez zbytočného odkladu, najneskôr do 30 dní odo dňa odstúpenia od poistnej zmluvy podľa odseku 4, vrátiť poistníkovi zaplatené poistné, od ktorého sa odpočíta to, čo už zo súkromného poistenia plnil, a poistník alebo poistený, ktorý súčasne nie je poistníkom, prípadne oprávnená osoba  je v rovnakom čase povinný vrátiť poisťovateľovi sumu vyplateného poistného plnenia, ktorá presahuje výšku zaplateného poistného.

Čl. 36	Informácie pre poistníkov
1. Pred uzavretím poistnej zmluvy sa poistníkovi oznámia aspoň informácie uvedené v prílohe III bod A.

2. Poistenec bude informovaný počas trvania zmluvy o každej zmene týkajúcej sa informácií uvedených v prílohe III bod B. 06/zv. 6 SK Úradný vestník Európskej únie 29

3. Členský štát záväzku môže požadovať od poisťovní, aby poskytovali informácie okrem tých, ktoré sú uvedené v prílohe III, len ak to je potrebné na správne pochopenie základných prvkov záväzku poistníkom.
4. Podrobné pravidlá na uplatňovanie tohto článku a prílohy III stanoví členský štát záväzku.	N	
Zákon č..../2005 Z.z.	
§68

§69

§70

§ 64

	
§ 68

                      Poskytovanie informácií

     (1) Záujemcovi musia byť pred uzavretím poistnej zmluvy oznámené informácie uvedené v § 69 a poistníkovi musia byť počas trvania tejto zmluvy oznamované informácie uvedené v § 70.

     (2) Informácie podľa odseku 1 musia byť oznamované jasným, presným a zrozumiteľným spôsobom, písomne a v slovenskom jazyku. Tieto informácie môžu byť poskytnuté aj v inom ako slovenskom jazyku, ak to výslovne požaduje záujemca alebo poistník alebo ak má možnosť voľby práva, ktoré bude  pre poistnú zmluvu použité, alebo ak sa na tom poisťovateľ s poistníkom dohodnú.

§ 69

Informácie, ktoré musia byť záujemcovi oznámené pred uzavretím poistnej zmluvy

     (1) Záujemcovi musia byť pred uzavretím poistnej zmluvy oznámené tieto informácie o poisťovateľovi
a)	obchodné meno, právna forma obchodnej   spoločnosti poisťovateľa a hlavný predmet  jej činnosti,
b)	názov členského štátu, kde je ústredná správa poisťovateľa, prípadne sídlo agentúry alebo pobočky poisťovateľa,  ktorá  uzatvára   poistnú  zmluvu,
c)	adresa ústrednej správy poisťovateľa, prípadne agentúry alebo pobočky, ktorá uzatvára  poistnú zmluvu,
d)	d)  ak  sa  jedná  o poistnú   zmluvu   uzavretú formou obchodu na  diaľku, miesto registrácie poisťovateľa v obchodnom alebo obdobnom verejnom registri, jeho registračné číslo alebo rovnocenný prostriedok identifikácie v takomto registri,
e)	informácie o názve a sídle orgánu zodpovedného za výkon štátneho dozoru nad jeho činnosťou, ak činnosť poisťovateľa podlieha povoľovaciemu režimu.

(2)  Záujemcovi musia byť pred uzavretím poistnej zmluvy  týkajúcej sa poistenia osôb oznámené tieto informácie 
a)	definícia všetkých poistení a všetkých opcií,
b)	doba trvania poistnej zmluvy,
c)	spôsob zániku poistnej zmluvy,
d)	spôsoby platenia poistného a jeho splatnosť,
e)	spôsoby výpočtu a rozdelenie bonusov , ak sú obsahom poistnej zmluvy a  spôsob, akým sa podiel na výnose  alebo prebytku poistného určuje, ak je v poistnej zmluve dohodnuté, že účastník poistenia má nárok na podiel na výnose alebo prebytku poistného,
f)	spôsob určenia výšky odkúpnej hodnoty,
g)	informácie o výške poistného za každé dohodnuté súkromné poistenie vrátane doplnkového súkromného poistenia, ak boli požadované, 
h)	definícia podielov na ktoré je viazané súkromné poistenie, v prípade súkromného poistenia viazaného na investičné podiely,
i)	povaha podkladových aktivít pre poistné zmluvy viazané na investičné podiely,
j)	podmienky a lehoty týkajúce sa práva na  odstúpenie od poistnej zmluvy, spôsob určenia možných odpočítateľných súm, informácie o adrese, na ktorú je možné odstúpenie od poistnej zmluvy zaslať, dôsledky neuplatnenia práva na odstúpenie,
k)	všeobecné informácie o daňových právnych predpisoch, ktoré sa vzťahujú na dané súkromné poistenie,
l)	spôsob vybavovania sťažností poistníkov, poistených alebo oprávnených osôb,
m)	právo platné pre poistnú zmluvu tam, kde strany nemajú volný výber práva platného pre poistnú zmluvu  alebo právo, ktoré navrhuje poisťovateľ v prípadoch, keď strany majú možnosť výberu platného práva.

     (3) Pred uzavretím poistnej zmluvy týkajúcej sa poistenia osôb uzatváranej na diaľku musia byť záujemcovi oznámené tiež informácie o		
a)	možnosti existencie daní alebo iných nákladov, ktoré sa neplatia prostredníctvom poisťovateľa alebo ktoré nie sú účtované poisťovateľom,
b)	zvláštnych poplatkoch za použitie prostriedkov komunikácie na diaľku,
c)	minimálnej dĺžke trvania poistnej zmluvy,
d)	jazyku, prípadne jazykoch, v ktorých so súhlasom záujemcu bude poisťovateľ komunikovať s poistníkom počas trvania poistnej zmluvy uzatvorenej na diaľku a v ktorých sú poskytované poistné podmienky a ďalšie informácie.
	
     (4) Poisťovateľ je povinný informovať záujemcu o uzavretí poistnej zmluvy týkajúcej sa poistenia osôb a uzatvorenej formou obchodu na diaľku, že na základe požiadania môže obdržať ďalšie informácie, ako aj o povahe týchto informácií.

     (5) Informácie podľa odsekov 3 a 4 musia byť dané k dispozícii záujemcovi na trvalom nosiči dát pred tým, ako je záujemca viazaný poistnou zmluvou. Poistník má právo  kedykoľvek počas trvania poistnej zmluvy uzatvorenej na diaľku obdržať poistné podmienky vo vytlačenej podobe a zmeniť spôsob komunikácie na diaľku.

§ 70

Informácie, ktoré musia byť poistníkovi oznámené  počas trvania poistnej zmluvy

Poistníkovi musia byť počas trvania poistnej zmluvy oznámené informácie
a)	zmene právnej formy obchodnej spoločnosti poisťovateľa, adresy jeho ústrednej správy, a ak to prichádza do úvahy i o zmene adresy agentúry alebo pobočky, ktorá uzavrela poistnú zmluvu,
b)	uvedené v § 69 ods. 2 písm. a) až  i)  pri akejkoľvek zmene poistných podmienok alebo pri zmene právneho predpisu, ktorým sa riadia  vzťahy vyplývajúce z poistnej zmluvy, a
c)	o každoročnom stave bonusov.

§64

Súkromné poistenie v rámci slobodného  poskytovania služieb

     (1) V prípade súkromného poistenia uzatváraného v rámci slobodného poskytovania služieb musia byť záujemcovi oznámené informácie najmenej v rozsahu podľa § 69.

     (2) Poistník musí byť po celý čas trvania súkromného poistenia uzatváraného v rámci slobodného poskytovania služieb priebežne informovaný poisťovateľom najmenej v rozsahu  podľa § 70.

Čl. 37	KAPITOLA 5
POISŤOVNE S FINANČNÝMI PROBLÉMAMI ALEBO V PROTIPRÁVNOM STAVE

Poisťovne s finančnými problémami
1. Ak poisťovňa nedodržiava článok 20, príslušný orgán jej domovského členského štátu môže zakázať voľné nakladanie s jej aktívami po tom, ako oznámi svoj zámer príslušným orgánom členského štátu záväzku.
2. Na účely obnovy finančnej situácie poisťovne, miera solventnosti ktorej klesla pod požadované minimum podľa článku 28, príslušný orgán domovského členského štátu vyžiada predloženie plánu na obnovu zdravej finančnej pozície na jeho schválenie. V mimoriadnych okolnostiach, ak je príslušný orgán toho názoru, že finančná situácia poisťovne sa bude ďalej zhoršovať, môže tiež obmedziť alebo zakázať voľné nakladanie aktívami poisťovne. Informuje orgány ostatných členských štátov, na územiach ktorých poisťovňa vykonáva svoje činnosti, o akýchkoľvek opatreniach, ktoré vykonal, a tieto na jeho žiadosť prijmú rovnaké opatrenia.
3. Ak miera solventnosti klesne pod garančný fond stanovený v článku 29, príslušný orgán domovského členského štátu vyžiada od poisťovne predloženie krátkodobého finančného plánu na jeho schválenie. Môže tiež obmedziť alebo zakázať voľné nakladanie aktívami poisťovne. Informuje orgány ostatných členských štátov, na území ktorých poisťovňa vykonáva svoje činnosti, a tieto na jeho žiadosť prijmú rovnaké opatrenia.
4. Príslušné orgány môžu ďalej vykonať všetky opatrenia potrebné na ochranu záujmov poistených v prípadoch stanovených v odsekoch 1, 2 a 3.
5. Každý členský štát prijme opatrenia potrebné na to, aby v prípadoch stanovených v odsekoch 1, 2 a 3 mohol v súlade so svojimi vnútroštátnymi právnymi predpismi zakázať voľné nakladá nie s aktívami umiestnenými na svojom území na žiadosť domovského členského štátu poisťovne, ktorý určí aktíva, na ktoré sa tieto opatrenia budú vzťahovať.		

Čl. 38	Plán finančného ozdravenia
1. Členské štáty zabezpečia, aby príslušné orgány mali právomoc vyžadovať plán finančného ozdravenia pre tie poisťovne, v ktorých prípade príslušné orgány majú za to, že práva poistníkov sú ohrozené. Plán finančného ozdravenia musí obsahovať najmenej údaje alebo dôkazy týkajúce sa nasledujúcich troch finančných rokov:
a) predpokladané výdavky na správu, najmä bežné všeobecné výdavky a provízie;
b) plán stanovujúci podrobné odhady príjmov a výdavkov v súvislosti s priamou činnosťou, prevzatým a postúpeným zaistením;
c) prognózu súvahy;
d) odhad finančných zdrojov určených na krytie záväzkov z poistenia a požadovanú mieru solventnosti;
e) celkovú zaisťovaciu politiku.
2. Ak sú práva ohrozené z dôvodu, že finančné postavenie podniku sa zhoršuje, členské štáty zabezpečia, aby príslušné orgány mali právomoc zaviazať poisťovne, aby mali vyššiu požadovanú mieru solventnosti, aby sa zabezpečilo, že poisťovňa dokáže plniť požiadavky na solventnosť v blízkej budúcnosti. Úroveň tejto vyššej miery solventnosti bude vychádzať z plánu finančného ozdravenia
uvedeného v odseku 1.
3. Členské štáty zabezpečia, aby príslušné orgány mali právomoc preceniť smerom nadol všetky prvky spôsobilé pre dostupnú mieru solventnosti, najmä ak sa vyskytla významná zmena trhovej hodnoty týchto prvkov od konca posledného finančného roku.
4. Členské štáty zabezpečia, aby príslušné orgány mali právomoci zmenšiť zníženie na základe zaistenia, voči miere solventnosti, ako je táto stanovená v súlade s článkom 28, pričom:
a) povaha alebo kvalita zaisťovacích zmlúv od posledného finančného roku sa podstatne zmenila;
b) neexistuje vôbec alebo existuje len nevýznamné riziko prevodu podľa zaisťovacích zmlúv. 30 SK Úradný vestník Európskej únie 06/zv. 6
5. Ak príslušné orgány požadovali plán finančného ozdravenia pre poisťovňu v súlade s odsekom 1, zdržia sa vydania osvedčenia v súlade s článkom 14 ods. 1, článkom 40 ods. 3 druhým pododsekom a článkom 42 ods. 1 písm. a), pokým majú za to, že práva poistníkov sú ohrozené v zmysle odseku 1.									
Čl. 39	Odňatie povolenia
1. Povolenie udelené poisťovni príslušným orgánom jej domovského štátu môže tento orgán odňať, ak táto poisťovňa:
a) nepoužije povolenie do 12 mesiacov, výslovne sa ho vzdá alebo prestane vykonávať činnosť po dobu dlhšie ako šesť mesiacov, ak dotknutý členský štát nestanovil, že v týchto prípadoch toto povolenie zaniká;
b) prestala spĺňať podmienky pre povolenie:
c) nedokázala v určenej lehote vykonať opatrenia uvedené v pláne reštrukturalizácie alebo finančnom pláne v zmysle článku 37;
d) závažným spôsobom porušuje svoje povinnosti podľa právnych predpisov, ktoré sa na ňu vzťahujú. V prípade odňatia alebo zániku povolenia príslušný orgán domovského členského štátu oznámi príslušným orgánom ostatných členských štátov a tieto vykonajú príslušné opatrenia, aby zabránili, aby poisťovňa nezačala nové operácie na ich územiach, buď na základe slobody usadiť sa, alebo slobody poskytovať služby. Príslušný orgán domovského členského štátu v súčinnosti s týmito orgánmi podnikne všetky potrebné opatrenia na ochranu záujmov poistených osôb, najmä obmedzí voľné nakladanie aktívami poisťovne v súlade s článkom 37 ods. 1, ods. 2, druhým pododsekom, a ods. 3 druhým pododsekom.
2. Akékoľvek rozhodnutie odňať povolenie bude doložené presnými dôvodmi a oznámené dotknutej poisťovni.

 

Čl. 40	HLAVA IV
USTANOVENIA TÝKAJÚCE SA PRÁVA USADIŤ SA A SLOBODY POSKYTOVAŤ SLUŽBY

Podmienky pre zriaďovanie pobočiek
1. Poisťovňa, ktorá navrhuje založiť pobočku na území iného členského štátu, to oznámi príslušným orgánom svojho domovského členského štátu.
2. Členské štáty vyžadujú od každej poisťovne, ktorá navrhuje založiť pobočku na území iného členského štátu, aby pri oznámení podľa odseku 1 poskytla nasledujúce informácie:
a) členský štát, na území ktorého navrhuje založiť pobočku;
b) plán činnosti stanovujúci okrem iného druhy predpokladaných činností a organizačnú štruktúru pobočky;
c) adresu pobočky v členskom štáte, od ktorej možno získať dokumenty a ktorej ich možno doručovať, pričom sa rozumie, že na túto adresu sa posiela všetka korešpondencia oprávnenému zástupcovi;
d) meno oprávneného zástupcu pobočky, ktorý musí mať dostatočné právomoci zaväzovať poisťovňu vo vzťahu k tretím osobám a zastupovať ju vo vzťahoch s orgánmi a súdmi členského štátu pobočky. V súvislosti s poisťovňou Lloyd‘s sa v prípade súdneho sporu v hostiteľskej krajine, ktorý vznikol z prevzatých záväzkov, nesmie s poistenými osobami zaobchádzať menej priaznivo ako pri súdnom spore týkajúcom sa bežných poisťovateľov. Splnomocnený zástupca preto musí mať dostatočné oprávnenia, aby proti nemu ako oprávnenému zaviazať jednotlivých zúčastnených poisťovateľov poisťovne Lloyd‘s bolo možné začať konanie.
3. Ak príslušné orgány domovského členského štátu nemajú dôvod pochybovať o primeranosti administratívnej štruktúry alebo finančnej situácii poisťovne alebo dobrom mene a odbornej kvalifikácii alebo praxi vedúcich alebo oprávnených zástupcov, s ohľadom na plánované činnosti, oznámia do troch mesiacov od obdržania všetkých informácií uvedených v odseku 2 tieto informácie príslušným orgánom členského štátu pobočky a informujú dotknutú poisťovňu. Príslušné orgány domovského členského štátu tiež osvedčia, že poisťovňa má minimálnu mieru solventnosti vypočítanú podľa článku 28 a 29. Ak príslušné úrady domovského členského štátu odmietnu oznámiť informácie uvedené v odseku 2 príslušným orgánom členského štátu pobočky, uvedú dôvody zamietnutia dotknutej poisťovni do troch mesiacov od obdržania všetkých požadovaných informácií. Pri zamietnutí alebo nečinnosti sa možno obrátiť na súdy v domovskom členskom štáte.
4. Predtým, ako pobočka poisťovne začne vykonávať činnosť, príslušné orgány členského štátu pobočky do dvoch mesiacov od obdržania informácií uvedených v odseku 3 informujú príslušný orgán domovského členského štátu podľa potreby o podmienkach, podľa ktorých sa táto činnosť musí v záujme všeobecného dobra vykonávať v členskom štáte pobočky. 06/zv. 6 SK Úradný vestník Európskej únie 31
5. Po doručení oznámenia od príslušných orgánov členského štátu pobočky alebo, ak nebolo žiadne doručené, po uplynutí lehoty stanovenej v odseku 4 môže byť pobočka zriadená a začať činnosť.
6. V prípade zmeny akýchkoľvek údajov oznámených podľa odseku 2 písm. b), c) alebo d) poisťovňa zašle písomné oznámenie o zmene príslušným orgánom domovského členského štátu a členského štátu pobočky najmenej mesiac pred vykonaním zmeny, aby príslušné orgány domovského členského štátu a príslušné orgány členského štátu pobočky mohli plniť svoje príslušné úlohy podľa odseku 3 a 4.		

Čl. 41	Sloboda poskytovať služby: oznámenie vopred domovskému členskému štátu
Každá poisťovňa, ktorá má zámer vykonávať činnosť po prvýkrát v jednom alebo viacerých členských štátoch na základe slobody poskytovať služby, najprv informuje príslušné orgány domovského členského štátu, uvedie povahu záväzkov, ktoré navrhuje kryť.									
Čl. 42	Sloboda poskytovať služby: oznámenie domovského členského štátu
1. Do jedného mesiaca od oznámenia stanoveného v článku 41 príslušné orgány domovského členského štátu oznámia členskému štátu alebo členským štátom, na území ktorých má poisťovňa zámer vykonávať činnosť na základe slobody poskytovať služby:
a) osvedčenie o tom, že poisťovňa má minimálnu mieru solventnosti vypočítanú podľa článkov 28 a 29;
b) poistné odvetvia, v ktorých môže poisťovňa podľa povolenia ponúkať poistenie;
c) povahu záväzkov, ktoré poisťovňa navrhuje kryť v členskom štáte poskytovania služieb. Súčasne o tom informujú dotknutú poisťovňu.
2. Ak príslušné orgány domovského členského štátu neoznámia informácie uvedené v odseku 1 v stanovenej lehote, uvedú poisťovni v tej istej lehote dôvody pre ich zamietnutie. V prípade zamietnutia sa možno obrátiť s opravným prostriedkom na súd v domovskom členskom štáte.
3. Poisťovňa môže začať činnosť odo dňa, ku ktorému bola informovaná o oznámení stanovenom v prvom pododseku odseku 1.									
Čl. 43	Sloboda poskytovať služby: zmeny povahy záväzkov
Akákoľvek zmena, ktorú poisťovňa mieni vykonať v informáciách uvedených v článku 41, podlieha postupu upravenému v článku 41 a 42.									
Čl. 44	Jazyk
Príslušné orgány členského štátu pobočky alebo členského štátu poskytovania služieb môžu vyžadovať, aby im informácie, ktoré sú oprávnené vyžadovať podľa tejto smernice v súvislosti s činnosťou poisťovní pôsobiacich na území daného štátu, boli poskytované v úradnom jazyku alebo jazykoch tohto štátu.									
Čl. 45	Pravidlá týkajúce sa poistných podmienok a sadzieb poistného
Členský štát pobočky alebo poskytovania služieb neprijme ustanovenia vyžadujúce predchádzajúci súhlas alebo systematické oznamovanie všeobecných a osobitných poistných podmienok, sadzieb poistného, technických základov používaných najmä na výpočet sadzieb poistného a technických rezerv, formulárov a iných tlačových dokumentov, ktoré poisťovňa mieni používať v styku s poistníkmi. Na účely overenia súladu s vnútroštátnymi právnymi predpismi týkajúcimi sa poistných zmlúv môže požadovať od poisťovne, ktorá navrhuje vykonávať poisťovacie činnosti na jeho území na základe práva usadiť sa alebo slobody poskytovať služby, len nesystematické oznamovanie týchto poistných podmienok a iných tlačených dokumentov bez toho, aby táto požiadavka predstavovala pre poisťovňu predchádzajúcu podmienku pre vykonávanie činnosti.									
Čl. 46	Poisťovne porušujúce právne predpisy
1. Akákoľvek poisťovňa vykonávajúca činnosť na základe práva usadiť sa alebo slobody poskytovať služby predloží príslušným orgánom členského štátu pobočky alebo členského štátu poskytovania služieb všetky ním požadované dokumenty na účely tohto článku, pokiaľ je tiež povinná tak urobiť poisťovňa so sídlom v tomto štáte.
2. Ak príslušné orgány členského štátu zistia, že poisťovňa s pobočkou alebo vykonávajúca činnosť na jeho území na základe slobody poskytovať služby nedodržiava právne predpisy, ktoré sa na ňu v tomto štáte vzťahujú, budú požadovať od dotknutej poisťovne, aby napravila tento protiprávny stav. 32 SK Úradný vestník Európskej únie 06/zv. 6
3. Ak dotknutá poisťovňa neprijme potrebné opatrenia, príslušné orgány dotknutého členského štátu o tom informujú príslušné orgány domovského členského štátu. Tieto orgány pri najbližšej príležitosti vykonajú všetky vhodné opatrenia, aby zabezpečili, že dotknutá poisťovňa napraví tento protiprávny stav. Povaha týchto opatrení bude oznámená príslušným orgánom daného členského štátu.
4. Ak napriek opatreniam prijatým domovským členským štátom, alebo ak sa tieto opatrenia ukázali ako neprimerané, alebo ak tento štát neprijal žiadne opatrenia, poisťovňa naďalej porušuje právne predpisy platné v dotknutom členskom štáte, tento po informovaní príslušných orgánov domovského členského štátu vykoná príslušné opatrenia, aby zabránil ďalším mimoriadnym opatreniam alebo za ne uložil sankcie, vrátane - pokiaľ je to bezpodmienečne nevyhnutné - zabránenia tomuto podniku v ďalšom uzatváraní nových poistných zmlúv na jeho území. Členské štáty na svojich územiach zabezpečia, aby na ich území bolo
možné poisťovniam doručovať právne dokumenty potrebné pre tieto opatrenia.
5. Odsekmi 2, 3 a 4 nie je dotknutá núdzová právomoc dotknutých členských štátov, aby prijali vhodné opatrenia, aby zabránili alebo uložili sankcie v prípade porušenia pravidiel na svojich územiach. Zahŕňa to možnosť zabrániť poisťovniam, aby pokračovali v uzatváraní nových poistných zmlúv na ich územiach.
6. Odsekmi 2, 3 a 4 nie je dotknutá právomoc členských štátov ukladať sankcie za porušenia na svojich územiach.
7. Ak poisťovňa, ktorá sa dopustila porušenia, má prevádzku alebo vlastní majetok v dotknutom členskom štáte, príslušné orgány tohto štátu môžu v súlade s vnútroštátnymi právnymi predpismi použiť správne sankcie predpísané za toto porušenie voči tejto prevádzke alebo tomuto majetku.
8. Akékoľvek opatrenie prijaté podľa odseku 3 až 7, zahrnujúce sankcie alebo obmedzenia vykonávania poisťovacej činnosti, musia byť riadne odôvodnené a oznámené dotknutej poisťovni.
9. Každé dva roky Komisia predloží Výboru pre poistenie správu so súhrnom počtu a typov prípadov, v ktorých v každom členskom štáte bolo zamietnuté vydanie povolenia podľa článku 40 alebo 42, alebo boli prijaté opatrenia podľa odseku 4 tohto článku. Členské štáty budú spolupracovať s Komisiou tak, že jej budú poskytovať informácie potrebné pre túto správu.									
Čl. 47	Reklama
Nič v tejto smernici nebráni tomu, aby poisťovne so sídlom v členských štátoch používali reklamu na svoje služby pomocou všetkých vhodných komunikačných spôsobov v členskom štáte pobočky alebo v členskom štáte poskytovania služieb podľa právnych predpisov, ktorými sa spravuje druh a obsah takej reklamy, prijatých vo všeobecnom záujme.									
Čl. 48	Likvidácia
V prípade likvidácie poisťovne budú záväzky vyplývajúce z poistných zmlúv uzavretých prostredníctvom pobočky alebo na základe slobody poskytovať služby uspokojené rovnakým spôsobom ako tie, ktoré vyplývajú z iných poistných zmlúv tejto poisťovne bez ohľadu na štátnu príslušnosť dotknutých poistených osôb a oprávnených príjemcov poistných plnení.	N	
Zákon č..../2005 Z.z.	
§ 64 ods.3	
§64

Súkromné poistenie v rámci slobodného poskytovania služieb

     (3) Záväzky z poistných zmlúv uzavretých v rámci slobodného poskytovania služieb musia byť v prípade likvidácie poisťovateľa uspokojované rovnakým spôsobom ako iné záväzky z poistných zmlúv uzavretých poisťovateľom.     					
Čl. 49	Štatistické informácie o cezhraničných činnostiach
Každá poisťovňa oznámi príslušnému orgánu svojho domovského členského štátu samostatne v súvislosti s transakciami vykonávanými na základe práva usadiť sa a transakciami vykonávanými na základe slobody poskytovať služby o výške poistného, bez odpočtu zaistenia, a to podľa členských štátov a za každé odvetvie I až IX podľa prílohy I. Príslušný orgán domovského členského štátu postúpi v primeranom čase a v súhrnnej podobe tieto informácie príslušným orgánom každého z dotknutých členských štátov, ak o to tieto požiadajú.									
Čl. 50	Zdanenie poistného
1. Bez toho, aby tým bola dotknutá akákoľvek následná harmonizácia, každá poistná zmluva podlieha výlučne nepriamym daniam a obdobným odvodom z poistného v členskom štáte záväzku a v prípade Španielska aj prirážkam zo zákona v prospech španielskeho „Consorcio de compensación de Seguros“ na plnenie jeho funkcií vyplývajúcich zo strát vznikajúcich z mimoriadnych udalostí vyskytujúcich sa tomto členskom štáte.
2. Právom rozhodným pre zmluvy podľa článku 32 nie je dotknutá platná daňovoprávna úprava.
3. Do budúcej harmonizácie bude každý členský štát uplatňovať na tie poisťovne, ktoré kryjú záväzky umiestnené na jeho území, svoje vlastné vnútroštátne ustanovenia pre opatrenia, aby zabezpečil vyberanie nepriamych daní a obdobných poplatkov splatných podľa odseku 1. 06/zv. 6 SK Úradný vestník Európskej únie 33									

Čl. 51	HLAVA V
PRAVIDLÁ UPLATŇOVANÉ NA AGENTÚRY ALEBO POBOČKY ZRIADENÉ V RÁMCI SPOLOČENSTVA A PATRIACE POISŤOVNIAM, KTORÝCH SÍDLO SA NACHÁDZA MIMO SPOLOČENSTVA

Zásady a podmienky povolenia
1. Každý členský štát podmieni prístup každého podniku so sídlom mimo spoločenstva k činnostiam uvedeným v článku 2 úradným povolením.
2. Členský štát môže udeliť povolenie, ak podnik spĺňa aspoň tieto podmienky:
a) je oprávnený vykonávať poisťovacie činnosti, na ktoré sa vzťahuje článok 2, podľa vnútroštátneho práva, ktorým sa spravuje;
b) založí agentúru alebo pobočku na území tohto členského štátu;
c) zaviaže sa viesť v mieste určenom pre správu agentúry alebo pobočky osobitné účty pre činnosť, ktorú tam vykonáva, a viesť tam všetky záznamy týkajúce sa transakcií;
d) vymenuje všeobecného zástupcu, ktorého schvália príslušné orgány;
e) vlastní v členskom štáte, v ktorom vykonáva činnosť, aktíva vo výške rovnej najmenej jednej polovici minimálnej čiastky predpísanej v článku 29 ods. 2 v prvom pododseku pre garančný fond a zloží jednu štvrtinu minimálnej čiastky ako zábezpeku;
f) zaviaže sa dodržiavať mieru solventnosti podľa článku 55;
g) predloží plán činnosti podľa ustanovení odseku 3.
3. Plán činnosti agentúry alebo pobočky uvedenej v odseku 2 písm. g) obsahuje tieto údaje alebo dôkazy o:
a) povahe záväzkov, ktoré spoločnosť navrhuje kryť;
b) hlavných zásadách zaistenia;
c) situácii miery solventnosti a garančného fondu podniku podľa článku 55;
d) odhadoch týkajúcich sa nákladov na vytvorenie administratívnych služieb a organizácie na zabezpečenie činnosti a finančných zdrojov určených na krytie týchto nákladov; a navyše za prvé tri finančné roky:
e) plán stanovujúci podrobné odhady príjmov a výdavkov v súvislosti s priamou činnosťou, prevzatým a postúpeným zaistením;
f) prognózu súvahy;
g) odhady týkajúce sa finančných zdrojov určených na krytie záväzkov z poistenia a miery solventnosti.
4. Členský štát môže vyžadovať systematické oznamovanie technických základov používaných na výpočet sadzieb poistného a technických rezerv, pričom táto požiadavka nesmie predstavovať predchádzajúcu podmienku pre výkon činnosti poisťovňou.		

Čl. 52	Pravidlá uplatňované na pobočky poisťovní z tretích krajín
1. a) Pokiaľ v písmene b) nie je ustanovené inak, agentúry a pobočky uvedené v tejto hlave nemôžu súčasne vykonávať v členskom štáte činnosti uvedené v prílohe k smernici 73/239/EHS a tie, na ktoré sa vzťahuje táto smernica.
b) Pokiaľ v písmene c) nie je ustanovené inak, môžu členské štáty môžu stanoviť, že agentúry a pobočky uvedené v tejto hlave, ktoré k príslušnému dátumu uvedenému v článku 18 ods. 3 vykonávali v členskom štáte obe činnosti súčasne, mohli v tom pokračovať za predpokladu, že každá činnosť je samostatne spravované v súlade s článkom 19.
c) Každý členský štát, ktorý podľa článku 18 ods. 6 vyžaduje od podnikov usadených na jeho území, aby prestali súčasne vykonávať činnosti, ktoré vykonávali k príslušnému dátumu uvedenom v článku 18 ods. 3, musí túto požiadavku uplatňovať aj na agentúry a pobočky uvedené v tejto hlave, ktoré sú usadené na jeho území a súčasne tu vykonávajú obe činnosti.
d) Členské štáty môžu stanoviť, že agentúry a pobočky uvedené v tejto hlave, ktorých sídlo súčasne vykonáva obe tieto činnosti a ktoré k dátumom uvedeným v článku 18 ods. 3 vykonávali na území členského štátu len činnosť, na ktorú
sa vzťahuje táto smernica, tu môžu v tejto činnosti pokračovať. Ak si podnik želá vykonávať činnosť uvedenú v smernici 73/239/EHS na tomto území, smie vykonávať činnosť uvedenú v tejto smernici len prostredníctvom dcérskeho podniku.
2. Články 13 a 37 sa primerane použijú na agentúry a pobočky uvedené v tejto hlave. Na účely uplatňovania článku 37 má príslušný orgán, ktorý vykonáva dohľad nad celkovou solventnosťou agentúr alebo pobočiek, rovnaké postavenie ako príslušný orgán členského štátu sídla. 34 SK Úradný vestník Európskej únie 06/zv. 6
3. V prípade odňatia povolenia orgánom uvedeným v článku 56 ods. 2 tento orgán oznámi príslušným orgánom ostatných členských štátov, v ktorých podnik pôsobí, a tieto orgány prijmú vhodné opatrenia. Ak je dôvodom na odňatie povolenie neprimeranosť výpočtu miery solventnosti podľa článku 56 ods. 1 písm. a), príslušné orgány ostatných dotknutých členských štátov odnímu aj svoje povolenia.									
Čl. 53	Prevod poistného kmeňa
1. Za podmienok stanovených vnútroštátnymi právnymi predpismi každý členský štát povolí agentúram a pobočkám zriadeným na jeho území, na ktoré sa vzťahujú ustanovenia tejto hlavy, prevod celého poistného kmeňa alebo jeho časti na preberajúcu poisťovňu usadenú v rovnakom členskom štáte, ak príslušné orgány tohto členského štátu alebo podľa potreby členského štátu uvedeného v článku 56 osvedčia, že po zohľadnení prevodu, preberajúca poisťovňa bude mať potrebnú mieru solventnosti.
2. Za podmienok stanovených vo vnútroštátnych právnych predpisoch každý členský štát povolí agentúram a pobočkám zriadeným na jeho území, na ktoré sa vzťahujú ustanovenia tejto hlavy, prevod celého poistného kmeňa alebo jeho časti na poisťovňu so sídlom v inom členskom štáte, ak príslušné orgány tohto členského štátu osvedčia, že po zohľadnení prevodu bude mať preberajúca poisťovňa potrebnú mieru solventnosti.
3. Ak podľa podmienok stanovených vo vnútroštátnych právnych predpisoch členský štát povolí agentúram a pobočkám zriadeným na jeho území, na ktoré sa vzťahujú ustanovenia tejto hlavy, prevod celého poistného kmeňa alebo jeho časti zmlúv na agentúru alebo pobočku, na ktoré sa vzťahujú ustanovenia tejto hlavy a zriadenú na území iného členského štátu, zabezpečí, aby príslušné orgány členského štátu preberajúcej poisťovne alebo podľa potreby členského štátu uvedeného v článku 56 osvedčia, že po zohľadnení prevodu bude mať preberajúca poisťovňa potrebnú mieru solventnosti, že právo členského štátu preberajúcej poisťovne umožňuje tento prevod a že tento štát s prevodom súhlasil.
4. V prípadoch uvedených v odseku 1, 2 a 3 členský štát, v ktorom sa prevádzajúca agentúra alebo pobočka nachádza, povolí prevod po získaní súhlasu od príslušných orgánov členského štátu záväzku, ktorý je iný ako členský štát, v ktorom sa prevádzajúca agentúra alebo pobočka nachádza.
5. Konzultované príslušné orgány členských štátov predložia
svoje stanovisko alebo súhlas príslušným orgánom členského štátu pôvodu poisťovne vykonávajúcej prevod do troch mesiacov po doručení žiadosti; pokiaľ sa do uplynutia tejto lehoty nevyjadria, má sa za to, že poskytli kladné stanovisko alebo tichý súhlas.
6. Prevod povolený v súlade s týmto článkom sa uverejní v súlade s vnútroštátnymi právnymi predpismi v členskom štáte záväzku. Tieto prevody sú automaticky účinné voči poistníkom, poisteným osobám a akýmkoľvek iným osobám, ktoré majú práva alebo povinnosti vyplývajúce z prevedených zmlúv. Týmto ustanovením nie je dotknuté právo členských štátov umožniť poistníkom vypovedať zmluvu v stanovenej lehote po 
prevode.									
Čl. 54	Technické rezervy
Členské štáty vyžadujú od podnikov, aby zriadili dostatočné rezervy uvedené v článku 20 na krytie záväzkov podniku prevzatých na ich územiach. Členské štáty dohliadnu na to, aby agentúra alebo pobočka kryla tieto rezervy aktívami, ktoré sú rovnocenné týmto opatreniam, a zhodnými aktívami v súlade s prílohou II. Pre výpočet týchto rezerv stanovenie kategórií investícií a ocenenie aktív a podľa potreby stanovenie rozsahu, v ktorom tieto aktíva možno použiť na účely krytia týchto rezerv, je rozhodné právo členských štátov. Dotknutý členský štát vyžaduje, aby aktíva kryjúce tieto rezervy boli umiestnené na jeho území. Uplatní sa však článok 20 ods. 4									
Čl. 55	Miera solventnosti a garančný fond
1. Každý členský štát vyžaduje, aby agentúry alebo pobočky na jeho území disponovali mierou solventnosti pozostávajúcu z položiek uvedených v článku 27. Minimálna miera solventnosti sa vypočíta podľa článku 28. Na účely výpočtu tejto miery však treba zohľadniť len operácie realizované dotknutou agentúrou alebo pobočkou.
2. Jedna tretina minimálnej miery solventnosti tvorí garančný
fond. Výška tohto fondu však nesmie byť nižšia ako jedna polovica minimálnej požadovanej výšky podľa článku 29 ods. 2 prvého poodseku. Na základe výšky fondu sa vypočíta výška zábezpeky v súlade s článkom 51 ods. 2 písm. e). Garančný fond a minimum tohto fondu sa vytvorí v súlade s článkom 29.
3. Aktíva predstavujúce minimálnu mieru solventnosti do výšky garančného fondu musia byť umiestnené v členskom štáte, v ktorom činnosti sa vykonávajú, a ostatné v rámci spoločenstva. 06/zv. 6 SK Úradný vestník Európskej únie 35									
Čl. 56	Výhody pre poisťovne, ktorým bolo udelené povolenie vo viac ako jednom členskom štáte
1. Každá poisťovňa, ktorá požiadala o povolenie alebo jej bolo udelené povolenie vo viac ako jednom členskom štáte, môže požiadať o nasledujúce výhody, ktoré môžu byť poskytnuté len spoločne:
a) miera solventnosti uvedená v článku 55 sa vypočíta vo vzťahu k celej činnosti, ktorú vykonáva v rámci spoločenstva; v takom prípade sa zohľadnia len operácie realizované všetkými agentúrami alebo pobočkami zriadenými v rámci spoločenstva na účely tohto výpočtu;
b) zábezpeka požadovaná podľa článku 51 ods. 2 písm. e) sa zloží len v jednom z týchto členských štátov;
c) aktíva predstavujúce garančný fond sa umiestnia v akomkoľvek z členských štátov, v ktorom vykonáva svoje činnosti.
2. Žiadosť o využitie výhod upravených v odseku 1 sa predloží príslušným orgánom dotknutých členských štátov. Žiadosť musí uvádzať orgán členského štátu, ktorý v budúcnosti bude vykonávať dohľad nad solventnosťou celej činnosti agentúr alebo pobočiek zriadených v rámci spoločenstva. Musia sa uviesť dôvody pre výber orgánu spoločnosťou. Zábezpeka sa zloží v tomto členskom štáte.
3. Výhody upravené v odseku 1 môžu byť poskytnuté, len ak s nimi súhlasili príslušné orgány všetkých členských štátov, v ktorých sa predložila žiadosť. Nadobudnú účinnosť odo dňa, keď vybraný príslušný orgán informoval ostatné príslušné orgány, že bude vykonávať dohľad nad solventnosťou celej činnosti agentúr alebo pobočiek v rámci spoločenstva. Vybraný príslušný orgán obdrží od ostatných členských štátov informácie potrebné na dohľad nad celkovou solventnosťou agentúr a pobočiek zriadených na ich územiach.
4. Na žiadosť jedného alebo viacerých dotknutých členských štátov sa výhody poskytnuté podľa tohto článku súčasne zrušia vo všetkých dotknutých členských štátoch.									
Čl. 57	Dohody s tretími krajinami
Spoločenstvo môže prostredníctvom dohôd uzatvorených podľa zmluvy s jednou alebo viacerými tretími krajinami na základe vzájomnosti súhlasiť s používaním opatrení líšiacich sa od opatrení upravených v tejto hlave na účel zabezpečenia primeranej ochrany poistníkov v členských štátoch.									

Čl. 58	HLAVA VI
PRAVIDLÁ UPLATŇOVANÉ NA DCÉRSKE PODNIKY MATERSKÝCH PODNIKOV, KTORÉ SA SPRAVUJÚ PRÁVOM TRETEJ KRAJINY, A NA NADOBÚDANIE ÚČASTÍ TÝMITO MATERSKÝMI PODNIKMI

Informácie z členských štátov pre Komisiu
Príslušné orgány členských štátov informujú Komisiu:
a) o akomkoľvek povolení priameho alebo nepriameho dcérskeho podniku jedného alebo viacerých materských podnikov, ktoré sa spravujú právom tretej krajiny. Komisia o tom informuje výbor uvedený v článku 65 ods. 1;
b) vždy, keď taký materský podnik nadobudne účasť v poisťovni spoločenstva, ktorá by tento podnik zmenila na jej dcérsky podnik. Komisia o tom informuje výbor uvedený v článku 65 ods. 1. Ak sa povolenie udelí priamemu alebo nepriamemu dcérskemu podniku jedného alebo viacerých materských podnikov, ktoré sa spravujú právom tretích krajín, uvedie sa štruktúra skupiny v oznámení, ktoré príslušné orgány zašlú Komisii.									
Čl. 59	Zaobchádzanie tretích krajín s poisťovňami spoločenstva
1. Členské štáty budú informovať Komisiu o akýchkoľvek všeobecných ťažkostiach, s ktorými sa stretli ich poisťovne pri usadení alebo výkone ich činností v tretej krajine.
2. Komisia bude pravidelne vypracovávať správu skúmajúcu zaobchádzanie s poisťovňami spoločenstva v tretích krajinách podľa podmienok uvedených v odseku 3 a 4, pokiaľ ide o usadenie a vykonávanie poisťovacích činností a nadobúdanie účastí v poisťovniach v tretej krajine. Komisia bude predkladať tieto správy Rade spolu s príslušnými návrhmi.
3. Vždy, keď je Komisia buď na základe správ uvedených v odseku 2, alebo na základe iných informácií toho názoru, že tretia krajina neposkytuje poisťovniam spoločenstva účinný prístup na trh porovnateľný s prístupom poskytovaným spoločenstvom poisťovniam z tejto tretej krajiny, môže Komisia predložiť Rade návrhy na splnomocnenie na vyjednávanie s cieľom získať porovnateľné konkurenčné príležitosti pre poisťovne spoločenstva. Rada rozhodne kvalifikovanou väčšinou.
36 SK Úradný vestník Európskej únie 06/zv. 6
4. Vždy, keď je Komisia buď na základe správ uvedených v odseku 2, alebo na základe ďalších informácií toho názoru, že s poisťovňami spoločenstva sa v tretej krajine nezaobchádza rovnako ako s domácimi poisťovňami a nemajú rovnaké konkurenčné príležitosti, aké sú dostupné pre domáce poisťovne, a že podmienky účinného prístup na trh neboli splnené, Komisia môže dať podnet na vyjednávania s cieľom situáciu napraviť. 
V prípadoch opísaných v prvom pododseku možno tiež rozhodnúť kedykoľvek, aj popri podnete na vyjednávania, v súlade s postupom stanoveným v článku 65 ods. 2, že príslušné orgány členských štátov musia obmedziť alebo pozastaviť svoje rozhodnutia:
- týkajúce sa žiadostí o odloženie termínu rozhodnutia alebo budúcich žiadostí o oprávnenie a
- týkajúce sa nadobúdania účastí priamymi alebo nepriamymi materskými podnikmi, ktoré sa spravujú právom dotknutej tretej krajiny. 
Trvanie uvedených opatrení nesmie prekročiť tri mesiace. Pred koncom trojmesačného obdobia a so zreteľom na výsledky vyjednávaní môže Rada na návrh Komisie rozhodnúť kvalifikovanou väčšinou, či majú byť tieto opatrenia naďalej uplatňované. Tieto obmedzenia alebo pozastavenie sa nesmie uplatniť na zakladanie dcérskych podnikov poisťovňami alebo ich dcérskymi podnikmi, ktorým bolo v spoločenstve riadne udelené povolenie, alebo na nadobúdanie účastí v poisťovniach spoločenstva týmito podnikmi alebo dcérskymi podnikmi.
5. Vždy, keď je Komisia toho názoru, že vznikla jedna zo situácií opísaných v odseku 3 a 4, členské štáty ju na jej žiadosť informujú:
a) o akejkoľvek priamej alebo nepriamej žiadosti dcérskeho podniku jedného alebo viacerých materských podnikov, ktoré sa spravujú právom danej tretej krajiny, o povolenie:
b) o akýchkoľvek plánoch tohto podniku nadobudnúť účasť v poisťovni spoločenstva tak, aby sa táto stala jej dcérskym podnikom.
Táto povinnosť poskytovať informácie zanikne vždy, keď sa dosiahne dohoda s treťou krajinou uvedenou v odseku 3 alebo 4, keď sa prestanú uplatňovať opatrenia uvedené v druhom a treťom pododseku odseku 4.
6. Opatrenia vykonané podľa tohto článku musia byť v súlade so záväzkami spoločenstva podľa akýchkoľvek dvojstranných alebo mnohostranných medzinárodných zmlúv upravujúcich začatie a výkon činností poisťovní.									

Čl. 60	HLAVA VII
PRECHODNÉ A OSTATNÉ USTANOVENIA

Výnimky a zrušenie reštriktívnych opatrení
1. Spoločnosti zriadené v Spojenom kráľovstve „Royal Charter“ alebo „private Act“ alebo „special Public Act“ môžu pokračovať vo svojej činnosti v právnej forme, v ktorej boli zriadené k 15. marcu 1979 na neurčité obdobie. Spojené kráľovstvo vypracuje zoznam týchto spoločností a oznámi ho ostatným členským štátom a Komisii.
2. Spoločnosti zapísané v Spojenom kráľovstve podľa „Friendly Societies Act“ môžu pokračovať vo svojej činnosti životného poistenia a sporiteľňových operácií, ktoré v súlade s ich cieľom vykonávali k 15. marcu 1979.
									
Čl. 61	Preukazovanie dobrej povesti
1. Ak členský štát požaduje od svojich vlastných štátnych príslušníkov doklad o dobrej povesti a doklad o tom, že na nich nebol vyhlásený konkurz, alebo jeden z týchto dokladov, uzná tento štát v prípade štátnych príslušníkov iných členských štátov ako postačujúci doklad výpis z trestného registra, alebo ak to nie je možné, rovnocenný doklad vystavený príslušným súdnym alebo správnym orgánom v domovskom členskom štáte alebo v členskom štáte, z ktorého cudzí štátny príslušník prichádza, ktorý potvrdzuje, že tieto požiadavky boli splnené.
2. Ak domovský členský štát alebo členský štát, z ktorého daný cudzí štátny príslušník prichádza, nevydá dokument, o ktorom pojednáva odsek 1, možno ho nahradiť prísažným vyhlásením - alebo v štátoch, keď neexistuje žiadne ustanovenie o prísažnom vyhlásení - čestným vyhlásením vykonaným dotknutou osobou pred príslušným súdnym alebo správnym orgánom, prípadne notárom v domovskom členskom štáte alebo členskom štáte, z ktorého táto osoba prichádza; tento orgán alebo notár vystaví osvedčenie potvrdzujúce toto prísažné vyhlásenie alebo čestné vyhlásenie. Vyhlásenie o tom, že na dotknutú osobu nebol vyhlásený konkurz, možno tiež vykonať pred na to oprávnenou profesijnou organizáciou v uvedenej krajine.
3. Dokumenty vystavené v súlade s odsekom 1 a 2 nesmú byť pri predložení staršie ako tri mesiace.
4. Členské štáty určia orgány a inštitúcie príslušné vystavovať doklady uvedené v odseku 1 a 2 a bezodkladne o tom informujú ostatné členské štáty a Komisiu. 06/zv. 6 SK Úradný vestník Európskej únie 37 
Každý členský štát bude tiež informuje ostatné členské štáty a Komisiu o orgánoch alebo inštitúciách, ktorým sa doklady uvedené v tomto článku prikladajú k žiadosti o povolenie vykonávať na území tohto členského štátu činnosti uvedené v článku 2.									

Čl. 62	HLAVA VIII
ZÁVEREČNÉ USTANOVENIA

Spolupráca medzi členskými štátmi a Komisiou
Komisia a príslušné orgány členských štátov úzko spolupracujú s cieľom uľahčiť dohľad nad druhmi poistenia a operáciami uvedenými v tejto smernici v spoločenstve.
Každý členský štát informuje Komisiu o akýchkoľvek závažnejších ťažkostiach pri uplatňovaní tejto smernice, okrem iného o akýchkoľvek ťažkostiach vznikajúcich, ak členský štát sa dozvie o nezvyčajnom prevode poisťovacích činností uvedených v tejto smernici na agentúry a pobočky umiestnených bezprostredne za jeho hranicami v neprospech podnikov usadených na jeho území.
Komisia a príslušné orgány dotknutých členských štátov čo najrýchlejšie preskúmajú tieto ťažkosti podľa možnosti s cieľom nájsť vhodné riešenie.
V prípade potreby Komisia predloží Rade vhodné návrhy.									
Čl. 63	Správy o vývoji trhu v rámci slobody poskytovať služby Komisia bude predkladať Európskemu parlamentu a Rade pravidelné správy, prvú 20. novembra 1995, o vývoji trhu v oblasti poisťovníctva a o operáciách vykonaných v rámci slobody poskytovať služby.									
Čl. 64	Technické úpravy
Nasledovné technické úpravy, ktoré sa majú vykonať podľa tejto smernice, sa prijmú v súlade s postupom stanoveným v článku 65 ods. 2:
- rozšírenie právnych foriem, upravených v článku 6 ods. 1 písm. a),
- zmeny a doplnenia zoznamu stanoveného v prílohe I alebo úprava terminológie použitej v tomto zozname, aby sa zohľadnil vývoj na trhoch s poistením,
- vysvetlenie položiek tvoriacich mieru solventnosti uvedenú v článku 27, aby sa zohľadnila tvorba nových finančných nástrojov,
- úprava minimálneho garančného fondu stanoveného v článku 29 ods. 2, aby sa zohľadnil ekonomický a finančný vývoj,
- zmeny a doplnenia, aby sa zohľadnila tvorba nových finančných nástrojov v zozname aktív prijateľných na krytie technických rezerv stanovených v článku 23 a pravidiel o rozložení investícií stanovených v článku 24,
- zmeny v uvoľňovaní pravidiel zhodnosti stanovených v prílohe II, aby sa zohľadnil vývoj nových nástrojov na krytie kurzového rizika alebo pokrok dosiahnutý v hospodárskej a menovej únii,
- objasnenie definícií s cieľom zabezpečiť jednotné uplatňovanie tejto smernice v celom spoločenstve,
- potrebné technické úpravy pravidiel na stanovenie maxima používaného pre úrokové sadzby podľa článku 20, najmä s cieľom zohľadniť pokrok dosiahnutý v hospodárskej a menovej únii.									
Čl. 65	Konanie výboru
1. Komisii pomáha Výbor pre poistenie zriadený smernicou 91/675/EHS.
2. Ak sa odkazuje na tento odsek, uplatnia sa články 5 a 7 rozhodnutia 1999/468/ES, pričom sa zohľadnia ustanovenia jeho článku 8. Obdobie ustanovené v článku 5 ods. 6 rozhodnutia 1999/468/ES sa stanovuje na tri mesiace.
3. Výbor prijme svoj rokovací poriadok.									
Čl. 66	Práva nadobudnuté existujúcimi pobočkami a poisťovňami
1. Pobočky, ktoré začali činnosť v súlade s právnymi predpismi platnými v členskom štáte pobočky pred 1. júlom 1994, sa považujú za pobočky, na ktoré sa uplatnil postup stanovený v článku 40 ods. 1 až 5. Od tohto dátumu sa budú spravovať článkami 13, 20, 37, 39 a 46. 38 SK Úradný vestník Európskej únie 06/zv. 6
2. Práva nadobudnuté poisťovňami vykonávajúcimi činnosť na základe slobody poskytovať služby pred 1. júlom 1994 nie sú dotknuté článkami 41 a 42.									
Čl. 67	Právo obrátiť sa na súd
Členské štáty zabezpečia, aby proti rozhodnutiam prijatým v súvislosti s poisťovňou podľa zákonov, iných právnych predpisov a správnych opatrení prijatých v súlade s touto smernicou bolo možné obrátiť sa na súdy s opravný prostriedkom.									
Čl. 68	Preskúmanie čiastok vyjadrených v eurách
1. Komisia predloží Rade do 15. marca 1985 správu, ktorá sa zaoberá účinkami finančných požiadaviek kladených touto smernicou na situáciu na poisťovacích trhoch členských štátov.
2. Rada na návrh Komisie každé dva roky preskúma a podľa potreby upraví čiastky vyjadrené v eurách v tejto smernici so zreteľom na to, ako sa vyvíjala hospodárska a menová situácia spoločenstva.									
Čl. 69	Vykonanie nových ustanovení
1. Členské štáty uvedú najneskôr do 19. júna 2004 do účinnosti zákony, iné právne predpisy a správne opatrenia potrebné na dosiahnutie súladu s článkom 1 ods. 1 písm. m), článkom 18 ods. 3, článkom 51 ods. 2 písm. g), ods. 3 a 4, článkom 60 ods. 2 a článkom 66 ods. 1 Bezodkladne o tom informujú Komisiu.
2. Členské štáty uvedú najneskôr do 17. novembra 2002 do účinnosti zákony, iné právne predpisy a správne opatrenia potrebné na dosiahnutie súladu s článkom 16 ods. 3. Bezodkladne o tom informujú Komisiu. Pred týmto dátumom budú členské štáty používať ustanovenie uvedené v prílohe IV bode 1.
3. Členské štáty prijmú do 20. septembra 2003 zákony, iné právne predpisy a správne opatrenia potrebné na dosiahnutie súladu s článkom 3 ods. 6 a článkami 27, 28, 29, 30 a 38. Bezodkladne o tom informujú Komisiu. 
Členské štáty stanovia, že ustanovenia uvedené v prvom pododseku sa po prvýkrát uplatnia na dohľad nad účtami za finančné roky začínajúce 1. januára 2004 alebo počas tohto kalendárneho roku. Pred týmto dátumom členské štáty budú uplatňovať ustanovenia uvedené v prílohe IV bodoch 2 a 3.
4. Členské štáty uvedú priamo v prijatých ustanoveniach uvedených v odsekoch 1, 2 a 3 alebo pri ich úradnom uverejnení odkaz na túto smernicu. Podrobnosti o odkaze upravia členské štáty.
5. Najneskôr do 1. januára 2007 Komisia predloží Európskemu parlamentu a Rade správu o uplatňovaní článku 3 ods. 6 a článkov 27, 28, 29, 30 a 38 a podľa potreby o potrebe ďalšieho zosúladenia.  V správe sa uvedie, ako členské štáty využili možnosti podľa týchto článkov a najmä, či práva voľného uváženia pridelené vnútroštátnym orgánom dohľadu spôsobili podstatné rozdiely v dohľade na spoločnom trhu.									
Čl. 70	Informácie pre Komisiu
Členské štáty oznámia Komisii znenie hlavných ustanovení vnútroštátnych právnych predpisov, ktoré prijmú v oblasti pôsobnosti tejto smernice.									
Čl. 71	Prechodné obdobie pre článok 3 ods. 6 a články 27, 28, 29, 30 a 38
1. Členské štáty môžu poskytnúť poisťovniam, ktoré k 20. marcu 2002 poskytovali poistenie na ich územiach v jednom alebo viacerých odvetviach uvedených v prílohe I, lehotu piatich rokov, ktorá začína plynúť od uvedeného dátumu, aby dosiahli súlad s požiadavkami, stanovenými v článku 3 ods. 6 a v článkoch 27, 28, 29, 30 a 38.
2. Členské štáty môžu umožniť každému podniku uvedenému v odseku 1, ktorý po uplynutí päťročnej lehoty ešte úplne nedosiahol požadovanú mieru solventnosti, ďalšiu lehotu neprekračujúcu dva roky, v ktorej tak urobí, za predpokladu, že tieto podniky predložia v súlade s článkom 37 na schválenie príslušným orgánom opatrenia, ktoré navrhujú na dosiahnutie tohto cieľa.									
Čl. 72	 Zrušené smernice a ich vzťah k tejto smernici
1. Smernice uvedené v prílohe V časti A sa týmto rušia bez toho, aby tým boli dotknuté povinnosti členských štátov, týkajúce sa lehôt na transpozíciu a na uplatnenie uvedených smerníc uvedených v prílohe V časti B.
2. Odkazy na zrušené smernice sa považujú za odkazy na túto smernicu a čítajú sa v súlade s korelačnou tabuľkou uvedenou v prílohe VI. 06/zv. 6 SK Úradný vestník Európskej únie 39									
Čl. 73	Nadobudnutie účinnosti
Táto smernica nadobúda účinnosť v deň jej uverejnenia v Úradnom vestníku Európskych spoločenstiev.									
Čl. 74	Adresáti
Táto smernica je adresovaná členským štátom.
V Bruseli 5. novembra 2002